Seedhaa Nasheed ah thahugeeguge mauloomaathu nudheythee kanboduvehje\nސީދާ ނަޝީދަށް ތަހުގީގުގެ މައުލޫމާތު ނުދޭތީ ކަންބޮޑުވެއްޖެ\nރައީސް ނަޝީދު (މ)ގައި 241 ކޮމިޓީގެ މެންބަރު މުހައްމަދު އަސްލަމާ ވާހަކަދައްކަވަނީ -- ފޮޓޯ: އަވަސް\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އަމާޒުކޮށް ދިން ބޮމުގެ ހަމަލާއާ ގުޅޭ ތަހުގީގުގެ މައުލޫމާތު ރައީސް އޮފީސް މެދުވެރިކޮށް ހޯއްދަވަން ޖެހިވަޑައިގަންނަވާތީ ރައީސް ނަޝީދު ކަންބޮޑުވުން ފާޅުކުރައްވައިފި އެވެ.\nރައީސް ނަޝީދުގެ ފަރާތްޕުޅުން މިއަދު އެކަން ހާމަކުރެއްވީ އެމްޑީޕީއަށް ނިސްބަތްވާ ބިލަތްދޫ ދާއިރާގެ މަޖިލިސް މެންބަރު އަހްމަދު ހަލީމް (ދޮންބިލަތް) އެވެ.\nހަލީމް ވިދާޅުވީ ރައީސް ނަޝީދާ މިއަދު ވާހަކަދައްކާލުމުގެ ފުރުސަތު ލިބިވަޑައިގެންނެވި ކަމަށެވެ.\nހަލީމް ވިދާޅުވި ގޮތުގައި މިވަގުތު ޖަރުމަންގައި ހުންނެވި ރައީސް ނަޝީދުގެ ހާލުކޮޅު ވަރަށް ރަނގަޅެވެ.\nރައީސް ނަޝީދުގެ އެންމެ ބޮޑު ކަންބޮޑުވުމަކީ ތަހުގީގުގެ މައުލޫމާތު ސީދާ އެމަނިކުފާނަށް ނުލިބި ރައީސް އޮފީސް މެދުވެރިކޮށް އެ މައުލޫމާތު ސާފުކުރުން ކަމަށެވެ.\nރައީސް ނަޝީދަށް އަމާޒުކޮށް ބޮމުގެ ހަމަލާއެއް ދިނީ މިމަހުގެ ހަވަނަ ދުވަހުގެ ރޭ ގ. ކެނެރީގެއިން ނިކުމެވަޑައިގެން މަޖީދީ މަގުގައި އޮތް ކާރުކޮޅަށް އަރައިވަޑައިގަންނަވަން އުޅުއްވަނިކޮށެވެ.\nކާރުކޮޅުގެ ކައިރީގައި ޕާކް ކޮށްފައި ހުރި ސައިކަލެއްގައި ހަރުކޮށްފައި އިން އައިއީޑީއެއް ގޮއްވާލުމުގެ ސަބަބުން ރައީސް ނަޝީދަށް ބޮޑެތި ޒަހަމްތަކެއް ލިބިފައިވެ އެވެ. ހަމަލާއަށް ފަހު އެމަނިކުފާނަށް އެންމެ ފުރަތަމަ ފަރުވާ ދިނީ އޭޑީކޭގަ އެވެ. އެ ހޮސްޕިޓަލްގައި 16 ގަޑިއިރުގެ ސާޖަރީތަކެއް ހެދުމަށްފަހު ރައީސް ނަޝީދު ޖަރުމަނަށް ގެންދިޔައީ މިމަހުގެ 13 ވަނަ ދުވަހު އެވެ. ޖަރުމަނުގެ ހޮސްޕިޓަލުން އެމަނިކުފާނު ދޫކޮށްލީ މިމަހުގެ 21 ވަނަ ދުވަހު އެވެ.\nއޭޑީކޭގައި ރައީސް ނަޝީދަށް ފަރުވާ ދެއްވި ޑޮކްޓަރުން ވިދާޅުވި ގޮތުގައި އައިއީޑީގައި ބޭނުންކޮށްފައި ހުރި ރޭޒާފުށްތަކުގެ ތެރެއިން 10 ރޭޒާފުށް ވަނީ އެމަނިކުފާނުގެ ހަށިކޮޅުން ނަގާފައިވެ އެވެ.\nރައީސް ނަޝީދަށް އަމާޒުކޮށް ދިން ހަމަލާއާއި ގުޅިގެން ހަތަރު މީހަކު މިހާރު ވަނީ ހައްޔަރުކޮށްފަ އެވެ. އެއީ ވ. ތިނަދޫ، ހިޔާ، އަހްމަދު އަދުހަމް (25 އ)އާއި، ގއ. ކޮނޑޭ، ފޮޅޭމާ، ތަހްމީން އަހްމަދު (32 އ) އާއި، މއ. ފޭރުގެ، މުޖާޒު އަހްމަދު (21 އ)ގެ އިތުރުން ލ. ގަން، ދުންފިނި އުފާ، އަހްމަދު ފާތިހު (23 އ) އެވެ.\nމިހަތަރު މީހުންގެ ތެރެއިން ފާތިހު ހައްޔަރުކުރީ ބ. ދަރަވަންދޫ އިންނެވެ. އަނެއް ތިން މީހުން ހައްޔަރުކުރީ މާލެ އިންނެވެ. މިހަތަރު މީހުންގެ ތެރެއިން ސައިކަލްގެ ވެރިޔަކީ ތަހްމީން އެވެ. އެކަމަކު އެ ސައިކަލް ނީލޯފަރު ހިނގުމާއި މަޖީދީ މަގު ގުޅޭ ކަންމަތީގައި ބެހެއްޓީ ފާތިހު ކަމަށް ފުލުހުން ބުނެ އެވެ. އަދުހަމަކީ ހަމަލާ ދިން އިސް މީހާ ކަމަށާއި ހައްޔަރުކުރި އެންމެނަކީ ވެސް ހަރުކަށި ފިކުރުގެ މީހުން ކަމަށް ފުލުހުން ވަނީ ބުނެފަ އެެވެ.\nރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް ވިދާޅުވި ގޮތުގައި ތަހުގީގުގައި ހޯދާ ކޮންމެ ކުރިއެރުމެއްގެ މައުލޫމާތު ކޮމިޝަނާ އޮފް ޕޮލިސް މުހައްމަދު ހަމީދު ގެންދަވަނީ ވަގުތުން ވަގުތަށް ރައީސް އަށް އެމައުލޫމާތު ހިއްސާކުރައްވަމުންނެވެ. އަދި ކޮންމެ 24 ގަޑިއިރަކުން އެއް ފަހަރު ތަހުގީގުގެ މައުލޫމާތު މަޖިލީހުގެ 241 ކޮމިޓީއާ ފުލުހުން ހިއްސާކުރަމުންދާނެ ކަމަށްވެސް ރައީސް ވަނީ ވިދާޅުވި އެވެ.\nރައީސް ނަޝީދަށް އަމާޒުކޮށް ދިން ހަމަލާއާ ގުޅިގެން ކުރިއަށް ގެންދާ ތަހުގީގާ މެދު ހިތްހަމަޖެހިވަޑައިގަންނަވާ ކަމަށް 241 ކޮމިޓީގެ މުގައްރިރު މުހައްމަދު އަސްލަމް ވަނީ ވިދާޅުވެފަ އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު + ރައީސް އޮފީސް ޓެރަރިޒަމް މުހައްމަދު އަސްލަމް ނަޝީދަށް އަމާޒު ކުރި ހަމަލަ\nފަންޑު ކުރި މީހުން ހޯދަން ކުރާ މަސައްކަތް ކުޑަ\n"ޓެރަރިޒަމް ހުއްޓުވުމުގައި ފަހަތަށް ނުޖެހޭނެ"\nއިންޓެލިޖެންސްގެ އޮޑިޓަށް ހާއްސަ ޓީމެއް


ސައިމާ ސައި: މައްސަރު ތަދަށާއި ބަރުދަން ލުއި ކުރުމަށް އެއްވަނަ! – Haftha\nWed,3June, 2020, 5:57 pm\nސައިމާ ސައި: މައްސަރު ތަދަށާއި ބަރުދަން ލުއި ކުރުމަށް އެއްވަނަ!\nތަފާތު ވައްތަރުގެ ސައި ބުއިމަށް ޝައުގުވެރިވާ މީހުންނަށް ހައިބިސްކަން ސަޔަކީ މަޝްހޫރު ބުއިމެކެވެ. ރޮސޭލާ ގަހުގެ މަލުން ތައްޔާރުކުރާ މި ސަޔަކީ އެތައް ގިނަ ސިއްހީ ފައިދާތަކެއް ލިއްބައިދޭ، ހިތި ރަހައެއް ހުންނަ ސައެކެވެ. އަދި މި ސައި ތައްޔާރު ކުރުމުން ހުންނާނީ ރޫބީ ރަތް ކުލައެއްގައެވެ.\nއޭގެ އިތުރުން ކެފެއިން ނުހުންނަ މި ބުއިމަކީ ވިޓަމިން ސީ އިން މުއްސަނދި އަދި ލޯ ކެލޮރީއެއް ހިމެނޭ އެންޓި އޮކްސިޑެންޓްސް ގިނަ ބުއިމެކެވެ. އެހެންކަމުން މި ލިޔުމުގައި މި ބަލާލަނީ ހައިބިސްކަސް ސައިން ލިބޭ ބައެއް ފައިދާތަކަށެވެ.\nކޮލެސްޓްރޯލް މެނޭޖްކޮށްދީ ލޭގެ ޕްރެޝަރު ތިރިކޮށްދޭ\nހައިބިސްކަން ސަޔަކީ ކެލޮރީސް މަދު އަދި ކެފެއިން މަދު ބުއިމެއްކަމުން ހަށިގަނޑުގައި ހުންނަ ކޮލެސްޓްރޯލްގެ މިންވަރު ދަށްކޮށްދެއެވެ. އަދި އެ ބުއިމުގައި ހުންނަ ހައިޕޯލިޕިޑެމިކް ޕްރޮޕަޓީސްތަކުގެ ސަބަބުން ލޭގައި ހަކުރުގެ މިންވަރު މަތިކޮށް ހުންނަ މީހުންނަށް ވެސް ފައިދާތަކެއް ލިއްބައިދެއެވެ.\nދިރާސާތަކުން ދައްކާ ގޮތުގައި ހައިބިސްކަސް ސައި ބުއިމުން ލޭގެ ޕްރެޝަރު ދަށްކޮށްދީ، ހިތުގެ ބަލިތަކާއި ސްޓްރޯކް އަދި ހިތާއި ލޭ ނާރުތަކުގެ ބަލިތައް ޖެހުމުން ދުރުކޮށްދެއެވެ.\nހައިބިސްކަސް ސައި ގައި ހިމެނޭ ގިނަ އަދަދެއްގެ އެންޓިއޮކްސިޑެންޓުގެ ސަބަބުން ހަށިގަނޑުގައި ހިމެނޭ ނުރަނގަޅު މާއްދާތައް މަދުކޮށްދޭ އެ މާއްދާތަކުން ބަލިތައް ޖެހުމުން ރައްކާތެރިކޮށްދެއެވެ. އަދި ދިރާސާތަކުން ދައްކާ ގޮތުގައި ހައިބިސްކަސް ސައިގައި ހިމެނޭ އެންޓިއޮކްސިޑެންޓުތަކުން ފުރަމޭ (ލިވާ)ގެ ބަލިތައް ރަނގަޅު ކޮށްދިނުމަށް ވެސް އެހީވެދެއެވެ.\nމައްސަރުގެ ތަދުތަކަށް ވެސް ހައްލެއް\nހައިބިސްކަސް ސައި ބުއިމުން ހަށިގަނޑުގައި ހޯމޯނަލް ބެލެންސް ގާއިމުކޮށްދީ މައްސަރު ދުވަސްކޮޅު އަންނަ ތަދުތަކާއި މޫޑް ރަނގަޅުކޮށްދީ އަދި ޑިޕްރެޝަން ބޮޑު ތަނުން ކުޑަކޮށްދެއެވެ.\nމި ބުއިމުން ޔުޓެރަސް އަށް ނުވަތަ ދަށްބަނޑަށް ލޭ ދައުރުވާން ފަސޭހަކޮށްދޭއިރު، އަންހެނަކަށް މިއީ “ސުޕަ ފުޑް” އަކަށް ވީނަމަވެސް މި ސަޔަކީ ބަނޑު ބޮޑު މީހުން ބޮއެގެން ވާނޭ އެއްޗެއް ނޫނެވެ.\nބަރުދަން ލުއިކޮށްދިނުމަށް އެހީއެއް\nބަރުދަން ލުއިކުރަން ހަދާ ކެއުމުގެ ޕްލޭންތަކުގައި ވަރަށް ގިނައިން ހައިބިސްކަސް ސައި ހިމަނާފައި ހުންނާނެއެވެ. ސަބަބަކީ މި ބުއިމުގައި ކާބޯހައިޑްރޭޓްސް އަދި ސްޓާޗް ދަމައިގަތުމަށް އެހީވެދޭ ޕްރޮޕަޓީއެއް ހިމެނޭތީއެވެ.\nއެގޮތުން ކާބޯހައިޑްރޭޓްސް އިން މުއްސަނދި ކާނާއަކީ ގިނަ އަދަދެއްގެ ހަކުރާއި ސްޓާޗް ހުންނަ ކާނާ ކަމުން މި ކާނާ ކެއުމުން ބަރުދަން އިތުރު ކޮށްދެއެވެ. ނަމަވެސް ހައިބިސްކަސް ސައި ބުއިމުން އެ ޕްރޮސެސް ހުއްޓުވައިދެއެވެ. އަދި މި ބުއިން ބުއިމުން ކެއުން މަދުކޮށްދީ އަދި އަބަދު ބަނޑުހައިވެފައި ހުންނަ ހުރުން މަދުކޮށްދެއެވެ.\nހައިބިސްކަން ސައި ގައި ހުންނަ ފްލެވޮނައިޑްސް އަދި ވިޓަމިންސްގެ ސަބަބުން މި ސަޔަކީ އެންޒައިޓީ އަދި ޑިޕްރެޝަން ދަށްކޮށްދީ ހަށިގަނޑަށާއި ސިކުނޑިއަށް އަރާމު ގެނެސްދޭ ބުއިމެކެވެ.


Jinnin ge vaadhee ah dhiyain tha? | Mihaaru\nޖިންނީންގެ ވާދީ އަށް ދިޔައިންތަ؟\nޖިންނީންގެ ވާދީގައި ބައެއް މީހުން ހަރަކާތްތެރިވާ އިރު، މަގުމަތިން ބައެއް އުޅަނދުތައް ދުއްވަނީ\n13 ސެޕްޓެމްބަރ 2016 - 13:17\nޖިންނީންނަކީ އުޅޭ އެއްޗެއް ކަމަށް ގަބޫލުނުކުރާ ބަޔަކު ވެސް އަޅުގަނޑުމެންގެ ތެރޭގައި އުޅެ އެވެ. އަޅުގަނޑުމެން އާންމުކޮށް ޖިންނީންގެ ވާދީ އާއި ޕަރީންގެ ވާދީތަކުގެ އަޑު އަހަނީ ފުލޯކު ވާހަކަތަކުންނެވެ. ނަމަވެސް ދައްކަން މި އުޅެނީ ޖިންނީންގެ ވާހަކައެއް ނޫނެވެ. ޖީންނީންގެ ވާދީގެ ވާހަކަ އެވެ.\nމަދީނާގެ ހުޅަނގު އުތުރުން 35 ކިލޯމީޓަރު ދުރުގައި، ފަރުބަދަތަކެއްގެ މެދުގައި އޮންނަ އެ ސަރަހައްދަކީ މަދީނާ އަށް ޒިޔާރަތްކުރާ ގިނަ ބައެއްގެ މެދުގައި މަގްބޫލު ތަނެކެވެ. ނަމަވެސް އެ ތަނުން ޖިންނި ފެންނާތީކީ ނޫނެވެ. ނުވަތަ ޖިންނީންގެ އެއްވެސް އަސަރެއް ވެސް އެތަނުން ފެންނަން ހުރެގެންނެއް ނޫނެވެ.\nވާދީ އަލް ޖިންނި ނުވަތަ ވާދީ އަލް ބައިޟާގެ ނަމުން މަޝްހޫރުވެފައިވާ މި ސަރަހައްދުގެ ޚާއްސަ ސިފައަކީ މި ވާދީގައި، ބިމަށް ހަރުނުކޮށް ހުންނަ ކޮންމެ އެއްޗެއް ވަކި ދިމާލަކަށް ދަމާފައި ގެންދާ ކަމެވެ. އެއީ ބައެއް ހިސާބުތައް އުސްކޮށް އަނެއް ބައި ތަންތަން ތިރިކޮށް އޮންނަ ބިމެކެވެ. އަދި ބައެއް ސަރަހައްދުތައް ހަމަހަމަ އަށް ވެސް އޮންނަ ސަރަހައްދެކެވެ.\nނަމަވެސް އުސްކޮށް އޮންނަ ސަރަހައްދުން ތިރި އަށް އެއްޗެހި ފައިބައިގެން އަންނަނީކީ ނޫނެވެ. އޭގެ ބަދަލުގައި ތިރިން މައްޗަށް އެއްޗެހި އަރައިގެން ދަނީ އެވެ. އަދި ހަމަހަމަ އަށް އޮންނަ ސަރަހައްދުން ވެސް ހަމަ އެއް ދިމާލަކަށް އެއްޗެހިތައް ދަމާ ސަރަހައްދެކެވެ.\nޖިންނީންގެ ވާދީގައި ހަދާފައިވާ މަގަކުން އުޅަނދުތަކެއް ދުއްވަނީ.\nމިހެން މިކަން މެދުވެރިވާ ސަބަބަކާ މެދު އެކި މީހުން ވާހަކަ ދައްކަނީ އެކި ގޮތަށެވެ. އެއް ބަޔަކު ބުނާ ގޮތުގައި އެއީ ޖިންނީން ދިރިއުޅޭ ނުވަތަ ކުރިން އުޅެ މިހާރު ފަޅުވެފައިވާ ސަރަހައްދެކެވެ. އެހެންކަމުން އެ ސަރަހައްދުގައި ހުންނަ ދަމާ ބާރަކީ ޖިންނީންގެ ފަރާތުން މެދުވެރިވާ ކަމެކެވެ.\nއަނެއް ބަޔަކު ގަބޫލުކުރާ ގޮތުގައި އެއީ އެ ސަރަހައްދުގައި ހުންނަ ދަގަތްފާނީ ފަރުބަދައެއްގެ ސަބަބުން މެދުވެރިވާ ކަމެކެވެ.\n"އަޅުގަނޑުމެން ދިޔައީ ކާރުގައި އެ ސަރަހައްދު ބަލާލަން. އޭރު އަޅުގަނޑުމެން ދަތުރު ކުރަމުން ދިޔައީ މަތިން ތިރިއަށް. ދެން މަގުގެ ވަކި ހިސާބަކަށް ގޮސްފައި އަޅުގަނޑުމެން ކާރު ޕާކްކުރީ މަގުގެ އެއް ފަރާތުގައި. އޭރު ކާރުގެ ފަހަތްކޮޅު އޮތީ މަގުގެ އުސް ދިމާލަށް ވާ ގޮތަށް، ކުރީކޮޅު އޮތީ ތިރި ދިމާލަށް ވާ ގޮތަށް. ދެން ކާރު ނިއްވާލާފައި ހޭންޑު ބުރެކި ޖައްސާފައި ޑްރައިވަރު ވެސް ފޭބީ،" މިފަހަރު ހައްޖަށް އައިސް ހުރި ދިވެހި ހައްޖުވެރިއަކު ޖިންނީންގެ ވާދީގައި އޭނާ ކުރި ތަޖުރިބާ ކިޔައި ދިނެވެ.\n"ފައިބައިފައި ޑްރައިވަރު ކުރި ކަމަކީ ކާރުގެ ދޮރު ހުޅުވާފައި ހޭންޑު ބުރަކި ވެސް ނައްޓާލީ. ދެން ކާރު މަޑުމަޑުން ފަހަތަށް ދާން ފަށައިފި. އެއީ މަގުގެ އުސްކޮށް އޮތް ހިސާބު. ކާރު އެހެރަ ދަނީ މަގުގެ ތިރީ ކޮޅުން ފެށިގެން މައްޗަށް އަރަމުން. ދެން ކާރުގެ ދުވެލި މާ ބާރުވާން ފެށުމުން ޑްރައިވަރު ގޮސް ކާރު ހުޅުވާފައި އެރީ،"\nކާރުގެ ބޮޑު ބަޔަކީ ދަގަނޑު ކަމަށް ވުމުން، ދަގަތްފާނީ ބާރު ހުރި ދިމާލަކަށް ދަމާފައި ގެންދިއުމަކީ އެކަށީގެންވާ ކަމެކެވެ. ނަމަވެސް އެފަދަ ބޮޑު އެއްޗެއް އެ ދަމައިގަންނަނީ ހަމަ ދަގަތްފާނީ ބާރުގައި ބާވައޭ ސުވާލު އުފެދެ އެވެ. އެއީ އެ ދަމާ ބާރުގައި ކާރު ޖެހުމުން، އޭގެ ދުވެލި މަޑުމަޑުން މަތިވަމުން ދާތީ އެވެ.\nޖިންނީންގެ ވާދީގައި ތާރުއަޅައި ހަދާފައިވާ މަގެއް.\nއެކަން ތަޖުރިބާކުރި ބައެއް މީހުން ބުނި ގޮތުގައި ޖިންނީންގެ ވާދީގައި ކާރު މަޑުކޮށްފައި އިންޖީނު ނިވާލައި ގިއަރު ކަނޑައިލުމުން ކާރު ދުވަން ފަށަނީ ވަރަށް މަޑުންނެވެ. ނަމަވެސް އިސާހިތަކު ދުވެލި މަތިވަމުން ގޮސް ގަޑިއަކު 120 ކިލޯމީޓަރު ބާރުމިނުގައި ދުވަމުން ދެ އެވެ. އެހެންކަމުން މިއީ ހަމައެކަނި ދަގަތްފާނީ ބާރެއް ކަމަކަށް ނުބެލެވެ އެވެ.\nޖިންނީންގެ ވާދީގައިވާ މި ދަމާ ބާރަކީ، އެ ސަރަހައްދުގައި ހުންނަ ފަރުބަދައެއްގައިވާ ދަގަތްފާނީ ބާރެއްގެ އަސަރު ކަމަށް އެ ސަރަހައްދާ ކައިރީގައި އުޅޭ ގިނަ މީހުން ވެސް ގަބޫލެއް ނުކުރެ އެވެ. ސަބަބުތަކެއް ވެސް ހުރުމުންނެވެ.\nފުރަތަމަ ސަބަބަކީ އެ ސަރަހައްދުގައި ފެން އަޅާ ފުރާފައި ހުންނަ ވައް ފުޅިއެއް މަގުމަތީގައި ބޭއްވުމުން ވެސް، އެ މަގުގެ ތިރީ ކޮޅަށް ފައިބައިގެން އައުމުގެ ބަދަލުގައި މައްޗަށް އަރަމުންދާތީ އެވެ. ގައިމު ވެސް ފެނަކީ ދަގަތްފާނީ ބާރަށް ދަމާ އެއްޗެއް ނޫނެވެ.\nއެއީ ދަގަތްފާނީ ބާރަކަށް ނުވި ކަމުގައި ވިޔަސް، އެއީ ޖިންނީންގެ ސަބަބުން ވާ ކަމެއް ކަމަށް ވެސް ގަބޫލު ކުރަން ދަތިވެ އެވެ. މީހުން ދިރިނޫޅޭ ފަޅު ސަރަހައްދަކަށް ވިޔަސް، އެކަން ތަޖުރިބާ ކޮށްލުމަށްޓަކައި އަހަރަކު އެތައް ހާސް ބަޔަކު އެތަނަށް ޒިޔާރަތްކުރެ އެވެ. މަދީނާގައިވާ މަސްޖިދުއް ނަބަވީ އަށް ޒިޔާރަތް ކުރާ ވަރަށް ގިނަ އަދަދެއްގެ މީހުން ވެސް އެ ތަން ބަލައިލަން ދެ އެވެ.\nނަމަވެސް އެ ސަރަހައްދުން ދުވަހަކު ވެސް ބިރުވެރިކަމެއް ނުވަތަ ބިރުވެރި އެއްޗެއް ވިޔަސް ފެނިފައިވާ ކަމަކަށް ނުބުނެ އެވެ. އަދި ބިރުވެރި އަޑެއް، އަލިގުޅައެއްގެ އަސަރެއް ވިޔަސް ފެނިފައެއް ނުވެ އެވެ. އެހެންކަމުން ބޮޑަށް ބެލެވޭ ގޮތުގައި އެއީ، އެ ސަރަހައްދުގައިވާ ކޮންމެވެސް ޒާތެއްގެ ދަމާ ބާރެއްގެ ސަބަބުން މެދުވެރިވާ ކަމެކެވެ.\nޖިންނީންގެ ވާދީއަކީ ގިނަ ބަޔަކު ދަތުރު ގޮސް އުޅޭ ތަނެކެވެ. ހަފުތާ ބަންދުގައި ސައޫދީ އާއިލާތައް އެ ވާދީ އަށް ގޮސް ފޭލިގެ ޖަހައިގެން ބާބެކިޔޫ ހަދައި ދެ ރޭ ދެ ދުވާ ހޭދަކުރެ އެވެ. ޖިންނީންގެ ހިލަމެއް ވެސް ނުވެ އެވެ.\nގޮތް ނޭނގޭ މި ދަމާ ބާރާ މެދު، ޖިންނީންގެ ވާދީއާ ކައިރި ހިސާބުތަކުގައި އުޅޭ މީހުން ބުނަނީ އެއީ، އެ ސަރަހައްދުގައި ހުރި ފަރުބަދަތަކުގައި އުޅޭ ޖިންނީންގެ ސަބަބުން ވާ ކަމެއް ކަމަށެވެ. ޖިންނީންގެ ބާރުގައި އެ ފަރުބަދަތަކާ ދިމާލަށް އެއްޗެހި ދަމަނީ އެވެ.\nއެހެންކަމުގައިވާ ނަމަ، ޖިންނީންގެ ވާދީ އަށް ގޮސް އުޅޭ މީހުން އެ ބާރުގައި ޖެހި ފަރުބަދަތަކާ ދިމާލަށް ދަމައިނުގަންނަނީ ކީއްވެ ހެއްޔެވެ؟ އަދި އެ ސަރަހައްދުގައި އުޅޭ ކުއްތާ އާއި ބުޅާ ފަދަ ޖަނަވާރުތައް ވެސް ދަމައިނުގަންނަނީ ކީއްވެ ހެއްޔެވެ؟\nއެހެންކަމުން މިއީ ހަގީގަތުގައި ވެސް އަޖައިބުން ފުރިގެންވާ ސަރަހައްދެކެވެ. ހަތަރު ފުރޮޅު ލީ ބިޔަ އުޅަނދުތަކާއި ކުދިކުދި ފެންފުޅިތައް ދަމައިގަންނަނީ ފަރުބަދަތަކުގައިވާ ބާރެއްގެ ސަބަބުން ކަމަށް ވަންޏާ، އެ ފަރުބަދަތަކާ ދިމާލަށް އިންސާނުންނާއި ދިރޭ އެއްޗެހި ދަމައިނުގަންނަނީ ކީއްވެ ހެއްޔެވެ؟\nސައެންޓިފިކް ގޮތުން ބަލާއިރު، މިއީ އެހާ ހައިރާންވާންވީ ކަމެއް ނޫން ކަމަށް ދިރާސާތައް ދައްކަ އެވެ. މިފަދަ، ޖިންނީންގެ ކިތަންމެ ވާދީއެއް ދުނިޔޭގެ އެކި ކަންކޮޅުތަކުގައި އެބަ ހުއްޓެވެ. އޭގެ ބޮޑު ލިސްޓެއް ގޫގުލް އިން ފެންނާނެ އެވެ. ސައެންސް ބުނާ ގޮތުގައި މިއީ "އޮޕްޓިކަލް އިލޫޝަން" އެކެވެ.\n22 ކޮމެންޓް,0ރިއެކްޝަންސް\nމީ ޖިންނި އާގުޅުން ހުރިކަމެއް ނޫން!! ތިރީގައިވާ ވިޑިއޯ ތައް ޗެކް ކޮއްލާ!! https://www.youtube.com/watch?v=n8pF8DKqFpg https://www.youtube.com/watch?v=to9cvh8N7G4\nރޯނުއެދުރު ބުނެފައިވާފަދައިން މަގުދަނީ މައްޗަށްހެން ހީވިއަސް އަސްލު ދަނީ ތިރިއަށް. ވާދީގައި ޕާކުކޮށްފައިވާ ކާރުތައް 'މައްޗަށް' ދަނީ ހަގީގަތުގައި ބިމަށްދަމާބާރުގެ އެހީގައި މަގުގެ ތިރިއަށް. މިފަދަ ލިޔުން ލިޔާއިރު ފުލޯކުވާހަކަތަކަށް ބަރޯސާކުރުން ކުޑަކޮށް އިލްމީ ލިޔުންތަކަށް ބޮޑަށް ބާރުއެޅުން ބުއްދިވެރި ވާނެކަމަށް ފާހަގަ ކުރަން.\nޖިންނިްް ޤަބޫލު ނުކުރާނަމަ އީމާން ކަން ފުރިހަމަ އެއްނުވާނެ. ޤުރުއާނުގަ ވެސް ޖިންނިންގެ ވާހަކަ އޮތް އިރު މުސްލިމަކުވިއްޔާ ޤަބޫލުަކުރާނެ\nތިއީ ހަމަ ނޯމަލް މަގެއް. ލޮލަށް ހީވާގޮތް އެއީ. އަސްލު އެދަނީ ހަމަ ތިރިއަށް. ގޫގްލް އިން "ގްރެވިޓީ ހިލް" ސާޗް ކޮށްބަލަ. އޭރުން އެނގޭނެ\nމާތް ﷲ ގެ ކުޅަދުންވަންތަކަން.. މި ލިޔުމުގައި 1 ފަހަރުވެސް ފާހަގަ ކޮށްލިނަމަ..\nއަތްނެތް މީހުންނަށް ދެން ކިހިނެއްބާ ވާނީ؟ ފައިގެ އިނގިލީގެ ނިޝާންބާ ޖަހާނީ؟\nގުރެވިޓީ ފޯސް ތަންކޮޅެއް ހައި ހިސާބެއް ދޯ\nގުރެވިޓީ އަކާ ގުޅުން ހުރި ކަމެއް ނުން. އެހިސާބު ހެދިފާ ހުރިގޮތުން ލޮލަށް ފެންނަގޮތް އޮޅެނީ. މިއަށް ކިޔަނީ އޮޕްޓިކަލް އިލޫޝަން. މަތިން ތިރިއަށް ހުންނަ ސުލޮޕްތައް ފެންނަނީ އިދިކޮޅަ. ސުލޮޕުން ތިރިއަށް އެއްޗެ އަންނަތަން ފެނުނީމާ ހީވާނީ މައްޗަ އަރާހެން. މިކަހަލަ ހިލް ތަކާ ވާދީތައް އެހެން ހިސާބުތަކުގާވެސް ހުރޭ\nކޮބާ އަލްޖަޒީރާ އިންވެސްޓިގޭޓިވް ބައި މީހުން\nމި ލިޔުން ކިޔައިލުމުން ﷲ ގެ ކުޅަދުން ވަންތަ ކަމާމެދު އިޔުރަށް ޔަޤީންކަން ލިބިގެން ދިޔައެވެ. ޛިންނި އާއި ސައިންސަކީވެސް ހަމަ ﷲ އަށް މިލްކުވެ ވޮޑިގެންވަާ ތަކެއްޗެވެވެ. ﷲ އުފައްދަވާދަވާފައިވާ ކޮންމެ އުފެއްދެވުމަކިީ އަޅުތަކުންނަށް އިބުރަތުން ފުރިގެންވާ ފިލާވަޅަކަށް ނުވޭ ހެއްޔެވެ؟\nމާމަމެން ބުނޭ ޖިންނިންނާ އިންދެން މިގޭދޮށު މީހަކު އުޅުންވާހަކަ. ޢެންމެފަހުން ޖިންނިޔާ އޭނަގެ ޖިންނިދަރިންތައް ފަންޑިތަ ހަދާމީހެއް ލައްވާ އަންދާލީކަމައްވަނީ. މީހައްތަހާވެސް ތުންތުން މަތިން އިންގޭވާހަކަ. ނިކަން ކުދިންނޭ މިކަމާ ގުޅޭ ގޮތުން ހަގީގީ ޑޮކިއުމެންޓުރީއެއް ހަދާލަބަލަ.\nހްނނމް. މާމާ އެބުނީ މަގޭ ވާހަކަ! މަ އުޅުނިން ޖިންނިއަކާއި އިނދެގެން. އެކަމަކު ތިޔަ ބުނާ ގޮތަކަށް ނޫން ތިޔަކަން ހިންގީ!1 ފަންޑިތަ ހަދާ މީހާ މަ އިންދެގެން އުޅުނު ޖިންނި މަންޖެއާއި ހިތާވެގެން މަގޭ ކައިރިން ވަރިކުރުވައިގެން އިނީ.. ދެން ކޮން ޑޮކިއުމެންޓްރީއެއް ހަދާކަށް.


Dhaulathah Libunu Aamdhanee Boduthanun Dhashah, Haradhu Mahchah - Vaguthu\nދައުލަތަށް ލިބުނު އާމްދަނީ ބޮޑުތަނުން ދަށަށް، ޚަރަދު މައްޗަށް!\nރައީސް ޞާލިހާއި ފިނޭންސް މިނިސްޓަރ އަމީރު - ފޮޓޯ: ރައީސް އޮފީސް\nދައުލަތައް މިއަހަރުގެ މިހާތަނަށް ލިބުނު އާމްދަނީ މިދިޔަ އަހަރާއި އަޅައި ބަލާއިރު ވަރަށް ބޮޑަށް ދަށްވެ، ނަމަވެސް ދައުލަތުން ކުރި ޚަރަދުތައް އިތުރު ވެއްޖެއެވެ.\nފިނޭންސް މިނިސްޓްރީން އާއްމުކުރި ތަފާސް ހިސާބުތައް ދައްކާ ގޮތުގައި ފެބްރުއަރީ މަހުގެ 27 ވަނަ ދުވަހާއި ހަމައަށް ދައުލަތައް އާމްދަނީގެ ގޮތުގައި ލިބުނީ 3.4 ބިލިއަން ރުފިޔާއެވެ. ނަމަވެސް މިދިޔަ އަހަރު މިމުއްދަތާއި ހަމައަށް އާމްދަނީގެ ގޮތުގައި 4.2 ބިލިއަން ރުފިޔާ ލިބުނެވެ. މިދިޔަ އަހަރަށްވުރެ މިއަހަރު ލިބުނު އާމްދަނީ ވަނީ 782.2 މިލިއަން ރުފިޔާ މަދުވެފައެވެ.\nމިއަހަރު ދައުލަތައް ލިބުނު އާމްދަނީ ދަށްވެފައި ވަނީ ޓެކްސް ފިޔަވައި އެހެނިހެން ގޮތްގޮތުން ލިބުނު އާމްދަނީ އާއި ހިލޭ އެހީގެ ގޮތުގައި ލިބުނު އާމްދަނީ ބޮޑުތަނުން މަދުވެގެން ގޮސްފައި ވާތީއެވެ.\nދައުލަތައް ލިބުނު އާމްދަނީ ދަށްވެފައި ވީނަމަވެސް ދައުލަތުން ކުރި ޚަރަދުތައް ވަނީ މިދިޔަ އަހަރަށްވުރެ އިތުރު ވެފައެވެ. މިދިޔަ އަހަރު ފެބްރުއަރީގެ ނިޔަލަށް 3.5 ބިލިއަން ރުފިޔާ ޚަރަދު ކުރިއިރު މިއަހަރު ފެބްރުއަރީގެ ނިޔަލަށް ވަނީ 3.8 ބިލިއަން ރުފިޔާ ޚަރަދު ކޮށްފައެވެ.\nމިއަހަރު ފެބްރުއަރީގެ ނިޔަލަށް ދައުލަތައް އިމްޕޯޓް ޑިއުޓީގެ ގޮތުގައި ލިބުނު އާމްދަނީ ވެސް ވަނީ ދަށަށް ގޮސްފައެވެ. މިދިޔަ އަހަރު އިމްޕޯޓް ޑިއުޓީގެ ގޮތުގައި 535.8 މިލިއަން ރުފިޔާ ލިބުނު އިރު މިއަހަރު ލިބިފައި ވަނީ 357 މިލިއަން ރުފިޔާ އެވެ.\nޓެކްސް ފިޔަވައި އެހެން ގޮތްގޮތުން މިދިޔަ އަހަރު ފެބްރުއަރީގެ ނިޔަލަށް 701.5 މިލިއަން ރުފިޔާ ލިބުނުއިރު މިއަހަރު ލިބިފައި ވަނީ 470 މިލިއަން ރުފިޔާ އެވެ.\nމުސާރަ އާއި އިނާޔަތްތައް އަދި ޕެންޝަނަށް ކުރި ޚަރަދު ވެސް ވަނީ އިތުރުވެފައެވެ. މިދިޔަ އަހަރު މުސާރައާއި އިނާޔަތް އަދި ޕެންޝަނަށް 725.9 މިލިއަން ރުފިޔާ ޚަރަދު ކުރިއިރު މިއަހަރު ވަނީ 747.6 މިލިއަން ރުފިޔާ ޚަރަދު ކޮށްފައެވެ.\nނަމަވެސް މިއަހަރު ދަތުރުފަތުރަށް ކުރި ޚަރަދު ވަނީ މަދުވެފައެވެ. މިދިޔަ އަހަރު ދަތުރުފަތުރަށް 29.2 މިލިއަން ޚަރަދު ކުރިއިރު މިއަހަރު ޚަރަދު ކޮށްފައި ވަނީ 22.6 މިލިއަން ރުފިޔާއެވެ.\nދައުލަތައް ލިބުނު އާމްދަނީ ވަރަށް ބޮޑަށް ދަށްވެ، ޚަރަދުތައް އިންތިހާއަށް އިތުރުވެފައި ވާއިރު އޭޕްރީލް މަހު އޮންނަ ކައުންސިލް އިންތިޚާބަށް ފަހު އަދި ޚަރަދުތައް މާބޮޑަށް އިތުރުވެގެން ދާނެއެވެ. އެއީ ސަރުކާރުން މިހާރު ލާމަރުކަޒީ ޤާނޫނަށް ގެނެސްފައިވާ އިސްލާހުގެ ދަށުން ކައުންސިލަރުންގެ އަދަދު ވަރަށް ބޮޑަށް އިތުރުވެގެން ދާނެތީއެވެ.\nކޮވިޑް-19 ދުނިޔޭގައި ހަލުވިކަމާއި އެކު ފެތުރެމުން ދާތީ ރާއްޖެ އަށް އަންނަ ފަތުރުވެރިންގެ އަދަދު މަދުވެ، މިއަހަރު ގައުމުގެ އިޤުތިޞާދު ވަރަށް ބޮޑަށް ދަށްވާނެކަމަށް ވަނީ ބެލެވިފައެވެ.\nމާޗް 5, 2020 11:40\nވެރިކަމަށް އަރާހުރި މީހާ އިސްތިޢުފާ!\nމާޗް 5, 2020 11:42\nފަތުރުވެރިކަން ދަށަށް ދާނަމަ މަސްވެރިކަން ފުޅާ ކުރަންވީއެވެ، ސީފުޑުގެ ބާވަތްތައް އެކްސްޕޯޓުކޮށްގެން ހީނުކުރާވަރުގެ އާމުދަނީއެއް ލިބޭނެއެވެ. ރާއްޖެއަށް ލިބިފައިވާ ގުދުރަތީ މުއްސަނދިކަމުގެ ބޭނުން ހިފަން ދިވެހިންނަކަށް ނޭނގެއެވެ.\nމާޗް 5, 2020 12:50\nނާންނާނެ ތިކަހަލަ ހިޔާލެއް ﷲ ވޮޑިގެންވާ ފަރާތް ކަން އިގޭބަޔަކަށް މިންވަރު ކޮއްދެއްވާނީ. ދާނީ މިބާގަނޑު ހަލާކުވެގެން. ކޯފާ އަންނާނީ އެކިސިފާގަ އެކިގޮތައް.\nމާޗް 5, 2020 11:51\nސާބަހޭ ޗިޗަންޑާ 19\nމާޗް 5, 2020 12:43\nކިޔެއްވީި އެތިބީނުން ހެވި ދިލިފާާ އެވަރު ދެރަ...!\nމާޗް 5, 2020 12:45\nއަދިވެސް ޒާތަކަށް ހެވިފަތިބޭ. ގައުމެއްނެތް. އެމީހަކު އަތުޖެހުނުތަނަކުން ކަމުންދަނީ. ވެރިކަންކުރަން ބޭރުންވޭ ވެރިކަން ކުރަކަށް ނޭނގޭ. މީހަކުގެ މިންނެތް މަސައްކަތުން ހޯދި ފައިސާކޮޅު ކާން ވަރަށް ފަސޭހަދޯ.\nމާޗް 5, 2020 12:46\nއެހެންވީރުން އަވަހަަށް ސިޔާސީ މީހުންކޮޅަކަށް ވަޒީފާ ދީ.\nމާޗް 5, 2020 12:59\nތިއޮތީ 500 ޕްރޮޖެކްޓް ހިންގިފަ. ގެއަށް ދޭ.\nކާކަށް ކޮން ކަމެއް ކޮށްދީގެން ދައުލަތުގެ ޚަރަދު ބޮޑުވީ! މީހަކަށް ކޮށްދިންހައިވެސް ކަމަކީ މުސާރަދިނުން! އެވެސް ނުދީ ވާނެގޮތަކާމެދު ދެ ހިޔަޅުން މަސްވަރާކޮށްފައި ބުނީ ކޮވިޑް 19 ގެ ސަބަބުބް މުއައްޒަފުންގެ މުސާރަކުޑަކުރަން ޖެހެޔޭ! މުޅި ސަރުކާރުގައިވެސް ހުސް ވަގުން.\nމާޗް 5, 2020 13:23\nއަހަރުމެންގެ ދިވެހިރާއްޖެ އެއްނެތް! މުޅިސަރުކާރު ތެރެއަށް ވަގުންވަ ދެކާއި ހުސްކަށްފި.\nކީއް ދެން ކުރާނީ.. ދިވެހިން އަމިއްލަޔަށް ދިވެހިން މިހަލާކުވެގަތީ..\nއަ ދިވެސް ޖަޒުބާތުގާޖެހިގެން ވޯޓް ދޭތި.\nމާޗް 5, 2020 13:33\nމާޗް 5, 2020 13:47\nތިޔަބުނާހާ ޚަރަދުތަކެއް ރައްޔިތުންނަކަށް ހަމަގާމުވެސްނުކުރޭ. ތަރައްގީގެ މަޝްރޫއެއްނުހިންގާ. ސަރުކާރުގެ ވެރިން ވަގަށް ކައިކައި ތިޔަ ހަރަދުތައް ތިޔަބޮޑުވަނީ. މިސަރުގާ ތިބީ ހުސްވަގުން.\nމާޗް 5, 2020 14:19\nމި މީހުން އެތިބެނީ އެމީހުންނަށް ވޯޓުދިން މީހުންގެ މޮޔަކަމާއި ހެދި މަލާމާތުގެ ޒާތަކަށް ހެވިދިލިފަ.


ކޮޓަރި ތެރޭގައި އަންނައުނު ހިއްކުމުން ތަތްމުޑުވަސް ދުވާތަ؟ ހައްލަކީ "އެޓޭކް" | Jazeera\tކޮޓަރި ތެރޭގައި އަންނައުނު ހިއްކުމުން ތަތްމުޑުވަސް ދުވާތަ؟ ހައްލަކީ "އެޓޭކް" - Jazeera\nކޮޓަރި ތެރޭގައި އަންނައުނު ހިއްކުމުން ތަތްމުޑުވަސް ދުވާތަ؟ ހައްލަކީ "އެޓޭކް"\nއަލީ ޝިފާޒް May 20, 2019 109 views0\nކޮޓަރިތެރޭގައި އަންނައުނު ހިއްކުމަކީ ހިތަށް ކުޅަދާނަ ނުވިޔަސް މިވަގުތު ގިނަ ދިވެހިންނަށް މަޖުބޫރުވެފައިވާ ކަމެކެވެ. ޚާއްސަކޮށް މާލޭގައި އަންނައުނު ހިއްކަން ބޭރުގައި އަޅާނެ ޖާގައެއް ނޯވެއެވެ. އިރުގެ އައްޔަށް އަންނައުނު ދިއްކޮށްލެވޭނެ ގޮތެއް ނޯވެއެވެ. ކޮޓަރިތެރޭގައި އަންނައުނު ހިއްކަން ދިވެހިން ބޭނުންނުވާ އެންމެ ބޮޑު ސަބަބަކީ އަންނައުނު ހިކޭއިރު ތަތްމުޑުވަސް ހިފާފަހުރުމެވެ. އެކަމުގެ ސަބަބުން ގައިން ނުވަތަ ލާފަ ހުންނަ ހެދުމުން ދާވަސް ދުވާތީއެވެ. ފިކުރުކުރާނެކަމެއް ނެތެވެ. "ކައޯ އެޓޭކް" އަކީ ތިޔަ މައްސަލައިގެ ހައްލެވެ.\n"އެޓޭކް" އަކީ ވަރަށް ގިނަ ދިރާސާތައް ކުރުމަށްފަހު އެންމެ ފަހުގެ ޓެކްނޮލޮޖީގެ އަލީގައި ޖަޕާނުގެ "ކައޯ ކޯޕަރޭޝަން"ގެ އުފެއްދުމެކެވެ.. ކައޯ "އެޓޭކް" ޑިޓަރޖެންޓް ބޭނުންކޮށްގެން ދޮންނަ ކަމުގައިވާނަމަ ދާއަންނައުނު ތަކުގައި ހުންނަ ބެކްޓީރިއާތައް ނައްތާލައެވެ. އަދި ހެދުމުގައި ހުންނަ ދާވަސް އެއްކޮށް ކަނޑާލައެވެ. "އެޓޭކް" ބޭނުންކޮށްގެން ދޮންނަ އަންނައުނު ތަކުގައި ބެކްޓީރިއާ އުފަންވުންވެސް ހުއްޓުވައެވެ. ހެދުމުގައި ދާވަސް ދުވަނީ ބެކްޓީރިއާގެ ސަބަބުން ކަމަށްވާއިރު"އެޓޭކް ވޮޝިންގ ލިކުއިޑުން" ބެކްޓީރިއާތައް ނައްތާލައެވެ. މީގެ ސަބަބުން، ބަބުުރުވަސް ފަދަ ވަސްތައް އެ އަންނައުނުތަކުން ނުދުވާނެއެވެ.\n"އެޓޭކް" ޑިޓަރޖެންޓަކީ ރާއްޖެއަށް ވަރަށް ޚާއްސަ ބްރޭންޑެކެވެ. އަންނައުނު އަވިން ހިއްކަން ބޭނުންވިޔަސް މި ފުރަ މާލޭގައި ދިރިއުޅޭ ރައްޔިތުންނަށް އެ ފުރުސަތެއް ނެތެވެ. އެހެންކަމުން ޖެހެނީ ކޮޓަރީގައި ނުވަތަ ސިޓިންގ ރޫމުގައި ކޮންމެވެސް ގޮތަކަށް އަންނައުނުތައް އަތުރާލާށެވެ. އެގޮތަށް ކޮޓަރިތެރޭގައި ހިއްކުމުން ތަތްމުޑުވަސް ހުންނާތީވެ ކަނބަލުންގެ ކަންބޮޑުވުން އިންތިހާއަށް ހުރެއެވެ. ފިރިމީހާ ލާ ގަމީހުން ތަތްމުޑުވަސް ދުވާކަށް އެއްވެސް އަނތްބަކު ބޭނުމެއް ނުވާނެއެވެ. އެނގޭހެއްޔެވެ. އެޓޭކް ބޭނުންކޮށްގެން ދޮންނަ އަންނައުނު ކޮޓަރީގެ ތެރޭގައި ހިއްކިޔަސް ތަތްމުޑުވަހެއް ނުދުވާނެއެވެ. އަދި ފަސޭހަކަމާއެކު ގޭތެރޭގައި ހިއްކާލެވެނޭއެވެ. އެހެންކަމުން ކަނބަލުންގެ ކަންބޮޑުވުންތަކަށް މިއޮތީ ފުރިހަމަ ހައްލެކެވެ.\nއެޓޭކް ބްރޭންޑްގެ ޑިޓަރޖެންޓުގެ 02 ސައިޒެއް މިވަގުތު ވެސްޓްރޭޑުން ވިއްކައެވެ. އެއީ 1.8 ކިލޯ ގުރާމާއި، 3.6 ކިލޯގުރާމެވެ.\nމިވަގުތު "އެޓޭކް" ބްރޭންޑްގެ ފަސް ބާވަތެއް ވިއްކަމުންދެއެވެ. އެގޮތުން މިވަގުތު ވިއްކަމުންދާ ބާވަތްތަކީ؛\nއެޓޭކް "ފުރުޓީ" ޑިޓަރޖެންޓް\nއެޓޭކް "ސްވީޓް ފޮލޯރަލް" ޑިޓަރޖެންޓް\nއެޓޭކް "އަލްޓަރާ ޕަވާރ" ޑިޓަރޖެންޓް\nއެޓޭކް "ކަލަރ" ޑިޓަރޖެންޓް\nއެޓޭކް "ސޮފްނާ ޕްލަސް" ޑިޓަރޖެންޓް މިއެވެ.\nއެޓޭކް ރާއްޖެއެތެރެކޮށް މާކެޓްކުރަނީ ވެސްޓްރޭޑް ޕްރައިވެޓް ލިމިޓެޑުންނެވެ.\nވެސްޓްރޭޑަކީ ތަރައްޤީވެ ކުރިއަރާފައިވާ ޤައުމުތައްކަމަށްވާ އެމެރިކާ، ޔޫކޭ، ޖަޕާން އަދި އިންޑިއާގެ އުފެއްދުންތަކުގެ ގިނަ ބްރޭންޑްތަކެއް ރާއްޖޭގައި މާރކެޓުކޮށް ޑިސްޓްރިބިއުޓު ކުރާ ކުންފުންޏެކެވެ. ވެސްޓް ޓެރޭޑަކީ އޮންލައިން ވިޔަފާރި ހޯލްސޭލްކޮށް އަދި ރީޓެއިލްކޮށް ކުރަމުން ދާ ކުންފުންޏެކެވެ. ދުނިޔޭގެ ނަން މަޝްހޫރު ގިނަ ބްރޭންޑްތަކެއް އެތެރެކޮށް ވިއްކަމުންދާ ވެސްޓްރޭޑުގެ ފަރާތުން "އެޓޭކް" ޑިޓަރޖެންޓް ވިއްކަން ފަށާފައިވާއިރު ރާއްޖޭގެ ގިނަ ރީޓެއިލް ފިހާރަތަކުން މި ބްރޭންޑް ލިބެން ހުންނާނެކަމަށް ވެސްޓްރޭޑްގެ މެނޭޖިންގ ޑިރެކްޓަރ ޢަލީ މުޙައްމަދު ވިދާޅުވިއެވެ.\nވެސްޓްރޭޑްގެ އަމާޒަކީ ކޮލިޓީ ބްރޭންޑްތަކެއް ހިތްހަމަޖެހޭވަރުގެ އަގެއްގައި ކަސްޓަމަރުންނަށް ފޯރުކޮށްދިނުންކަމަށްވެސް ޢަލީ ވިދާޅުވިއެވެ.\nއެޓޭކް ބްރޭންޑްގެ ޑިޓަރޖެންޓްތައް މާލޭގެ އިތުރުން، އައްޑޫ، ފުވައްމުލައް ކުޅުދުއްފުށީގެ އިތުރުން ތިނަދޫގެ ފިހާރަތަކުން ލިބެން ހުންނާނެކަމަށް ޢަލީ ވިދާޅުވިއެވެ. އަދި ހޯލްސޭލްކޮށް، ރީޓެއިލްކޮށް ވެސްޓްރޭޑުން ލިބެން ހުންނާނެކަމަށްވެސް ޢަލީ މަޢުލޫމާތުދެއްވައެވެ. ރީޓެއިލުކޮށް އައިޓަމެއް ގަނެވޭނީ އޮންލައިން ކޮށެވެ.\nވެސްޓްރޭޑުން އެޓޭކް ބްރޭންޑްގެ ޑިޓަރޖެންޓްގެ އިތުރުން، ގިނަ ބާވަތްތައް ހޯސޭލުކޮށް ރީޓެއިލުކުރެއެވެ. އެގޮތުން، ގޭތެރެ ސާފުކޮށް ބެލެހެއްޓުމަށް ބޭނުންކުރާ ތަފާތު ބާވަތްތަކުގެ އިތުރުން، ބޮޑީ ސުޕްރޭ، ޕާރފިއުމް އަދި ބޮޑީ މިސްޓްގެ ބާވްތައް ވެސްޓްރޭޑުން ލިބެން ހުންނާނެއެވެ.


50 Meylah Vai Gadhavaane Kamah Lafaakoh Bodu Sarahahdhakah Yellow Alert Nerefi - Vaguthu\n50 މޭލަށް ވައި ގަދަވާނެ ކަމަށް ލަފާކޮށް ބޮޑު ސަރަހައްދަކަށް ޔެލޯ އެލާޓް ނެރެފި\n50 މޭލަށް ވައި ގަދަވާނެ ކަމަށް ލަފާކޮށް މޫސުމާއި ބެހޭ ގައުމީ އިދާރާ އިން ރާއްޖޭގެ ބޮޑު ސަރަހައްދަކަށް ޔެލޯ އެލާޓް ނެރެފިއެވެ.\nމޫސުމާއި ބެހޭ ގައުމީ އިދާރާ އިން ދެންމެ ޔެލޯ އެލާޓް ނެރެފައި ވަނީ ބ.އަތޮޅުން ފެށިގެން މ.އަތޮޅާއި ދެމެދުގެ ސަރަހައްދުތަކަށެވެ.\nމޫސުމާއި ބެހޭ ގައުމީ އިދާރާ އިން ވިދާޅުވީ ޔެލޯ އެލާޓް ނެރެފައިވާ ސަރަހައްދުތަކަށް ވައި ޖެހޭނީ އާންމުކޮށް 27 މޭލާއި 36 މޭލާއި ދެމެދުގައި ކަމަށާއި އަދި ވިލާގަނޑުގައި 50 މޭލަށް ވައި ގަދަވެ، ކަނޑުތައް ގަދަވާނެ ކަމަށް ލަފާކުރެވޭ ކަމަށެވެ.\nކުރިއަށް އޮތް 24 ގަޑިއިރު ވެސް ރާއްޖޭގެ އެކިހިސާބަށް ވިއްސާރަކޮށް މެދުތެރެއާއި އުތުރުގެ ބައެއް ރަށްތަކަށް ވައިގަދަވެ ބޯކޮށްވާރޭވެހުން އެކަށީގެންވާ ކަމަށް މޫސުމާއި ބެހޭ ގައުމީ އިދާރާ އިން ވިދާޅުވިއެވެ.\nވައިޖެހޭނީ ހުޅަނގާއި ހުޅަނގުއުތުރުން މެދުތެރެއާއި ދެކުނުގެ އަތޮޅުތަަކަށް ގަޑިއަކު 17 މޭލާއި 27 މޭލު ދެމެދުގެ ބާރުމިނުގައި އަދި އުތުރުގެ އަތޮޅުތަކަށް ގަޑިއަކު 13 މޭލާ 23 މޭލާ ދެމެދުގެބާރުމިނުގައި ކަމަށް މޫސުމާއި ބެހޭ ގައުމީ އިދާރާ އިން ވިދާޅުވިއެވެ. އަދި ވިލާގަނޑުގައި ގަޑިއަކު ގާތްގަޑަކަށް 45 މޭލަށް ވައިގަދަވާނެ ކަމަށް ލަފާކުރެވޭ ކަމަށް ވެސް އެއިދާރާ އިން ވިދާޅުވިއެވެ.\nމެދުތެރެއާއި އުތުރުގެ ކަނޑުތަށް ގަދަވާނެ ކަމަށާއި އަދި ދެކުނުގެ ކަނޑުތަށް އާދައިގެ ވަރަކަށް ގަދަވެފައި ވިލާގަނޑުގައި ގަދަވާނެ ކަމަށް މޫސުމާއި ބެހޭ ގައުމީ އިދާރާ އިން ވިދާޅުވިއެވެ.\nދިޔަވަރު ބޮޑުވާ ވަގުތު ތަކުގައި ދެކުނާއި މެދުތެރޭގެ ބައެއް ރަށްތަކަށް އުދައެރުން އެކަށީގެންވާ ކަމަށް ވެސް މޫސުމާއި ބެހޭ ގައުމީ އިދާރާ އިން ވިދާޅުވިއެވެ.\nކަނޑުދަތުރުކުރައްވާ ފަރާތްތަކުން މޫސުމަށް ސަމާލުވުމަކީ އެދެވިގެންވާކަމެއް ކަމަށް އެއިދާރާ އިން ވިދާޅުވިއެވެ.


Ehandhananugai: Cameraman Kudey\nއެ ހަނދާނުގައި: ކެމެރާމަން ކުޑޭ\nމަރުހޫމް ކުޑޭ: ހުރިހާ ގޮތަކުން ވެސް އަހުލާގު ހުރި ހިދުމަތްތެރިއެއް\nދެހާސް ފަނަރަ ވަނަ އަހަރުގެ ޑިސެމްބަރު 11 ވަނަ ދުވަހު އަޅުގަނޑު ރަހުމަތްތެރިޔަކު ފޯނުކޮށްފައި ކެމެރާމަން މުހައްމަދު އަބްދުލްޣަފޫރު ނިޔާވި ކަމުގެ ހަބަރު ދިނެވެ. މީހަކު ނިޔާވުމުގެ ހަބަރު ލިބުމުން އިހަށް ކުރާންވީ ކަމެއްވިއްޔާ އަޅުގަނޑު ކުރީމެވެ. އެކަމަކު އަޅުގަނޑަކަށް މާ ބޮޑަކަށް ސަމާލު ކަމެއް ނުދެވުނެވެ. ބުނެވުނީ އެހެންތޯ އެވެ؟ އޭ ބޭފުޅަކު ވިދާޅުވީ ވަރަށް ގިނައިން ހޮޑުލެވޭތީ ހޮސްޕިޓަލަށް ގެންގޮސް ފަރުވާ ދެނިކޮށް ނިޔާވީއޭ އެވެ. ދެންވެސް އަޅުގަނޑަށް ބުނެވުނީ އެހެންތޯއޭ އެވެ. އެކަމަކު "ކުޑޭ ނިޔާވީ ކިޑްނީ ފޭލި" ވެގެނޭ ބުނުމާއެކު އަޅުގަނޑު ރީއްޗަށް ގަނޑުވެއްޖެ އެވެ. ދެން ޖެހުނީ ފޯނު ބާއްވާށެވެ. ކުޑޭގެ އަސްލު ނަން އަޅުގަނޑަށް އެނގުނީ އޭނާ ވަކިވެގެން ދިޔަ ދުވަހު އެވެ. އަޅުގަނޑުގެ ހަނދާންތައް ގޮސް އެ މަރުހޫމުގެ ގައިގައި ކަފުނެއްހެން އޮޅައިލި އެވެ.\nއަޅުގަނޑު ނޫސްވެރިކަމުގެ ދާއިރާއަށް ނުކުތް އިރުވެސް ކޮނޑުމަތީގައި ހަތަރު ފަސްކިލޯގެ ކެމެރާ ބާއްވައިގެން ހިނިތުންވުމާއެކު ކުޑޭ އުޅެ އެވެ. އޭނާއާ އަޅުގަނޑާ ދެމެދު ގާތް ގުޅުމެއް އުފެދުނީ ވަކި ކަމެއްގެ ތެރެއިން ވަކި ސަބަބެއް މެދުވެރިވެގެނެކޭ ބުނާ ހިތެއް ނެތެވެ. ފެނުމާއެކު އެއޮތީ ގާތް ރަހުމަތްތެރިއަކަށްވެފަ އެވެ. އެއީ އަޅުގަނޑުގެ ސަބަބަކުން ނޫނެވެ. އެއީ ކުޑޭ ކިބައިގައި ހުންނަ އެހެން މީހުންގެ ހިތް އަތުލުމުގެ ބާރަކުން ވީ ކަމެކެވެ.\nކޮންމެ މީހަކަށް ވިޔަސް ދިމާވާ ހިނދުން ފެށިގެން ކުޑޭ ވާނީ އެމީހެއްގެ ގާތް މީހަކަށެވެ. އަޅުގަނޑުމެން ދެމީހުންގެ ރަހުމަތްތެރިކަން ގާތް ކަމަކަށް ބަދަލުވީ ޖަޕާނު ސަރުކާރުން މާލޭގެ ތޮށިލައި ނިއްމާލުމަށް ބޭއްވި ރަސްމިއްޔާތާއި މިހާރު ވެސް ބޭނުން ކުރަމުން އަންނަ އާޓިފިޝަލް ބީޗް ހުޅުވުމުގެ ރަސްމިއްޔާތުގެ ކަވަރޭޖްގެ ތެރެއިންނެވެ. އަޅުގަނޑާ ކުޑޭއާ ދެމީހުންނަކީ އެކަހަލަ ކަވަރޭޖްތަކުގެ ތެރޭގައި ވަރަށް ގިނައިން އެހެން ނޫސްވެރިންގެ ކުރިމައްޗަށް އަރައި ކޮއްޕާ ގަޅުވާ އެއް ސައިޒެއްގެ ދެމީހުންނެވެ. ރަށުން ބޭރުގެ ކަވަރެޖްތަކާއި މާލޭގެ އިވެންޓްތަކުގައި ވަރަށް ސަކާރާތް ގަނެ ޖެއްސުންކޮށް އުޅެމު އެވެ. އެހެން އުޅުމުގެ ތެރޭ ވިލިމާލޭގައި ކެމެރާއާއެކު އަޅުގަނޑު މޫދަށް ވެއްޓުނު ފަހަރެއް ވެސް ދިޔައެވެ. ހަގީގަތުގައި އަޅުގަނޑުގެ މިޒާޖު ހުންނަ ގޮތުން އެހެން ނޫސްވެރިނާ ބީރައްޓެހި ގޮތެއް ހުންނާނެ އެވެ. އެކަމަކު ކުޑޭގެ މަޖާގަނޑު ޖެހުނީމާ އަޅުގަނޑުގެ އަނގައިގެ "ބެޓެރީ ޗާޖް" ވެ އެވެ.\nއޭ ފަހުން ކުއްލި ގޮތަކަށް ޓީވީއެމުން ވަކިވެ އަޅުގަނޑަށް ކުޑޭ ގެއްލުނީ އެވެ. ދެން ކުޑޭއާ ބައްދަލުވީ ނިޝާން އިއްޒުދީނުގެ އިތްޒަތްތެރި ވެރިޔާ އަބްދުއް ރަޝީދު ހުސައިން އެގްރިކަލްޗަރު މިނިސްޓްރީގައި ހުންނެވި އިރު އުތުރުގެ އަތޮޅުތަކަށް ކުރެއްވި ދަތުރުފުޅެއްގައި އެމަނިކުފާނާއެކު އުތުރަށް ދެވި، ދަނޑުވެރިކަމުގެ ރަށް ހދ. ވައިކަރަ މުރައިދޫންނެވެ.\nއަޅުގަނޑުމެން އެރަށަށް އެރި އިރު އެރަށުގައި ހައްދާ ދަނޑުވެރިވެރި ކަމުގެ ބާވަތްތައް އޮށީގެ ދިގު އައްޓެއްގައި އަތުރައިގެން އަތަށް މާސިންގާ ބަނޑިޔަލެއްހާ ބޮޑު ދޮން ފަޅޮލެއް ލައިގެން ހެވިފައި އެ ހުރީ އެއްކަލަ ކުޑޭ އެވެ. އަޅުގަނޑަށް އަހަލައިވުނީ ކުޑޭ މިހާރު މިރަށުގައި ހެއްޔެވެ؟ ދެއްވި ޖަވާބު އެނގޭ ހެއްޔެވެ؟\n"ބައެއް ފަހަރު ދަނޑުފޯރީގަ އެެވެ! ބައެއް ފަހަރު ދަނޑު ހެއްދުމުގަ އެވެ! މިހާރަށް ދަނޑު ފޯރިއަށްވުރެ ކަމުދިޔައީ ދަނޑު ހެއްދުމެވެ! އެހެންވެ ދުވަސްކޮޅަކަށް މިރަށުގައި މަޑުކޮށްލީ އެވެ.!"\nވައިކަރަ މުރައިދޫގައި އެދުވަހު އަޅުގަނޑުމެނަށް ތައްޔާރުކޮށްފައިވާ ހުރި ކުރުނބާތައް ކެނޑި އިރު ކުޑޭ ފުރަތަމައަށް ކެނޑި ކުރުނބާ ވަޒީރުގެ އަތްޕުޅަށް ދިއްކޮށްލެވުމުގެ ބަދަލުގައި ލައިދިނީ އަޅުގަނޑުގެ އަތަށެވެ. އެކަމާ އަޅުގަނޑު ވަރަށް ލަދުވެސް ގަތެވެ. ކަންފަތްދޮށުގައި އެހެން ހެދީ ކީއްވެގެން ހެއްޔޭ އެހީމާ ބުނީ މިފަހަރުގެ ތަރުތީބު އޮތްގޮތް ކަމަށެވެ. އެދުވަހަށް ފަހު އަނެއްކާވެސް ކުޑޭއާ ވަކިވާންޖެހުނީ އެވެ. އެކަމަކު ކުޑޭ ހަދިޔާއަކަށް އެ ދުވަހު ދިން ކުޑަކުޑަ ދެގަނޑު ވަޅޯމަސް އަޅުގަނޑުގެ ދަބަހުގައި މާލެ ގެނައިމެވެ. ވަޅޯ މަހަކީ އަޅުގަނޑަށް ވަރަށް މީރު އެއްޗެކެވެ. ރިހާކުރު ބޮނޑިއަކީ އަޅުގަނޑުގެ ބޭހެވެ.\nދެހާސްދިހައެއް އަތުވެއްޖެ އެެވެ. ރައީސުލްޖުމްހޫރިއްުޔާގެ އަޮފީހުން ބޭފުޅަކު ގުޅުއްވައިފި އެވެ. އާދަމް ހަލީމްގެ ވީޑިއޯ ޑޮކިއުމެންޓްރީއެއް ހަދަން ގައުމީ އިނާމާބެހޭ ކޮމެޓީން ބޭނުންވާތީ ޓީވީއެމްގެ ކެމެރާމަނަކާއި އެހެން ދެބޭފުޅަކާއެކު ބަނޑޮހަށް ގޮސް ދިނުމަށް އެދިވަޑައިގަތެވެ.\nއެ ފޯން ކޯލް ކުރެއްވީ ރައީސް އޮފީހުގައި މހާރުވެސް އެ އުޅުއްވާ މާދޫގެ ހުސައިން އާމިރެވެ. އަޅުގަނޑު ދެންނެވީމެވެ. ބަނޑޮހަކީ އަޅުގަނޑުގެ ގެ ކަހަލަ ތަނެވެ. އަޅުގަނޑު ބޮޑު ފިރިހެނަކަށްވީ އެތާނގަ އެވެ. މުޅީން އުޅޭނީ އަޅުގަނޑުގެ ރަހުމަތްތެރިންނެވެ. އަޅުގަނޑު މިހާ ދުވަހު ނޫސްވެރިކަމުގައި އުޅެ މުޅީން ބަދަލުވެ މީހަކާ އިނދެ ކުއްޖަކު ލިބިފައި ހުއްޓާ އަދިއެއް އެމީހުނަކަށް ނުފެންނާނެ އެވެ. އަންހެނުންނާއި ދަރިފުޅު ގޮވައިގެން ދިޔައަސް އެންމެ ރަނގަޅު ހެއްޔެވެ؟\nއާމިރު ވިދާޅުވީ ޓީވީއެމްގެ ކެމަރާމަނުންގެ މައްސަލައެއް ނެތިއްޔާ އެންމެ ރަނގަޅު ކަމަށެވެ. އެކަމަކު މިއީ އަދި ސިއްރު ކަމެއް ކަމަށެވެ. ބަލާލާފައި ހަބަރެއް ވެލާނަމޭ އެވެ.\nއިރުކޮޅަކުން އަޅުގަނޑަށް ފޯނެއް އައިސްގެ ނެގި އިރު ފޯނު ކުރީ އެއްކަލަ ކުޑޭ އެވެ. ފުރަތަމަ ވެސް ބުނީ "އާދަނާ މިފަހަރު މިއޮތީ މަށާ ޖެހިފައޭ..." އެވެ. އަދިވެސް އެހެން ބައިވަރުތަކެއް އެމުނި އެވެ.\nބަނޑޮސް ދަތުރުގައި އެއޮށްބޮޑު ކެމެރާއާއެކު އެއް ދުވަސް ވަންދެން ކުޑޭ އުޅުނީ އަޅުގަނޑުގެ ދަރިފުޅު ވެސް ގާތްގަނޑަކަށް އޭނާގެ ކޮނޑަށްލައިގެން އަޅުގަނޑުގެ އަންހެނުން ވެސް އިނގިލި ކުރީގައި ލައިގެނެވެ. ބަނޑޮހުގައި އެއޮތް އަޅުގަނޑުގެ ބޮޑު "އާއިލާ" އަކާ ނުޖައްސަ އެވެ. ކުޑޭއަކީ ނައިފަރަށް ނިސްބަތްވާ މީހެއްކަން ވެސް އަދި އަޅުގަނޑުގެ އަންހެނުންނަކީ އެ އާއިލާއާ ގާތް ކަމެއް އޮންނަ މީހެއްކަން އަޅުގަނޑަށް އެނގުނީ ވެސް އެފަހަރު އެވެ.\nއަޅުގަނޑަކީ ކިހިނެއް ކޮންގޮތަކުން ނޫސްވެރިޔަކަށް ވީ އަދި ބަނޑޮހުގައި ކޮން މަސައްކެތް ކުރި، ކިހިނެއް އުޅެމުން އައި މީހެއްކަން ކުޑޭއަށް އެނގޭނީ ވެސް އެ ދަތުރުގަ އެވެ. ނޮވެމްބަރު މަސް ފެށުނު ތަނާ ކުރި އެ ދަތުރަކީ ދަތުރު ކުރަސް ދިގު ހަނދާނެކެވެ.\nއަޅުގަނޑަށް ފާހަގަ ކުރެވުނު އެއް ކަމަކީ ކުޑޭގެ މަޑުމައިތިރި ކަމާއި މަސައްކަތުގެ އަހުލާގެވެ. އޭނާ ޖޯކް ކިޔާ ގަޑި އާއި ދަނޑުފޯރި ޖައްސާ ވަގުތުތައް ވެސް ވަރަށް ބޮޑަށް ތަރުތީބުކޮށްފައި އޮންނަ އޮތުމެވެ. ދަތުރަށް ފަހު ރައީސް އޮފީހުން ތައްޔާރު ކުރި ޑޮކިއުމެންޓްރީގެ އިތުރުން ކުޑޭ އަމިއްލައަށް ތައްޔާރުކޮށްފައި ދިން އަޅުގަނޑާބެހޭ ޑޮކިއުމެންޓްރީއެއް އަދިވެސް އަޅުގަނޑުގެ އިށީނދެ މީން މޭޒުގެ ފުރަހަގުގައި މިހިރަ ކުޑަ ލައިބުރަރީގައި އެބައޮތެވެ. އޭގައި އެކުވެރި ކުޑޭ ޖަހާލާފައި ވެއެވެ.\nކުޑޭއަކީ ހާއްސަ ރަހުމަތްތެރިއަކަށްވުރެ ހާއްސަ ރަހުމަތްތެރިއެކެވެ. އެހެންވެ ކޮންމެ މަަހަކުވެސް ކުޑޭގެ ހަދިޔާ ފޮށިގަނޑު އަންނާނެ އެވެ. އޭގައި ހުންނާނީ އަޅުގަނޑުގެ ދަރިފުޅަށާއި އަންހެންނަނަށް ވަރަށް މީރު ނައިފަރުގެ އަތުޖެހި އެވެ. ދެން ކޮކީސް އޭ ކިޔާ ފާޑެއްގެ ފޮނި މުރަނަ އެއްޗެކެވެ. އެއީ ސިޓިން ރޫމުގައި ޓީވީ ދޮށު އިނދެގެން މުގުރާލަން ވަރަށް ފައްކާ އެއްޗެކެވެ. އެއަކީ ހަމަ ކޮންމެ މަހަކުހެން އަންނަ ފޮށިގަނޑެކެވެ. އެ ފޮށިގަނޑަށް ހަދިޔާ ގަންނަވާފައި ހުންނަނީއަކީ ވަކި ސުމާރެއްބަލައިގެނެއް ނޫނެވެ.\nއަޅުގަނޑުވަރަށް ގިނައިން ކުޑޭ ގާތުގައި ކަންތަކު ކިޔައި އުޅުނީމެވެ. އެއިން ކޮންމެ ކަމަކަށް ވެސް ބުނީ އާއެކޭ އެވެ. ލަހެއް ނުވެ ކޮށްދޭވެސް މެ އެވެ. އެހެންނަމަވެސް އަޅުގަނޑު ގާތުގައި ކުޑޭ އެދުނު އެންމެ ކަމެއް އޭނާ ވަކިވެގެން ދިޔައިރުވެސް އަޅުގަނޑަށްއޮތީ ކޮށް ނުދެވި އެވެ. އެއީ އަޅުގަނޑުގެ މާކަންނެތާ މާފޮޑަރާ ކަމުންވެފައި އޮތް ބޮޑު ގެއްލުމެކެވެ. ފެލިވަރު ކާރުހާނާގެ މަންޒަރުތަކެއް ނަގައިގެން ސީޕްލޭނުގައި މާލެ އަންނަނިކޮށް އޭގައި ކުޑޭ ހުއްޓާ އެ ބޯޓް ވެއްޓުނު ހާދިސާގައި އޭނާގެ ހަނދާންތައް ލިޔެ ދިނުމަށް ކުޑޭ އޮތީ އެދިފަ އެވެ. އެކިފަހަރުމަތީން އެވާހަކަތައް އަޅުގަނޑަށް ކިޔައިވެސް ދިނެވެ. އިރާދަ ކުރެއްވިއްޔާ އެކަން ފުރިހަމަ ކޮށްދެވޭތޯ ބަލާނަމެވެ. މާތްﷲ ކުޑޭގެ ފާފަ ފުއްސަވާ ސުވަރުގޭގެ ދާއިމީ ނިއުމަތް އޭނާއަށް މިންވަރު ކުރައްވާށި އެވެ!\nއޮބިޗުއަރީ ރޯދަ މަހާ ރޯއްޖާ އެ ހަނދާންތައް\nއެހަނދާނުގައި: އެޑިޓަރު، މަނަދޫ އަބްދުއް ސައްތާރު\nއެހަނދާނުގައި: ޑރ. ފާތިން ހަމީދު\nއެހަނދާނުގައި: ކަނދޮޅުދޫ އަހުމަދު ވަހީދު\nއެހަނދާނުގައި: އަލީ ނާޒިމް


Dhiraagu Male Open Swimming Competition anna mahu baavvanee\nދިރާގާއި ސްވިމް މޯލްޑިވްސްއާ ދެމެދު އެއްބަސްވުމުގައި ސޮއިކުރުމުގެ ހަފްލާގެ ތެރެއިން-- ފޮޓޯ: ދިރާގު\nދިރާގު މާލެ އޯޕަން ސްވިމިން ކޮމްޕެޓިޝަން އަންނަ މަހު ބާއްވަނީ\nދިރާގާއި ސްވިމް މޯލްޑިވްސް ގުޅިގެން އޯޕަން ފެތުމުގެ މުބާރާތެއް ކަމަށްވާ "ދިރާގު މާލެ އޯޕަން ސްވިމިން ކޮމެޕެޓިޝަން 2019" ބާއްވަން ރާވައިފި އެވެ.\nމި މުބާރާތަކީ އެއް ކިލޯ މީޓަރު ނުވަތަ 500 މީޓަރުގެ އޯޕަން ވޯޓަ ފެތުމުގެ މުބާރާތެކެވެ. މި މުބާރާތް ބޭއްވުމަށް ހަމަ ޖެހިފައިވަނީ 12 އޮކްޓޯބަރ 2019 ވާ ހޮނިހިރު ދުވަހު މާލެ ރަސްފަންނާ ދިމާ ބޭރު ކަނޑުގަ އެވެ. ހުރިހާ އުމުރު ފުރައަކަށް ހުޅުވާލައިގެން ބާއްވާ މި މުބާރާތުގެ ކުޑަކުދިންގެ އިވެންޓް އޮންނާނި ރަސްފަންނު ތެރޭގައެވެ.\nމުބާރާތް ރާވާ ހިންގަނީ ސްވިމް މޯލްޑިވްސް ޖަމިއްޔާ އިންނެވެ. މި ޖަމިއްޔާއަކީ ފެތުމާއި މޫދު ކުޅިވަރު ކުރިއަރުވައި ތަރައްގީ ކުރުމަށް މަސައްކަތް ކުރާ ޖަމިއްޔާއެކެވެ.\nސްވިމް މޯލްޑިވްސްއިން މި މުބާރާތް ބާއްވާ އެއް މަގްސަދަކީ، ވީހާވެސް ގިނަ ބަޔަކަށް، ވާދަވެރި، ރައްކާތެރި، އުފާވެރި މާހައުލެއްގައި ފެތުމާއި މޫދު ހަރަކާތްތަކުގައި ބައިވެރިވުމުގެ ފުރުސަތު ފަހިކޮށްދިނުމެވެ.\nދިރާގުން ބުނީ މުބާރާތަށް އެއްބާރުލުން ދިނުމުގެ ބޭނުމަކީ ރާއްޖެއަކީ ވަށައިގެން މޫދު އަދި ކަނޑު އެކުލެވޭ ޖަޒީރާ ގައުމެއް ކަމުގައި ވުމުން، ފެތުމާއި މޫދު ކުޅިވަރަށް ވީހާވެސް ގިނަ ދިވެހިން އަހުލުވެރިކޮށް މިފަދަ ކުޅިވަރުތައް ރާއްޖޭގައި ކުރިއަރުވުމަށް މަސައްކަތް ކުރުމަކީ ވަރަށް މުހިންމު ކަމެއް ކަމަށް ވާތީ ކަމަށެވެ.\nއެއާއެކު ފެތުމަކީ ދުޅަހެޔޮ ސިއްހަތެއްގައި ހުރުމަށް ކޮންމެ ދިވެއްސަކަށް ވެސް ފަސޭހަކަމާއެކު ދަސްކޮށް ކުރެވޭނެ ކަމަކަށް ވުމުން ކަމަށް ދިރާގުން ބުންޏެވެ.\nމުބާރާތުގައި 500 މީޓަރާއި އެއް ކިލޯމީޓަރުގެ ފެތުން އޮންނާނެ އެވެ. ހަތް އަހަރާއި 10 އަހަރާ ދެމެދުގެ ކުދިން ވާދަކުރާނީ ހަމައެކަނި 500 މީޓަރުގަ އެވެ.\nއެގާރަ އަހަރާއި ބާރަ އަހަރު އަދި ތޭރަ އަހަރާއި ސާދަ އަހަރުގެ ކުދިން ވާދަކުރާނީ ހަމައެކަނި އެއް ކިލޯމީޓަރު ކެޓެގަރީގަ އެވެ. ދެން ހުރި އުމުރު ފުރާތަކުން ދެ ކެޓަގަރީގައި ވެސް ވާދަ ކުރެވޭނެ އެވެ. އެއީ ވިހި އަހަރާއި ނަވާވިސް އަހަރުގެ މީހުންގެ ބަޔާއި، ތިރީސް އަހަރާއި ތިރީސް ނުވަ އަހަރާ ދެމެދުގެ މީހުންގެ ބަޔާއި، ސާޅީސް އަހަރާއި ސާޅީސް ނުވަ އަހަރު އަދި ފަންސާސް އަހަރުން މަތީގެ މީހުންގެ ބަޔެވެ.\nއެ މުބާރާތް ހޯސްޓް ކުރަނީ މާލެ ސިޓީ ކައުންސިލުންނެވެ. މުބާރާތުގައި ބައިވެރިވާ ފަރާތްތަކަށް ޓީޝާޓަކާއި ފިނިޝާ މެޑަލެއް ދިނުމަށް ވަނީ ހަމަޖެހިފަ އެވެ.\nއެކަމާ ބެހޭ އިތުރު މައުލޫމާރު ލިބޭނީ https://www.facebook.com/events/365929051001040/ ލިންކުންނެވެ.


vnews - Gavaaeidhaa hilaafah huna vehicle thah Bridge ah erun manaa kuranee\nގަވާއިދާ ހިލާފަށް ހުންނަ ވެހިކަލްތައް ބްރިޖަށް އެރުން މަނާކުރަނީ\nމާލެ އާއި ހުޅުލެ އާދެމެދު އަޅާފައިވާ ސިނަމާލެ ބްރިޖް މަތިން ބަޔަކު ދުއްވާފައި ދަނީ--- ފޮޓޯ: ރިފާއު\nމާލެ އާއި ހުޅުލެ އާދެމެދު އަޅާފައިވާ ސިނަމާލެ ބްރިޖަށް ގަވާއިދާ ހިލާފަށް ހުންނަ ވެހިކަލްތައް އެރުން މަނާކުރާނަން ކަމަށް ފުލުހުން ބުނެފި އެވެ.\nފުލުހުން ބުނީ، އެއްގަމު އުޅަނދުފަހަރުގެ ގަވާއިދާ ހިލާފަށް ހުންނަ ވެހިކަލްތައް ބްރިޖަށް އެރުން މަނާކުރާނެ ކަމަށާއި ވެހިކަލްތަކުގައި ލޯގަނޑާއި ގަވާއިދަށް ބޭނުންވާ އެހެން ކަންކަން ފުރިހަމަ ނުވާ އެއް ވެސް ވެހިކަލަކަށް ބްރިޖުމައްޗަށް ނޭރޭނެ ކަމަށެވެ. އަދި ބުރިޖު މަތީގައި ދުއްވޭނީ 25 ކިލޯމީޓަރާއި 50 ކިލޯމީޓަރާ ދެމެދުގެ ބާރުމިނުގައި ކަމަށާއި އެއަށް ވުރެ މަޑުން ވެސް އަދި ބާރަށް ވެސް އުޅަނދުތައް ދުއްވައިގެން ނުވާނެ ކަމަށް ފުލުހުން މައުލޫމާތު ދެއެވެ.\nފުލުހުން ބުނީ، ބްރިޖްގައި ޓްރެފިކް ނިޝާންތަކާއި އިރުޝާދުތައް ދުއްވާމީހުންނަށް ފަސޭހައިން ފެންނާނެ ގޮތަށް ބަހައްޓާނެ ކަމަށާއި ބްރިޖްގެ ޓްރެފިކް ކަންކަން ބެލެހެއްޓުމަށް ތިން ޗެކްޕޯސްޓެއް ވެސް ހުންނާނެ ކަމަށެވެ. އަދި އެޗެކްޕޯސްޓު ތަކުން ފުލުހުން 24 ގަޑިއިރު ފޯރި މަރަމުން ދާނެ ކަމަށާއި މިހާރު ވެސް ބްރިޖުމަތީގައި އާދަޔާ ހިލާފަށް ބާރަށް ދުއްވާ ކަމުގެ ގިނަ ޝަކުވާތަށް ލިބިފައި ވާކަމަށް ފުލުހުން މައުލޫމާތު ދެއެވެ.\nމީގެ އިތުރުން ފުލުހުން ބްރިޖަކީ އެންމެންނަނަށް ވެސް ރައްކާތެރި ތަނަކަށް ހެދުމުގެ ގޮތުން، ކުރިއަށް އޮތްތާގައި ބްރިޖުމަތިން ދުއްވާ ވެހިކަލްތައް ފާސްކުރުމުގެ މަސައްކަތް ވެސް ހަރުދަނާ ކުރާނެ ކަމަށެވެ. އަދި މިކަން ކަމަށް ހުރިހާ ފަރާތްތަކުން ވެސް އެއްބާރުލުން ދެއްވުމަށް ވެސް ފުލުހުން ވަނީ އެދިފައެވެ.\nމިދިޔަ ހުކުރު ދުވަހު އާންމު ދަތުރުފަތުރަށް ބްރިޖް ހުޅުވާލި ފަހުން ދުވާލެއްގެ މައްޗަށް އެކެއް ނުވަތަ ދެ އެކްސިޑެންޓެއް ކަހަލަ ގޮތަކަށް ހިނގަމުން މިއެކްސިޑެންޓު ތަކުގައި އަދި މީހަކަށް ސީރިއަސް އަނިޔާއެއް ލިބުނު ކަމުގެ މައުލޫމާތެއް ލިބިފައެއް ނުވެއެވެ.\nމާލެ އާއި ހުޅުލެ އާ ދެމެދު އަޅާފައިވާ ސިނަމާލެ ބްރިޖް އާމުންނަށް ހުޅުވާލި ދުވަހުން ފެށިގެން މިހާރު ވެސް ގިނަ އަދަދެއްގެ މީހުން ދަނީ އެބުރިޖު މަތީގައި ދަތުރު ކުރަމުންނެވެ. ބްރިޖުގައި ވެހިކަލްތަކަށް ޖުމްލަ ހަތަރު ލޭން އޮވެ އެވެ. އެއީ ހުޅުލޭ ކޮޅަށް ހާއްސަ ދެ ލޭނާއި މާލޭ ކޮޅަށް ދެ ލޭނެވެ. މާލޭ ކޮޅުގެ ދެ ލޭންގައި، 3.5 މީޓަރު ހުންނައިރު، އަނެއް ދެ ލޭންގައި 3.2 މީޓަރު ހުންނާނެ އެވެ. ބްރިޖުގެ ވެހިކަލްތައް ދުއްވާ ލޭންތަކުގައި ހިނގާފައި އުޅުމަކީ މަނާ ކަމެކެވެ.\nބްރިޖް ހުޅުވާލާފައިވާއިރު ސިނަމާލެ ބްރިޖް ހުރަސްކުރާ ދެ ފުރޮޅުލީ އުޅަނދު ތަކުގައި ދަތުރުކުރާ ފަރާތްތައް ހެލްމެޓް ބޭނުން ކުރުމަށް ޓްރާންސްޕޯޓް އޮތޯރިޓީން ވެސް ވަނީ އިލްތިމާސް ކޮށްފައެވެ.


Saafuthaahirukan nethumuge sababun Kings Corner bandhu kohffi\nރާއްޖެ - ކިންގްސް ކޯނަރ ބަންދުކުރުން\nސާފުތާހިރުކަން ނެތުމުގެ ސަބަބުން ކިންގްސް ކޯނަރ ބަންދުކޮށްފި\nހިދުމަތް ލިބިގަންނަ ފަރާތްތައް ސިއްހީ ނުރައްކަލުން ރައްކާތެރި ކުރުމަށް\nކ. މާލެ 13 ފެބުރުއަރީ 2019 | ބުދަ 15:00 5,970\nކިންގްސް ކޯނަރ ބަންދުކުރިކަމުގެ ނޯޓިސް - އޭއެފްޕީ\nމަޝްހޫރު ރެސްޓޯރެންޓެއް ކަމަށްވާ ކިންގްސް ކޯނަރގެ ސާފުތާހިރުކަން އެކަށީގެންވާ މިންވަރަށް ނެތުމުގެ ސަބަބުން ބަންދުކޮށްފިއެވެ.\nހެލްތު ޕްރޮޓެކްޝަން އޭޖެންސީން ބުނީ ކިންގްސް ކޯނަރ މިއަދުން ފެށިގެން ބަންދުކުރީ ކާބޯތަކެތީގެ ހިދުމަތް ދިނުމުގައި ހުންނަން ޖެހޭ ސާފުތާހިރުކަމުގެ މިންގަނޑުތައް ބަޔާންކުރާ ގަވައިދާ ހިލާފުވެފައި ވާތީ ކަމަށެވެ. އަދި ކިންގްސް ކޯނަރ ބަންދު ކުރީ އެ ރެސްޓޯރެންޓުން ހިދުމަތް ލިބިގަންނަ ފަރާތްތަކަށް، ކާބޯތަކެތީގެ ޒަރިޔާ އިން ކުރިމަތިވެދާނެ ސިއްހީ ނުރައްކަލުން ރައްކާތެރި ކުރުމަށް ކަމަށް ވެސް އެ އެޖެންސީން ވަނީ ބުނެފައެވެ.\nކިންގްސް ކޯނަރ ބަންދުކޮށްފައި ވަނީ ކިހާ މުއްދަތަކަށް ކަމެއް އެޗްޕީއޭ އިން ހާމަކޮށްފައިނުވާއިރު ސީގަލްގައި ހަރުކޮށްފައިވާ ނޯޓިސްގައިވާ ގޮތުގައި އެ ނޯޓިސް ހަރުކޮށްފައިވާ މުއްދަތުގެ ތެރޭގައި ކިންގްސް ކޯނަރ އިން ކާބޯތަކެތި ތައްޔާރުކޮށް ވިއްކުމަކީ މަނާ ކަމެކެވެ.\nކިންގްސް ކޯނަރއަކީ ވަރަށް ގިނަ އާންމުން އެތަނުން ހިދުމަތް ހޯދަމުން އަންނަ ރެސްޓެންޓޯރެންޓެކެވެ.\nހެލްތު ޕްރޮޓެކްޝަން އޭޖެންސީން އިން ދޭތެރެ ދޭތެރެއިން ހިންގާ ތަފާތު އިންސްޕެކްޝަންގައި ފާހަގަކުރެވޭ ކަންކަން ބެލުމަށް ފަހު ކެފޭ ރެސްޓޯރެންޓް ފަދަ ތަންތަން ބަންދުކޮށް އެކަންކަން އިސްލާހްކުރަން ފުރުސަތު ދެއެވެ. އަދި ރިޕޯޓްކުރުމުން ވެސް އެފަދަ މައްސަލަތައް ބަލަމުން ގެންދެއެވެ.


ތަމައްތުޢުކޮށް ޙައްޖުކުރާނެ ގޮތުގެ ކުރުޚުލާޞާއެއް – DhiSalafiyyah\nތަމައްތުޢުކޮށް ޙައްޖުކުރާނެ ގޮތުގެ ކުރުޚުލާޞާއެއް\n30/10/2011 ފިޤުހާއި އޭގެ ޢިލްމުތައް, ފިޤުހީ މައްސަލަތައްއައްޝައިޚް އިބްރާހީމް ޔާމީން\n-މައްކާއަށް އައުމާއެކު: ޢުމްރާގެ ޠަވާފް (ޠަވާފުލް ޤުދޫމް) ކުރުން.\n-ޛުލް ޙިއްޖާ މަހުގެ 8 ވަނަ ދުވަސް: އިޙްރާމުގައި މިނާގައި ތިބުން.\n-ޛުލް ޙިއްޖާ މަހުގެ9ވަނަ ދުވަސް: ޢަރަފާތުގައި ތިބުން އަދި މުޛްދަލިފާގައި ރޭކުރުން.\n-ޛުލް ޙިއްޖާ މަހުގެ 10 ވަނަ ދުވަސް: ބޮޑުޖަމްރާއަށް ހިލައުކުން، ހަދްޔު ކަތިލުން، ބޯ ބޭލުން ނުވަތަ ކޮށުން، ޠަވާފުލް އިފާޟާކުރުން.\n-ޛުލް ޙިއްޖާ މަހުގެ 11، 12 ، 13: މިނާގައި ތިބުން.\n-މައްކާއިން ފުރާދުވަސް: ޠަވާފުލް ވަދާޢު ކުރުން.\nޢުމްރާ (ޠަވާފުލް ޤުދޫމް)\nއެންމެފުރަތަމަ ކަނޑައެޅިގެންވާ މީޤާތުުން އިޙުރާމް ބަނުން، އިޙުރާމް ބަންނައިރު لَبَّيكَ اللَّهُمَ بِعُمرْةٍ މިފަދައިން ދުލުންކިޔާނީއެވެ. ޢުމްރާ ފުރިހަމަ ނުކުރެވިދާނެކަމުގެ ބިރު ހީވާނަމަ “اللَّهُمَّ مَحَلِي حَيثُ حَبَسْتَنِي” މިފަދައިން ކިޔާށެވެ. އެއަށްފަހު ޤިބުލައަށް ކުރިމަތިލައިގެންހުރެ މިފަދައިން ކިޔާށެވެ “اللَّهُمَّ هَذِهِ عُمُرَةٌ لاَ رِيَاءَ فِيهَا وَلاَسُمْعَة“. ދެން އެއަށްފަހު އަޑު ހަރުކޮށް ތަލްބިޔާ ކިޔާށެވެ: “لَبًّيكَ اللّهُمَ لَبَّيك, لَبَّيكَ لاَشَرِيكَ لَكَ لَبَّيك إِنَّ الْحَمْدَ وَالنِّعْمَةَ لَكَ وَالْمُلْكَ لاَ شَرِيكَ لَكَ” އަދި މިފަދައިން ތަލްބިޔާއާއި އެކު ކިޔާށެވެ!لَبَّيكَ إِلَهَ الْحَقّ.\nޠަވާފު ކުރުމަށްޓަކައި މަސްޖިދުލް ޙަރާމަށްވަނުން: ވަންނައިރު ކަނާތުފައި އިސްކުޅައުމާއެކު މިސްކިތަށް ވަންނަމުން ކިޔާ ދުޢާ ކިޔުން: اللَّهُمَ صَلِّ عَلَى مُحَمَّدٍ وَسَلِّم, اللَّهُمَ افْتَحْ لِي أَبْوَابَ رَحْمَتِك\nޠަވާފުކުރަން ފަށާނީ ޙަޖަރުލް އަސްވަދާއި ހަމައިންނެވެ. ފިރިހެނުން، އިޙްރާމުގެ ކަނާތްފަރާތް ކިހިލިފަތް ދަށަށް ލައި، ކަނައަތު ކޮނޑު ފައުޅުކުރަންވާނެއެވެ. ކޮންމެ ބުރެއް ފަށާއިރު الله أكبر ކިޔުމާއެކު ޙަޖަރުލް އަސްވަދަށް ކަނާތުން އިޝާރާތް ކުރަންވާނެއެވެ. މިގޮތަށް7ބުރު ޖަހާށެވެ. ފުރަތަމަ3ބުރު ފިރިހެނުން ހަލުވި ކަމާއެކު ގާތްގާތުގައި ފިޔަވަޅު އަޅަމުން ފުރިހަމަ ކުރާނީއެވެ. ދެން އެއަށްފަހު އާދައިގެ ހިނގުމެއްގައި ބާކީ4ބުރު ޖެހެންދެން ފުރިހަމަ ކުރާނީއެވެ. ކޮންމެ ބުރެއްގައިވެސް ރުކުނުލް ޔަމާނީ އާއި ޙަޖަރުލް އަސްވަދާއި ދެމެދު މިދުޢާ ކިޔުން ސުންނަތް ވެގެންވެއެވެ: رَبَّنَا آتِنَا فِي الدُّنْيَا حَسَنَةً وَفِي الآخِرَةِ حَسَنَةً وَقِنَا عَذَابَ النَار\nޠަވާފްކޮށް ނިންމުމަށްފަހު ކޮނޑު ނިވާކޮށް، މަޤާމް އިބްރާހީމް ކައިރިއަށް ގޮސް މިފަދައިން (واتَّخِذُوْا مِنْ مَقَامِ إِبْرَاهِيْمَ مُصَلَّى) ކިޔުމަށްފަހު ކުޅަދާނަކަން ލިބިއްޖެ މީހަކު މަޤާމް އިބްރާހީމްގެ ފަހަތުގައި ސުންނަތް2ރަކުޢަތް ކުރާނީއެވެ. މަޤާމް އިބްރާހީމް ފަހަތުގައި ކުރުމަށް ދަތިވެއްޖެނަމަ، މަސްޖިދުލް ޙަރާމްގެ ކޮންމެތަނެއްގައިވެސް މިސުންނަތް ކުރެވިދާނެއެވެ. ފުރަތަމަ ރަކުޢަތުގައި ސޫރަތުލް ފާތިޙާއަށް ފަހު ކިޔެވުން ސުންނަތްވެގެންވަނީ ސޫރަތުލް ކާފިރޫން އެވެ. ދެވަނަ ރަކުޢަތުގައި ސޫރަތުލް ފާތިޙާއަށް ފަހު ސޫރަތުލް އިޚްލާޞް އެވެ. ދެން ޒަމްޒަމް ފެން ބޯނީއެވެ. އަދި ބޮލަށް ކުޑަ ފެންފޮދެއް އަޅާލާނީއެވެ. ދެން އެއަށްފަހު ޙަޖަރުލް އަސްވަދަށް އިޝާރާތްކޮށް الله أكبر ކިޔުމާއެކު ސަޢުޔުކުރުމަށް ދާނީއެވެ.\nސަޢުޔުކުރުން: ސަޢުޔުކުރުމަކީ ޞަފާ އާއި މަރުވާ ދެމެދު ހިނގުމެވެ. ސަޢުޔުކުރަން ފަށާނީ ޞަފާއިންނެވެ. ޞަފާއަށް އަރަމުން މިފަދައިން ކިޔާށެވެ. [إِنَّالصَّفَاوَالْمَرْوَةَمِنْشَعَآئِرِاللهِفَمَنْحَجَّالْبَيتَأَوِاعْتَمَرَفَلاَجُنَاحَعَلَيهِأَنْيَطْرُفَبِهِمَاوَمَنْتَطَوَّعَخَيراًفَإِنَّاللهشَاكِرٌعَلِيم] نَبْدَأُبِمَابَدَأَاللهبِهِ\nޞަފާއާއި މަރުވާގައި ކޮންމެފަހަރަކު އަންނަނިވި ދުޢާ3ފަހަރު ކިޔާނީއެވެ. “اللهأكبر, اللهأكبر, اللهأكبر, لاإلهإلااللهوحدهلاشريكله, لهالملكولهالحمديحييويميتوهوعلىكلشيءقدير, لاإلهإلااللهوحدهلاشريكله, أنجزوعدهونصرعبدهوهزمالأحزابوحده” ފުރަތަމަ ފަހަރާއި ދެވަނަ ފަހަރު މިދުޢާކިޔުމަށްފަހު، އެމީހަކު ބޭނުންް ދުޢާއެއް ކުރެވިދާނެއެވެ. މޮޅުއިތުރުވެގެންވަނީ ސުންނަތުން ޘާބިތު ދުޢާތައް ކިޔުމެވެ.\nޞަފާއިން މަރުވާއަށް އަދި މަރުވާއިން ޞަފާއަށް ހިނގުމުގައި އަންނަނިވި ދުޢާ ކިއިދާނެއެވެ. : رَبِّاغْفِرْوَارْحَم, إِنَّكَأَنْتَالأَعَزُّالأَكْرَمُ\nޞަފާއިން މަރުވާއަށް އެއީ ބުރެކެވެ. އަދި މަރުވާއިން ޞަފާއަށް އެނބުރި އައުން އެއީ ވެސް ބުރެކެވެ. އެގޮތުން7ވަނަ ބުރު ނިމޭނީ މަރުވާއަށެވެ. މިހިނގުމުގެ ތެރޭގައި ފެހިކުލައިން ޖެހިފައިވާ ދެ ފާހަގަ ދެމެދުގައި ފިރިހެނުން ދުވަން ވާނެއެވެ.\nމަސްޖިދުލް ޙަރާމް އިން ނުކުންނައިރު އެހެނިހެން މިސްކިތްތަކުން ނިކުންނަ ފަދައިން، ވާއަތު ފައި އިސްކުރުމާއި އެކު މިފަދައިން ކިޔުން ސުންނަތްވެގެން ވެއެވެ : اللهمَّصَلِعَلَىمُحَمَدٍوَسَلِّم, اللهمَّإِنِيأَسْأَلُكَمِنْفَضْلِكَ\nދެންއެއަށްފަހު ފިރިހެނުން ބޯ ބޭލުން، ނުވަތަ ހުރިހާ ހިސާބެއް އެއްވަރަކަށް ކޮށުން، އަންހެނުން އިނގިލީގެ ބަދައިގެ މިންވަރަށް ކަނޑާލާނީއެވެ. މިހިސާބުން އިޙްރާމް ކެނޑުނީއެވެ. އިޙްރާމުގެ ސަބަބުން ޙަރާމްވީ އެންމެހައި ކަންތައް ހުއްދަވީއެވެ. ދެން ޙައްޖު މަހުގެ 8 ވަނަ ދުވަހަށް އިންތިޒާރުކުރާށެވެ.\nޛުލް ޙިއްޖާ މަހުގެ 8 ވަނަ ދުވަސް:(ޔައުމުއް ތަރުވިޔާ)\nފަޖުރާއި ޡުހްރާއި(މެންދުރާއި) ދެމެދުގެ ވަގުތެއްގައި ޙައްޖަށް އިޙުރާމް ބަންނާށެވެ. ޙައްޖަށް އިޙުރާމް ބަންނައިރު މިފަދައިން ކިޔުން: لبيكاللهمَبِحَجٍّ. ޙައްޖު ފުރިހަމަ ނުކުރެވިދާނެކަމުގެ ބިރު ހީވާނަމަ މިފަދައިން ކިޔާށެވެ “اللَّهُمَّمَحَلِيحَيثُحَبَستَنِي“.\nއެއަށްފަހު މިނާގައި މަޑުކުރާނީއެވެ. މިނާގައި ތިބޭއިރު މެންދުރު، އަޞުރު، މަޣްރިބް އަދި އިޝާ ނަމާދު ކުރާނީ ޤަޞްރުކޮށް ކޮންމެ ނަމާދެއްވެސް އެނަމާދެއްގެ ވަގުތުގައެވެ.\nޛުލް ޙިއްޖަ މަހުގެ9ވަނަ ދުވަސް: ޔައުމުލް ޢަރަފާތް)\nޢަރަފާތުގެ ބިމުގައި ތިބުން: ފަތިސް ނަމާދު މިނާގައި ކުރުމަށްފަހު އިރުއެރުމުން، ޢަރަފާތަށް ދިއުމަށްޓަކައި ދަތުރުފަށާނީއެވެ. އަދި މިހާހިސާބުން ތަލްބިޔާ ކިޔަން ފެށިދާނެއެވެ. لَبًّيكَ اللّهُمَ لَبَّيك, لَبَّيكَ لاَ شَرِيكَلَكَلَبَّيكإِنَّالْحَمْدَوَالنِّعْمَةَلَكَوَالْمُلْكَلاَشَرِيكَلَكَ.\nނަމިރާގައި މަޑުކުރުން: މިތަނުގައި ޒަވާލް ވަޤުތާއި ހަމައަށް މަޑުކުރުން، އެއީ އިރު މެދު ޖެހޭ ވަޤުތާއި ހަމައަށް މަޑުކުރުމެވެ. އެއަށްފަހު އުރަނަށް ގޮސް ޚުތުބާ އަޑުއަހާނީއެވެ. އެއަށްފަހު މެންދުރު ވަޤުތު، މެންދުރާއި އަޞްރު ޖަމްޢުކޮށް އަދި ޤަޞްރުކޮށް ކުރާނީއެވެ. އެއް ބަންގިއާއި ދެ ޤަމަތުގެ މައްޗަށެވެ. މި2ނަމާދުގެ ދެމެދުގައި އަދި ފަހުންވެސް އެހެން ނަމާދެއް ކުރުމެއް ނެތެވެ. ދެންއެއަށްފަހު ޢަރަފާތުގައި އިރުއޮށްސެންދެން ޖަބަލުއްރަޙްމާ ކައިރީގައި ދުޢާކުރުމުގައި ހުންނާނީއެވެ. އެކަމަށް ކުޅަދާނަ ނުވެއްޖެނަމަ ޢަރަފާތުގެ ކޮންމެތަނެއްގައިވެސް ހުރެވިދާނެއެވެ. އެއަށްފަހު ޤިބުލައަށް ކުރިމަތިލައިގެން ހުރެ ދެއަތް މައްޗަށް ނަގައި ދުޢާކުރާނީއެވެ. އަދި ތަލްބިޔާވެސް ކިއިދާނެއެވެ.\nއަދި މިފަދައިން ގިނަގިނައިން ކިޔުން: لا إله إلا الله وحده لا شريك له, له الملك وله الحمد, وهو على كل شيء قدير މިއީ މިދުވަހު ކުރުން އެންމެ ހެޔޮ ދުޢާއެވެ.\nއިރު އޮއްސުމާއި އެކު މުޛްދަލިފާއަށް ދިއުމަށް ދަތުރު ފަށާނީއެވެ.\nމުޛްދަލިފާގައި މަޣުރިބްނަމާދާއެކު އިޝާނަމާދު އެއްވަގުތެއްގައި ޤަޞްރުކޮށް ކުރާނީއެވެ. މިދެނަމާދުގެ ދެމެދުގައި އެހެން އެއްވެސް ނަމާދެއް ކުރުމެއް ނެތެވެ. ވިތުރިއަށް ފަހުވެސް ހަމަ އެފަދައެވެ. އެއަށްފަހު ފަޖުރުވުމާއި ހަމައަށް މުޛްދަލިފާގެ ބިމުގައި ނިދާށެވެ.\nޛުލްޙިއްޖާ މަހުގެ 10 ވަނަ ދުވަސް ( ޔައުމުއްނަޙްރު)\nފަތިސް ނަމާދު: ނަމާދު ވަޤުތުގެ ކުރީކޮޅުގައި ކުރާށެވެ. އެއަށްފަހު މަޝްޢަރުލްޙަރާމަށް އަރާށެވެ. އެކަމަށް ނުކުޅެދިއްޖެނަމަ މުޛްދަލިފާގެ ކޮންމެ ތަނެއްގައި ހުރިކަމުގައިވީނަމަވެސް މައްސަލައެއްނެތެވެ.\nއަދި ޤިބްލައަށް ކުރިމަތިލައިގެން ހުރެ މިފަދައިން ކިޔާށެވެ.\nالحمد لله, الله أكبر, لا إله إلا الله.\nއެއަށްފަހު އުދަރެހުން ރީނދޫކުލަ ފެނިއްޖައުމަށް ދާންދެން ދުޢާކުރުމުގައި ވަޤުތު ހޭދަކުރާށެވެ. އެއަށްފަހު އިރު އެރުމުގެ ކުރިން، މިނާއަށް ދިއުމަށްޓަކައި ދަތުރު ފަށާށެވެ. އަދި ތަލްބިޔާ ކިޔާށެވެ.\nހިލައުކުމަށްޓަކައި މިނާއިން ހިލަ ހޮވާށެވެ. އެންމެ މަދުވެގެން ހަތް ހިލަކޮޅު ހޮވަންވާނެއެވެ. އިރު އެރުމާއި އިރު އޮއްސުމާއި ދެމެދުގެ ވަޤުތެއްގައި ޖަމުރަތުލް އަޤަބާއަށް ގޮސް7ހިލަކޮޅު އުކާށެވެ. ހިލައުކާއިރު، ޖަމުރާއަށް ކުރިމަތިލައިގެން ، މައްކާ ވާއަތް ފަރާތައް ވާގޮތަށް އަދި މިނާ ކަނައަތް ފަރާތައް ވާގޮތައް ހުންނާށެވެ. އަދި ކޮންމެ ހިލަކޮޅަކާއެކު الله أكبر މިފަދައިން ކިޔާށެވެ.\nހިލައުކުމަށްފަހު އިޙްރާމް ކަނޑާނީއެވެ. އެހެނީ، ބޯ ބާލާނީއެވެ. ނުވަތަ ކުރުކޮށް އެއްވަރަކަށް ކޮށާލާނީއެވެ. ނުވަތަ ހަދްޔު ކަތިލުމުންވެސް ތަޙައްލުލް ވެވިދާނެއެވެ. އެހެނީ އެހިނދުން އިޙްރާމުގެ ސަބަބުން ޙަރާމްވީ ކަންތައްތަކުގެ ތެރެއިން ޖިންސީގުޅުން ނޫން އެންމެހައި ކަންތައްތަކެއް ޙަލާލްވެގެންދާނެއެވެ.\nހަދްޔުކަތިލުމަށްޓަކާ ގެނައި ނަޢަމް ސޫފީގެ މޫނު ޤިބުލައަށްވާނޭހެން، ވާތަށް ވާގޮތަށް ބާއްވާށެވެ. އަދި އެއަށްފަހު، ކަނާތުފައި އޭގެ ކަނާތްފަރާތުގައި ބޭއްވުމަށްފަހު، އަންނަނިވި ދުޢާ ކިޔުމަށްފަހު ކަތިލާނީއެވެ.\nبِسْمِ اللَّهِ وَاللَّه أَكْبَر\nاللَّهُمَ إِنَّ هَذَا مِنْكَ وَلَكَ اللَّهُمَّ تَقَبَّلْ مِنِّي\nޖަމަލެއްނަމަ، ޖަމަލު ގިބުލައަށް ވާނޭހެން ކޮޅަށް ބެހެއްޓުމަށްފަހު، ބަޔާންވެދިޔަ ދުޢާ ކިޔުމަށްފަހު، ޖަމަލުގެ ކަރަށް ކަތިލަން ބޭނުންކުރާ އެތި ހަރާލާނީއެވެ.\nހަދްޔު ކަތިލުމަށްފަހު ފިރިހެނުން ބޯ ބާލާނީއެވެ. ކުރުކޮށް ހުރިހާ ފަރާތެއް އެއްވަރަށް ކޮށުންވެސް ހުއްދައެވެ. ނަމަވެސް އެންމެރަނގަޅީ ބޭލުމެވެ. އަންހެނުން އިނގިލީގެ3ބައިކުޅަ އެއްބައިގެ މިންވަރަށް އިސްތަށިގަނޑުން ކަނޑާލާނީއެވެ.\nއެއައްފަހު ޠަވާފުލް އިފާޡާ ކުރުމަށްޓަކައި މައްކާއަށް ދާނީއެވެ.\nޠަވާފު ކުރުމަށްޓަކައި މަސްޖިދުލް ޙަރާމަށްވަނުން: ވަންނައިރު ކަނާތުފައި އިސްކުޅައުމާއިއެކު މިސްކިތައް ވަންނަމުން ކިޔާ ދުޢާ ކިޔުން: اللَّهُمَصَلِّعَلَىمُحَمَّدٍوَسَلِّم, اللَّهُمَاِفْتَحْلِيأَبْوَابَرَحْمَتِك\nމި ޠަވާފުކުރުމަށް އިޙުރާމް ބަނުމެއް ނެތެވެ. ޙަޖަރުލް އަސްވަދުން ޠަވާފަށް ފަށާނީއެވެ. އަދި ކޮންމެ ބުރެއް ފަށަމުން الله أكبر ކިޔަންވާނެއެވެ. އާދައިގެ ހިނގުމެއްގައި7ބުރު ހަމަކުރާނީއެވެ. ކޮންމެ ބުރެއްގައި ރުކުނުލްޔަމާނީއާއި ޙަޖަރުލް އަސްވަދާއި ދެމެދު މިފަދައިން ކިޔުން ސުންނަތްވެގެން ވެއެވެ:رَبَّنَاآتِنَافِيالدُّنْيَاحَسَنَةًوَفِيالآخِرَةِحَسَنَةًوَقِنَاعَذَابَالنَار. މަޤާމް އިބްރާހީމް ކައިރިއަށް ގޮސް މިފަދައިން (واتَّخِذُوْامِنْمَقَامِإِبْرَاهِيْمَمُصَلَّى) ކިޔުމަށްފަހު ކުޅަދާނަކަން ލިބުނުނަމަ މަޤާމް އިބްރާހީމްގެ ފަހަތުގައި ސުންނަތް2ރަކުޢަތުގެ ނަމާދެއް ކުރާނީއެވެ، ކުޅަދާނަކަން ނުލިބުނުނަމަ މަސްޖިދުލް ޙަރާމްގެ ކޮންމެތަނެއްގައިވެސް މިސުންނަތް ކުރެވިދާނެއެވެ. ފުރަތަމަ ރަކުޢަތުގައި ސޫރަތުލް ފާތިޙާއަށް ފަހު ކިޔަވާނީ ސޫރަތުލް ކާފިރޫން އެވެ. ދެވަނަ ރަކުޢަތުގައި ސޫރަތުލް ފާތިޙާއަށް ފަހު ކިޔަވާނީ ސޫރަތުލް އިޚްލާސް އެވެ. ދެން ޒަމްޒަމް ފެން ބޯނީއެވެ. އަދި ބޮލަށް ކުޑަ ފެންފޮދެއް އަޅާލާނީއެވެ. ދެން އެއަށްފަހު ޙަޖަރުލް އަސްވަދަށް އިޝާރާތްކޮށް الله أكبر ކިޔުމާއި އެކު ސަޢުޔުކުރުމަށް ދާނީއެވެ.\nސަޢުޔުކުރުން: ސަޢުޔުކުރުމަކީ ޞަފާ އާއި މަރުވާ ދެމެދު ހިނގުމެވެ. ސަޢުޔުކުރަން ފަށާނީ ޞަފާއިންނެވެ. ޞަފާއަށް އަރަމުން މިފަދައިން ކިޔާށެވެ. [إِنَّالصَّفَاوَالْمَرْوَةَمِنْشَعَآئِرِاللهِفَمِنْحَجَّالْبَيتَأَوِاعْتَمَرَفَلاَجُنَاحَعَلَيهِأَنْيَطْرُفَبِهِمَاوَمَنْتَطَوَّعَخَيراًفَإِنَّاللهشَاكِرٌعَلِيم] نَبْدَأُبِمَابَدَأَاللهبِهِ\nޞަފާއިން މަރުވާއަށް އަދި މަރުވާއިން ޞަފާއަށް ހިނގުމުގައި މިފަދައިން ކިޔުން ސުންނަތްވެގެން ވެއެވެ. : رَبِّاغْفِرْوَارْحَم, إِنَّكَأَنْتَالأَعَزُّالأَكْرَمُ\nމަސްޖިދުލް ޙަރާމް އިން ނުކުންނައިރު އެހެނިހެން މިސްކިތްތަކުން ނިކުންނަ ފަދައިން، ވާއަތު ފައި އިސްކުރުމާއެކު މިފަދައިން ކިޔުން ސުންނަތްވެގެން ވެއެވެ : اللهمَّصَلِعَلَىمُحَمَدٍوَسَلَّم, اللهمَّإِنِيأَسْأَلُكَمِنْفَضْلِكَ\nއައްޔާމުލް ތަޝްރީޤު( ޛުލް ޙިއްޖާ މަހުގެ 11،12،13)\nހިލައުކުމަށްޓަކައި މިނާގައި މަޑުކުރުން\nތިން ޖަމުރާއަށް ހިލައުކުން، ހިލައުކުމުގެ ވަގުތަކީ އިރު މެދުޖެހުނީންސުރެން އިރު އޮއްސުމަށް ދާންދެނެވެ. ކޮންމެ ދުވަހަކަށް 21 ހިލަކޮޅު ބޭނުންވާނެއެވެ. ހިލައުކުމަށްޓަކައި ފުރަތަމަ ޖަމުރާއަށް ކުރިމަތިލުމަށްފަހު، މައްކާ ވާއަތް ފަރާތަށް ވާނޭހެން، އަދި މިނާ ކަނާތް ފަރާތަށް ވާނޭހެން ހުންނާނީއެވެ. އެއަށްފަހު ތަކުބީރު (الله أكبر )ކިޔުމަށްފަހު ކޮންމެ ހިލަކޮޅެއްވެސް ޖަމުރާއަށް އެއްލާނީއެވެ.\nފުރަތަމަ ޖަމުރާއަށް ހިލައުކުމަށްފަހު ޤިބުލައަށް ކުރިމަތިލައިގެން ފުރަތަމަ ޖަމުރާ ކަނައަތް ފަރާތަށް ވާނޭހެން ހުރުމަށްފަހު ދެއަތް އުފުލައި ބޭނުން ދުޢާއެއް ކުރާނީއެވެ.\nއެއަށްފަހު ދެވަނަ ޖަމުރާއަށް ކުރިމަތިލައިގެން މައްކަ ވާތްފަރާތައް، އަދި މިނާ ކަނާތްފަރާތަށް ވާނޭހެން ހުރުމަށްފަހު ފުރަތަމަ ޖަމުރާއަށް ހިލައުކިފަދައިން ހަތް ހިލަކޮޅު މިޖަމުރާއަށްވެސް އެއްލާނީއެވެ. މިޖަމުރާއަށް ހިލައުކުމަށްފަހު ޤިބުލައަށް ކުރިމަތިލައިގެން ދެވަނަ ޖަމުރާ ކަނައަތް ފަރާތަށް ވާނޭހެން ހުރުމަށްފަހު ދެއަތް އުފުލައި ބޭނުން ދުޢާއެއް ކުރާނީއެވެ.\nއެއަށްފަހު ތިންވަނަ ޖަމުރާއަށް ކުރިމަތިލައިގެން މައްކާ ވާތްފަރާތައް، އަދި މިނާ ކަނާތްފަރާތަށް ވާނޭހެން ހުރުމަށްފަހު ފުރަތަމަ ޖަމުރާއަށް ހިލައުކިފަދައިން ހަތް ހިލަކޮޅު މިޖަމުރާއަށްވެސް އެއްލާނީއެވެ. މިޖަމުރާއަށް ހިލައުކުމަށްފަހު ދުޢާ ކުރުމެއް ނެތެވެ.\nޛުލް ޙިއްޖާމުހުގެ 13 ވަނަ ދުވަހު ހިލައުކުމަށްފަހު މިނާއިން މައްކާއަށް ދާނީއެވެ. އެއަށްފަހު މައްކާއިން ފުރުމުގެ ކުރިން ޠަވާފުލް ވަދާޢު އެންމެފަހު ކަމެއްގެ ގޮތުގައި ކުރާށެވެ.\nޠަވާފުލް ވަދާޢުކުރުމަށްޓަކައި އަލްމަސްޖިދުލް ޙަރާމަށް ވަންނާނީއެވެ. ވަންނައިރު ކަނާތުފައި އިސްކުރުމާއި ދުޢާ ކިޔުންވެއެވެ. މިޠަވާފަށް އިޙުރާމެއް ބޭނުމެއް ނުވެއެވެ. އެއަށްފަހު، އެހެން ޠަވާފެކޭވެސް އެއްފަދައިން މަޑުމަޑު ހިނގުމެއްގައި ޠަވާފުގެ7ބުރު ފުރިހަމަކުރާނީއެވެ. ޠަވާފުލް ވަދާޢުގައި ސަޢުޔުކުރުމެއް ނުވެއެވެ.\nޠަވާފުލް ވަދާޢު ކުރުމަށްފަހު ޙައްޖުގެ އަޅުކަން ނިމުމަކަށް އައީއެވެ.


Qanoonu Asaasee aa hilaafah fandiyarun vaki kurun kuvveri kuran\n"ދެ ފަނޑިޔާރަކު ގާނޫނު އަސާސީއާ ހިލާފަށް ވަކި ކުރުން ކުށްވެރިކުރަން"\n04 ޖޫން 2022 - 16:17:25\n"ދެ ފަނޑިޔާރަކު ގާނޫނު އަސާސީއާ ހިލާފަށް ވަކި ކުރައްވާ ވަކި ކުރެއްވުން އަޅުގަނޑު އެންމެ ހަރުއަޑުން ކުށްވެރިކުރާ ވާހަކަ ދަންނަވަމުން އަޅުގަނޑު ވާހަކަ ކުރުކޮށްލާނަން" މިއީ ރައްޔިތުންގެ މަޖިލީހުގެ މާފަންނު އުތުރު ދާއިރާގެ މެންބަރު އިމްތިޔާޒް ފަހުމީ (އިންތި)، 2014 ވަނަ އަހަރުގެ ޑިސެމްބަރު މަހުގެ 14 ވަނަ ދުވަހު އޮތް ރައްޔިތުންގެ މަޖިލީހުގެ ޖަލްސާގައި ދެއްކެވި ވާހަކަ ނިންމަވާލައްވަމުން އެންމެ ފަހުން އިންތި ވިދާޅުވި ޖުމްލަ އެވެ.\nއެއީ އޭރުގެ އުއްތަމަ ފަނޑިޔާރު އަޙްމަދު ފާއިޒް ޙުސައިނާ، މިހާރުގެ އުއްތަމަ ފަނޑިޔާރު އަހްމަދު މުޢުތަސިމް ޢަދުނާން، ސުޕްރީމް ކޯޓުގެ ފަނޑިޔާރުކަމުގެ މަގާމުން ވަކި ކުރުމުގެ މަރުހަލާގައި މަޖިލީހުގައި އިމްތިޔާޒު ފަހުމީ ދެއްކެވި ވާހަކަ އެވެ.\nއިމްތިޔާޒް ފަހުމީ އަކީ އަބަދު ވެސް ވަރަށް ތިލަކޮށް، ސާދާކޮށް އެ ކަމެއް އޮންނަ ގޮތް ފާޅުގައި ވިދާޅުވި މެންބަރެކެވެ. އޭނގެ ނުވަ އަހަރު ފަހުން، މިއަދު ވެސް އިމްތިޔާޒް ފަހުމީ ބަދަލެއް ނުވެ އެވެ. އެ ދުވަހު ރައްޔިތުންގެ މަޖިލީހުން، ގާނޫނު އަސާސީއާ ހިލާފަށް ފަނޑިޔާރަކު މަގާމުން ވަކި ކުރަން ހުށަހެޅުމުން ފާޅުގައި އެކަމާ ދެކޮޅު ހައްދަވާފައި، އެކަމާ ދެކޮޅަށް އިންތި ވޯޓު ވެސް ދެއްވި އެވެ.\nދިވެހިރާއްޖޭގެ ރައްޔިތުން ނިކަން ބައްލަވަން ތިއްބަވާ! މި ރާއްޖޭގައި އަދުލުއިންސާފަށް މި ސަރުކާރުން އަދި އިއްޒަތްތެރި ރައީސް ރިޔާސަތުގައި އިންނަވައިގެން މި ކުރައްވާ ފުރައްސާރައެއް. އަދުލުއިންސާފަށް މި ރާއްޖޭގެ ގާނޫނު އަސާސީ އާއި ދިވެހި ރާއްޖޭގެ ރައްޔިތުންނަށް މި ކުރައްވާ ފުރައްސާރައެއް ބައްލަވާ. އެހެން ވީމާ، އަޅުގަނޑު މިކަން ކުށްވެރި ކުރަން. އަދި ދިވެހި ރާއްޖޭގެ ރައްޔިތުން މިކަން ކުށްވެރި ކުރައްވާނެކަމާ މެދު އަޅުގަނޑު ޝައްކެއް ނުކުރަން. އަޅުގަނޑުމެންނަށް އެނގިގެން މި ދަނީ މި ދިވެހި ރާއްޖޭގައި މިހާރު މި އޮތީ ގާނޫނު އަސާސީއެއް އޮވެމެ، ގާނޫނު އަސާސީ ނެތް ހާލަތަށް ގެނެސްފައި. މިއީ އެންމެ ނުރައްކާތެރި ހާލަތު. ގާނޫނު އަސާސީއެއް އެބަ އޮވޭމެ، އެކަމަކު ނެތް ހާލަތަށް ގެނެސްފައި. މި ރާއްޖޭގައި އިރުއަރައި އޮއްސޭ ކޮންމެ ދުވަހަކީ މި ރާއްޖޭގެ ގާނޫނު އަސާސީ އަށް ތުރެޓުވެގެންދާ ދުވަހެއް.\nމިއަދު ވެސް އެފަދަ ހާލަތެއް މިވަނީ ކުރިމަތިވެފަ އެވެ. ޖުޑީޝަލް ސާވިސް ކޮމިޝަނުން ހައިކޯޓުގެ ދެ ފަނޑިޔާރަކު މަގާމުން ވަކި ކުރަން ހުށަހެޅި ހުށަހެޅުން ގާނޫނު އަސާސީއާ ގާނޫނުތަކާއި އަދި ޖޭއެސްސީން ކަނޑައަޅުއްވާފައިވާ އިޖުރާއަތުތަކާ ހިލާފު ކަމަށް މަޖިލީހުގެ ޖުޑީޝަރީ ކޮމިޓީއަށް ސާފުވާތީ އެ މައްސަލަ އަނބުރާ ފޮނުވާލުމަށް އިމްތިޔާޒް ފަހުމީ ރިޔާސަތު ބަލަހައްޓަވާ މަޖިލީހުގެ ޖުޑީޝަރީ ކޮމިޓީން ވަނީ ނިންމަވާފަ އެވެ. އިމްތިޔާޒް ފަހުމީއަށް ސާބަސް ދޭ ހާލު އެކަމަކު ދަންނަވަން ޖެހެނީ، އެމްޑީޕީގެ ޕާލިމެންޓްރީ ގްރޫޕުން ޖުޑީޝަރީ ކޮމިޓީގެ އެ ރިޕޯޓް ބަލައިނުގަންނަން ނިންމި ނިންމުމާއެކު ސިހުމެއް ލިބިފައިވާ ކަމަށެވެ.\nއަންނަ ހޯމަ ދުވަހު އޮންނަ ރައްޔިތުންގެ މަޖިލީހުގެ ޖަލްސާއަށް، ހައިކޯޓުގެ ފަނޑިޔާރުން ވަކި ކުރުން އެޖެންޑާ ކުރާނެ ކަމަށް މަޖިލީހުގެ ރައީސް އަދި ޖުޑީޝަލް ސާވިސް ކޮމިޝަނުގެ މެންބަރު މުހައްމަދު ނަޝީދު ވިދާޅުވެފައިވާއިރު، ޖުޑީޝަރީ ކޮމިޓީގެ ރިޕޯޓް ބޮލާލައި ޖެހުން ވާނީ ތިލަފަތުގެ ރަމްޒު ކަމަށް އެމްޑީޕީން އަދި ހުދު ރައީސް ނަޝީދު ވެސް ދެކެވަޑައިގެންނެވި އިމްތިޔާޒް ފަހުމީގެ މޫނުގައި ވެސް ޖެއްސެވުން ކަމަށެވެ. ކުރީގެ މަޖިލީހުގެ ރައީސް އަބުދުﷲ މަސީހު އެކޭ ރައީސް ނަޝީދު އެކޭ އެހެން ވެއްޖެނަމަ ތަފާތެއް ނެތެވެ.\nފަސް ދޮޅަސް ފަސް މެންބަރުންގެ ސާފު މެޖޯރިޓީއާއެކު، ދެން އިތުރަށް އެމްޑީޕީން ފަނޑިޔާރުގެ އިސްލާހު ކުރާ ވާހަކައެއް، ގުޑްގަވަނަންސްގެ ވާހަކައެއް އަދި ޑިމޮކްރެސީގެ ވާހަކައެއް ދައްކާނެ ކަމެއް ނެތެވެ. ހޯމަ ދުވަހު އެމްޑީޕީން ކަން ކުރާގޮތް ރައްޔިތުން ބަލާނެ އެވެ.\nއެ ދުވަހު (2014 ވަނަ އަހަރުގެ ޑިސެމްބަރު މަހުގެ 14 ވަނަ ދުވަހު އޮތް) ރައްޔިތުންގެ މަޖިލީހުން ފަނޑިޔާރުން ވަކި ކުރުމާ ދެކޮޅަށް 21 މެންބަރުން ވޯޓު ދެއްވިއިރު، އޭނގެ ތެރޭގައި އިމްތިޔާޒް ފަހުމީގެ އިތުރުން މިހާރުގެ ރައީސުލް ޖުމްހޫރިއްޔާ އިބްރާހީމް މުހައްމަދު ސާލިހު ވެސް ހިމެނިވަޑައިގަންނަވައެވެ. ނަމަވެސް ކުރާނެކަމެއްނެވެ. ހޯމަ ދުވަސް ދިވެހިންނާ ބައްދަލު ކުރާނެވެ. އަދުލު އިންސާފޭ އިޖުރާތޭ ޑިޔު ޕްރޮސެސް އޭ ކިޔައިގެން އެމްޑީޕީއަށް ވާހަކަ ދެއްކި ދާނެތޯ އެނގޭނެ ފަދަ ނިންމުމެއް ހޯމަ ދުވަހު ނިންމާނެ އެވެ. އަޅެ ހަދާ ގޮތް ބަލަމާ ހިނގާށެވެ.


HaveeruOnline - Namaves\nނަމަވެސް - އެންމެ ފަސް\nކުޑަކުދިން އުރުމުގެ ސިޔާސީ ވާދަ!\nރިޔާސީ އިންތިހާބުގެ ކެމްޕޭނު ފޯރި ގަދަވަމުން އަންނައިރު ކެމްޕޭނު ދަތުރުތަކުގެ ތެރެއިން އެންމެ ބޮޑަށް ފާހަގަވެފައި ވަނީ ކުޑަކުދިން އުރުމެވެ. މިކަމުގައި ވެސް ވާދަވެރިކަމެއް އޮތްކަން އެންމެ ބޮޑަށް...\nސިޔާސީ ވައުދުތައް ވަރަށް ނުރައްކާ!\nކަނޑުފަޅުން ނަފާ އިތުރުވެ ކޮންމެ މީހަކަށް ވަޒީފާ ހަމަޖެހި އާމްދަނީ ގުނަވެގެން ދިއުމަކީ ކޮންމެ ދިވެއްސަކު ވެސް ބޭނުންވާނެ އެވެ. އިގްތިސާދު އެއް ކަމެއްގެ މައްޗަށް ބަރޯސާ ނުކޮށް ތެލުގެ މުއްސަނދިކަމާއި އެހެން...\nދީން ސިޔާސީ ހަތިޔާރަކަށް\nމައުމޫން އަބްދުލްގައްޔޫމް ރާއްޖޭގައި 30 އަހަރުގެ ދިގު ވެރިކަމެއް ކުރެއްވީ ދީން ސިޔާސީ ހަތިޔާރަކަށް ހަދައިގެން ކަމަށް ބުނާ މީހުން ވަރަށް ގިނަވާނެ އެވެ. މިގޮތަށް ގަބޫލުކުރާ މީހުން ދައްކާނެ ކިތަންމެ ވާހަކައެއް...\nމިނިވަން ނޫސްވެރިކަމެއްގެ ވާހަކަ ނުފޫޒު ގަދަ މީހުން ކިތަންމެ ވަރަކަށް ދެއްކި ނަމަވެސް އެ މީހުން އަބަދުވެސް އެންމެ ބިރު ގަންނަނީ މިނިވަން ނޫސްވެރިކަން ދެކެ އެވެ. ދުނިޔޭގެ ހުރިހާ ހިސާބެއްގައި ވެސް...\nދިވެހި ބްރަދާސްތައް ކޮބާ؟\nއެކި ގައުމުތަކުގެ ސަރުކާރުތަކުގެ އިސް މީހުންނާ ގުޅިގެން ނަހަމަ ގޮތުގައި އެކި ކަންތައް ކުރުމާއި އެކި ޖަރީމާތައް ހިންގުމުގެ ފަހަތުގައި ތިބި ކަމަށް ތުހުމަތުކުރެވޭ ބަޔަކު ރާއްޖެ...\nކަންބޮޑުވަނީ މުސާރައާ މެދު، ހިދުމަތާ މެދަކު ނޫން!\nމީހަކު ލައްވާ މަސައްކަތެއް ކުރުވައިފި ނަމަ އެކަމަކާ އެކަށީގެންވާ އުޖޫރައެއް ދޭން ޖެހޭނެ އެވެ. މުސާރަ އާއި އެހެނިހެން އިނާޔަތްތައް ވަކި ދުވަހަކަށް ވަކި މިންވަރަކަށް ދޭން އެއްބަސްވެފައި އޮންނަ...\nއަންހެނަކު އުފުލުމުގެ ބޮޑު ޒިންމާ!\nވަޒީފާ އަދާކުރުމާއި އާއިލީ ޒިންމާ އަދާކުރުމުގައި އަންހެނުންނާއި ފިރިހެނުންގެ ހިއްސާ ވެސް ހަމަހަމަ ގޮތެއްގައި އޮންނަން ޖެހެ އެވެ. މިއީ ދެބަސް ވެވޭނެ ކަމެއް ނޫނެވެ. އެކަމަކު...\nއެއީ ބަރާބަރު ހުކުމެއް!\nސިވިލް ސާވިސް ކޮމިޝަންގެ ރައީސްކަމުގެ މަގާމުން މުހައްމަދު ފަހުމީ ހަސަން ވަކިކުރުމަށް ރައްޔިތުންގެ މަޖިލީހުން ނިންމީ ގާނޫނުއަސާސީއާ ހިލާފަށް ކަމަށް ސުޕްރީމް ކޯޓުން ކުރި ހުކުމާ އެކު ސުޕްރީމް ކޯޓާއި ފަހުމީ އަށް...\nއަހަރެމެންގެ މަޖިލިސް؛ އެ ބޭފުޅުންގެ އިމްތިޔާޒް\nރައްޔިތުންނަކީ އަހަރެމެންނެވެ. އެހެންވެ ރައްޔިތުންގެ މަޖިލީހަކީ އަހަރެމެންގެ މަޖިލީހެވެ. އަހަރެމެންގެ މަޖިލީހެއްގައި ކަން ހިނގާ ގޮތާއި ކުރާ ކަންކަމާ ބެހޭ ގޮތުން ވާހަކަ ދެއްކުމުގެ ހައްގެއް ނެތް ނަމަ އެއީ ކޮންމެވެސް އެހެން...\nޖަލަށް ލުމާއި ހައްދު: އިންސާނިއްޔަތާ ހިލާފީ ކޮން ގޮތެއް؟\nހައްދު ޖެހުމަށް ހުކުމެއް ކުރި ވާހަކަ ބުނާއިރަށް ބައިނަލްއަގުވާމީ ފަރާތްތަކުންނާއި އަހަރެމެންގެ ތެރެއިން ވެސް ބަޔަކު ހީވަނީ އެހެނ ްފަދަ ކަމެއް ވެގެން އުޅޭހެންނެވެ. މިހާރުވެސް ޒިނޭގެ ކުށް...


Kunoozu there ah pepper spray jehi massala NIC ah | Mihaaru\nސުޕްރީމް ކޯޓުން މި މަހުގެ 1 ގައި ނެރުނު އަމުރު ތަންފީޒު ކުރުމަށް ގޮވާލައި އިދިކޮޅު ހަރަކާތުން ބޭއްވި އެއްވުން ފުލުހުން ރޫޅާލުމުގެ ތެރެއިން، އިދިކޮޅު ފަރާތްތަކުގެ މައި ހަރުގެ މ. ކުނޫޒްގައި އެސްއޯ ފުލުހުން މަޑުކޮށްލައިގެން.---ފޮޓޯ: ނިޝާން އަލީ/މިހާރު\n23 ފެބުރުއަރީ 2018 - 20:39 24 comments\nޖުމްހޫރީ ޕާޓީގެ މައި ޖަގަހަ، މ. ކުނޫޒުގައި ތިބި މީހުންގެ ގަޔަށް ރޭ ފުލުހުން ޕެޕާ ސްޕްރޭ ޖެހި މައްސަލަ އެ ޕާޓީން ނެޝަނަލް އިންޓަގްރިޓީ ކޮމިޝަން (އެންއައިސީ)އަށް މިއަދު ހުށަހަޅައިފި އެވެ.\nއެންއައިސީއަށް މިއަދު ޖޭޕީން ފޮނުވި ސިޓީގައި ބުނީ ހުއްދަ ނުހޯދައި ރޭ ފުލުހުން ކުނޫޒަށް ވަދެ، އެތަނުގައި ތިބި މީހުންނަށް އަނިޔާކުރީ ގަސްދުގައި ކަމަށެވެ. އެގޮތުން އެ މީހުން ހިފަހައްޓައި، މޫނަށާއި ލޮލަށް އަމާޒުކޮށް ޕެޕާ ސްޕްރޭ ޖެހީ ފޫޓެއްހާ ކައިރިން ކަމަށް ސިޓީގައި ބުނެފައިވެ އެވެ.\nއަދި މިއީ އިންސާނިއްޔަތާ ހިލާފު އަމަލެއް ކަމަށް ސިފަކޮށް، މައްސަލަ ބަލައިދިނުމަށް ޖޭޕީން ވަނީ އެދިފަ އެވެ.\nހާލު ސީރިއަސްވި، އަބްދުﷲ ސަލީމް ގަޔަށް ޕެޕާ ސްޕްރޭ ޖެހުމުން ފިޓު ޖެހި ހޭނެތުނު ކަމަށާއި އެކަމަކު ފުލުހުން އޭނާ އެތަނަށް ދޫކޮށްލާފައި ދިޔައިރު، އަބްދުﷲއަށް އެހީތެރިވެދެވޭނެ ފަދަ ހާލަތެއްގައި އެތަނުގައި އެއްވެސް މީހަކު ނެތް ކަމަށް ޖޭޕީން ބުންޏެވެ. އަދި އެއީ ގަސްދުގައި މީހަކަށް އެހީތެރިނުވުމުން މީހެއްގެ ފުރާނައަށް ގެއްލުން ލިބިދާނެ ފަދަ ހާލަތެއް ކަމަށް ވެސް އެ ޕާޓީން ބުންޏެވެ.\n"...އިންސާނިއްޔަތަށްޓަކައި ވެސް އެހީތެރިވުމުގެ މަގްސަދު އެ ފުލުހުންގެ ކިބައިގައި ނެތް ކަމުން މިއަދު އަބްދުﷲ އެދަނީ އައިސީޔޫގައި ފުރާނައާ ހަނގުރާމަކުރަމުންނެވެ." އެންއައިސީއަށް ޖޭޕީން ފޮނުވި ސިޓީގައި ބުނެފައި ވެ އެވެ.\nKunooz there ah rey fuluhun pepper spray jehee varah aniyaaverikoh: Member Latheef\nއެ ސިޓީގައި ބުނީ ފުލުހުންނަކީ ގައުމީ މަސްލަހަތުގައި، ރައްޔިތުންނަށް ހިދުމަތްކޮށް ކުށްތަކުން ސަލާމަތްކޮށްދިނުމުގެ ޒިންމާ އަދާކުރުންމަތީ ތިބެން ޖެހޭނެ ބައެއް ކަމަށެވެ. އެކަމަކު ރޭ ފުލުހުންގެ އަމަލުތައް އެއާ ދިމާ އިދިކޮޅަށް ހުރުމުން، މި ފަދަ ފުލުހުން ހިދުމަތުގައި ތިބުމަށް އެކަށީގެންވާ ތަމްރީނާއި ތަރުބިއްޔަތު ލިބިފައިނުވާ ކަމަށް ވެސް ޖޭޕީން ބުންޏެވެ.\nއިދިކޮޅު ޕާޓީތަކުން ރޭ ބޭއްވި އެއްވުން ރޫޅާލުމަށް ފުލުހުން ކުނޫޒުގެ ތެރެއަށް ވަދެ ޕެޕާ ސްޕްރޭ ޖެހީ އާދަޔާހިލާފު ގިނައިން، ވަރަށް އަނިޔާވެރިކޮށް ކަމަށް އޭރު އެތަނުގައި ތިބި މީހުން ބުނެ އެވެ.\nއިތުރު ލިޔުންތައް ފުލުހުން ޖުމްހޫރީ ޕާޓީ ނެޝަނަލް އިންޓަގްރިޓީ ކޮމިޝަން ކުއްލި ނުރައްކަލުގެ ހާލަތު އިދިކޮޅު ފަރާތްތައް މުޒާހަރާ ފުލުހުންގެ އަނިޔާ ފުލުހުން ކުރާ އަނިޔާއާ ދެކޮޅަށް\nމުޒާހަރާތަކުގައި ފުލުހުން އަމަލުކުރާ ގޮތް މޮނިޓަ ކުރަނީ


Kuda kujja Rape kuree bappa aai, kaafa adhi muni kaafa! – adduLIVE\nކުޑަ ކުއްޖާ ރޭޕްކުރީ ބައްޕައާއި، ކާފަ އަދި މުނިކާފަ!\nJan 17, 2020, 11:49 މުހައްމަދު އައިމަން\nދެއަހަރުގެ ކުއްޖަކަށް ޖިންސީ ގޯނާ ކުރި މައްސަލައެއް ފެންމަތިވެފައިވާއިރު، އެކުއްޖާއަށް ޖިންސީ ގޯނާ ކޮށްފައިވަނީ އެކުއްޖާގެ ބައްޕަ އާއި ކާފަ އަދި މުނިކާފަކަން ހާމަވެއްޖެއެވެ.\nއެނގިފައިވާގޮތުގައި އެ ކުއްޖާގެ ކާފައަކީ އެ ރަށުގައި މުދިންކަން ކުރާ މީހެކެވެ. އަދި އެކުއްޖާގެ ކާފައާއި މުނިކާފައަކީ ވަރަށް ގިނައިން ކުޑަކުދިންނަށް ޖިންސީ ގޯނާ ކުރާ ބައެއްކަމަށްވެސް މައުލޫމާތު ލިބެއެވެ.\nކުޑައަންހެން ކުއްޖާގެ މަންމަ އާއި ބައްޕައަކީ މަސްތުވާތަކެތި ބޭނުންކުރާ ދެމީހުންނެވެ. އެކުއްޖާގެ މަންމަ މަސްތުވާތަކެތި ބޭނުންކޮށް އޯވަޑޯޒް ވެގެން ހޮސްޕިޓަލްގައި ފަރުވާ ދިނުމަށްފަހު ހާލު ސީރިއަސް ވެގެން ވަނީ މިމަހުގެ 13 ވަނަ ދުވަހު މާލެ ގެނެސްފައެވެ. އަދި އެކުއްޖާ ބޮޑުދައިތަ ކައިރީގަ ބެހެއްޓުމަށް ބުނުމުން ކުއްޖާގެ ބައްޕަ އެކަމަށް ދެކޮޅު ހަދައި ބައްޕަ ކައިރީ އެ ކުއްޖާ ބެހެއްޓި ކަމަށް މައުލޫމާތު ލިބެއެވެ. ނަމަވެސް ކުއްޖާ ރީތިކޮށް ހަދަނީ އެ ކުއްޖާގެ ބޮޑުދައިތަ އެވެ.\nއެކުއްޖާ ފެންވެރުމުގެ ތެރޭގައި ކުއްޖާގެ ކުރިމަތި ފަރާތަށް ތަދުވާތީ އުޅުނު ކަމަށާއި ތަދުވަނީ ކީއްވެތޯ ކުއްޖާގެ ބޮޑުދައިތަ ސުވާލު ކުރުމުން އެ ކުއްޖާއަށް އެކަން ކުރީ ބައްޕަކަމަށް ބުނިކަމަށް މައުލޫމާތު ލިބެއެވެ. އަދި އެހިސާބުން ވަގުތުން ކުއްޖާ ގޮވައިގެން ބޮޑުދައިތަ ހޮސްޕިޓަލަށް ދިޔަ ކަމަށާއި ކުއްޖާ ބެލި ޑޮކްޓަރުން ވެސް ތިބީ ކުއްޖާއަށް ވެފައި އޮތް ވަރު ފެނި ފެންކަޅިވެފައެވެ.\nމިކަމާއި ގުޅިގެން ކުއްޖާ މިހާރުވަނީ ޖެންޑާގެ ބެލުމުގެ ދަށުން ބުދަ ދުވަހުގެ ރޭގެ ވަގުތެއްގައި މާލެއަށް ގެންގޮސްފައެވެ. މި މައްސަލައާ ގުޅިގެން ފުލުހުން ބުނީ، ރާއްޖޭގެ ދެކުނުގެ ރަށެއްގައި އުމުރުން ދުވަސްވީ މީހަކު ދެ އަހަރުގެ ކުޑަކުއްޖަކަށް ޖިންސީ ގޯނާކުރި ކަމުގެ މައްސަލައެއް މިދިޔަ ބުދަ ދުވަހު ފުލުހުންނަށް ހުށަހަޅާފައިވާ ކަމަށެވެ. މި މައްސަލާގައި އެއްވެސް މީހަކު އަދި ހައްޔަރުކޮށްފައި ނުވާކަމަށް ވެސް ފުލުހުން ބުނެއެވެ.


Fiyavatheegai kujjakah aniya eh nuvey: Gender Ministry\nޖެންޑާ މިނިސްޓަރު އައިޝަތު މުހައްމަދު ދީދީ -- ފޮޓޯ: ރައީސް އޮފީސް\nރޭ ދަންވަރު ހުޅުމާލޭގައި ހުންނަ ފިޔަވަތީގައި ހިނގާ ދިޔަ ހާދިސާގައި އެއްވެސް ކުއްޖަކަށް އެއްވެސް އަނިޔާއެއް ލިބިފައި ނުވާ ކަމަށް ޖެންޑާ މިނިސްޓްރީއިން ބުނެފި އެވެ.\nޖެންޑާ މިނިސްޓްރީގެ ޗައިލްޑް އެންޑް ޕްރޮޓެކްޝަން ސާވިސްއިން މިއަދު ނެރުނު ބަޔާނެއްގައި ބުނެފައި ވަނީ ރޭ ހިނގައިދިޔަ ހާދިސާ އެ އިދާރާގެ ސަމާލުކަމަށް އައިސްފައިވާ ކަމަށެވެ. ހާދިސާގެ މައުލޫމާތު އެ އިދާރާއަށް ލިބުމުން ވަގުތުން އެތަނަށް އެޓެންޑްވި ކަމަށެވެ.\nއެ ބަޔާނުގައި ބުނެފައި ވަނީ ދައުލަތުގެ ބެލުމުގެ ދަށުގައިވާ ކުދިންނަކީ އެކުދިންގެ ދިރުއުޅުމުގެ މަރުލާތަކުގައި އެކިކަހަލަ އަނިޔާލިބި، މުޅި ދިރިއުޅުމަށް ދެމިގެންދާފަދަ ކަންކަން ދިމާވެފައިވާ ކުދިން ކަމަށެވެ. މިކަންކަމަކީ އެކުދިންގެ ނަފްސާނީ ސިއްހަތާއި ގުޅިފައިވާ ކުދިންކަމުން އެކުދިންގެ އިހުސާސްތައް އެކި ގޮތްގޮތަށް ބުނެދޭން މަސައްކަތް ކުރާ ކަމަށެވެ.\nއެ އިދާރާއިން ބަޔާނެއް ނެރެފައި މިވަނީ ފިޔަވަތީގައި ދިރިއުޅޭ ކުޑަކުދިންތަކެއް ރޯ އަޑު އިވެގެން ރޭ ދަންވަރު ބައެއް މީހުން އެތަނުގެ ގޭޓު ކައިރިއަށް އެއްވެފައިވާ ވީޑިއޯއެއް އާންމުވެފައި ވަނިކޮށެވެ. އެ ބަޔާނުގައި މުވައްޒަފުން އަނިޔާކުރި މައްސަލައާއި ގުޅޭގޮތުން އެއްޗެއް ބުނެފައެއް ނުވެ އެވެ.\nއެ ތަނަށް މީހުން އެއްވެފައިވާ ވީޑިއޯއެއް އާންމުވެފައިވާއިރު ވީޑިއޯއިން ކުއްޖަކު ރޯ އަޑު އިވެ އެވެ. އެމީހުން ބުނަމުން ދިޔައީ އެކުއްޖާ ރޮނީ އެތަނުގެ މުވައްޒަފުން އަނިޔާކޮށްގެން ކަމަށެވެ.\nއެ މައްސަލަ މިހާރު ހިއުމަން ރައިޓްސް ކޮމިޝަން (އެޗްއާރްސީއެމް) އިން އަންނަނީ ބަލަމުންނެވެ.


Ras Online - ފެނަކަ ހޯމް ސޯލާ ޕްރޮގުރާމް; އިޢާދަކުރުވަނިވި ހަކަތައިގައި ފަރުދުންގެ ހިއްސާ, ސާފުވެށި އުޖާލާ މުސްތަގުބަލަކަށް\nފެނަކަ ހޯމް ސޯލާ ޕްރޮގުރާމް; އިޢާދަކުރުވަނިވި ހަކަތައިގައި ފަރުދުންގެ ހިއްސާ, ސާފުވެށި އުޖާލާ މުސްތަގުބަލަކަށް\nއަހުމަދު މަސްނޫމް 16 ފެބްރުއަރީ 2022 - 17:20\nފެނަކަ ހޯމް ސޯލާ ޕްރޮގުރާމަކީ އެ ކުންފުންޏާއި މިނިސްޓްރީ އޮފް އެންވަޔަރަންމަންޓް, ކްލައިމެޓް ޗޭންޖް އެންޑް ޓެކްނޮލޮޖީ އާއި ގުޅިގެން ހިންގާ ޕްރޮގުރާމެކެވެ. މި ޕްރޮގުރާމުގެ މަޤްސަދަކީ އާންމު ފަރުދުން ކަރަންޓަަށް ހޭދަކުރާ މިންވަރު ކުޑަކުރުމާއިއެކު ސަރުކާރުން ކަރަންޓް އުފެއްދުމަށް ތެލަށް ބަރޯސާވާ މިންވަރު ބޮޑުތަނުން ކުޑަކުރުމެވެ. އަދި މިއީ ސަރުކާރުން 2030 ވަނަ އަހަރަށް ކަނޑައަޅާފައިވާ ނެޓް ޒީރޯގެ ލަނޑުދަނޑި ހާސިލުކުކުމަށް އެހީވެދޭނެ ޕްރޮގްރާމެކެވެ.\nފެހި ހަކަތަ ފަރުދުންގެ ހިއްސާ:\nފެނަކައިގެ ހޯމް ސޯލާ ޕްރޮގްރާމްއަކީ ގިނަގުނަ ފައިދާތަކެއް އެކުލެވޭ ފެށުމެކެވެ. މިގޮތުން ފަރުދީ އަދި ތިމާވެށީގެ ގޮތުން ވެސް މުހިންމު ފައިދާތަކެއް އެބަހުއްޓެވެ. މީގެ ސަބަބުން އަންނަން އޮތް ޖީލުތަކަށް އެދެވޭ އަސަރު ކުރާނެއެވެ. ސޯލާ އިންސްޓޯލްމަންޓާ ގުޅިފައިވާ ޓެކްނިކަލް ދަތިތަކާއި އަގު ބޮޑު އިންވެސްޓްމެންޓް ހަރަދުތަކަކީ، އަޅުގަނޑުމެންގެ މުޖުތަމަޢުގައި ސޯލާއަށް ހޭނުމަށާއި ފުޅާކުރުމަށް ހުރި ވަރަށް ބޮޑެތި ހުރަސްތަކެކެވެ. ވީހައިވެސް ލުއި ޕޭމަންޓް ޕްލޭނަކާއެކު ހަރަދު ކުޑަވާނޭހެން މިދަތިތަކަށް ހައްލެއް ހޯދައިދިނުމަކީ ފެނަކައިގެ ހޯމް ސޯލާރ ޕްރޮގްރާމްގެ އަމާޒެކެވެ.\nހޯމް ސޯލާއަށް ބަދަލުކުރަންވީ ކީއްވެ؟\nފެނަކަ ހޯމް ސޯލާ ޕްރޮގްރާމްއަކީ ފާގަތި އަދި އުޖާލާ ދިރިއުއުޅުމަކަށް ކުރެވޭ ކުޑަ ހޭދައެކެވެ. އޭގެ ދިގުދެމިގެންދާ ފައިދާއާއި ގެނުވަދޭ ފެހި ބަދަލުތަކަށްބަލާއިރު ވަރަށްވެސް ކުޑަ ހޭދައެކެވެ. ޒަމާންތަކެއް ވަންދެން އެކި ސަބަބުތަކާހުރެ ހުއްޓުމެއްނެތި ބޮޑުވަމުން އައި ކަރަންޓުބިލުތަކަށް ދާއިމީ ހައްލެކެވެ. އަގުބޮޑު ކަރަންޓު ބިލްތަކަށް އަލްވަދާޢު ކިޔުމާއެކު ރައްޔިތުމީހާ ޖީބަށް ލިބިގެންދާ ބޮޑު ލުޔެކެވެ. ހޯމް ސާޯލާއަށް ބަދަލުކުރުމަށް ކުރެވޭ ކުޑަ ހަރަދުގެ ބަދަލާއި ފައިދާ 97% އާއި ހަމައަށް ސީދާ ގޮރުގައި ރައްޔިތުމީއަށް ލިބިގެންދާނެވެ. މާނައަކީ މަހުންމަހަށް އަންނަ ކަރަންޓު ބިލް 97% އާއި ހަމައަށް ކުޑަވެގެންދާނެއެވެ. އާދެ، 2000 ރުފިޔާ މަހު ކަރަންޓު ބިލައްއަރާ ގޭގޭގައި 60 ރުފިޔާއާއި ހަމައަށް ކުޑާވެގެން ދާނެއެވެ. ހޯމް ސޯލާ ސިސްޓަމް ތަކަކީ ގޭފުރާޅުގައި ހަރުކުރެވޭ ފެހި ޕަވާޕްލާންޓެކެވެ. މެއިންޓެނަންސް ހަރަދު ކުދަ، އިރުގެއަލިން ގެ ދިއްލާލަދޭ އަދި ފިނި ކޮއްލަދޭ ޕަވާޕްލާންޓެކެވެ. ހޯމް ސޯލާ ނިޒާމެއް ދިގު މުއްދަތައް އިތުރު ތުރާލަކާއި ނުލާ ބޭނޫންކުރެވޭނެއެވެ. އާދަިގެމަތިން ހޯމްސޯލާ ނިޒާމެއް 20-25 އަހަރާއި ދެމެދުގައި ބޭނުންކުރެވެއެވެ. އިއާދަ ކިުރެނިވި ހަކަތައަށް އަހުލުވެރި ވުމަކީ ކޮންމެ ފަރުދެގެވެސް ފަރިދީ ޒިންމާއެކެވެ. އެޒިންމާ އަދާ ކުރުމުގައި އުފާވެރިކަމަކާއި ހިންހަމަޖެހުމެއްވެއެވެ. ހޯމް ސޯލާ ނިޒާމާއެކު ޖައްވަށް ފުންވާލެވޭ ވިހަ ގޭހުގެ މިންވަރު މަދުކޮށް ސާފު އަދި ރައްކާތެރި މިޖުތަމައެއް ބިނާކުރެވިގެން ދާނެއެވެ. މި ނިޒާމަކީ ރަނގަޅު ނަތީއްޖާއެއް ނެރެވޭނޭ ބަދަލެކެވެ. ދިނިޔެ އަންނަނީ ބަދަލުވަމުންނެވެ. ތަރައްގީގެ ދުވެލި ބާރުވަމުންނެވެ. ހޯމްސޯލާ ނިޒާމަކީ މިދަލާއި ކުރިއެރުމާއެކު ތިމާއާއި ރިމާގެ އާއިލާ މަދަލުކޮއްލަދޭނޭ އުންމީދީ ފެށުމެކެވެ. އުންމީދީ މިފެށުމުގައި ބައިވެރިވެލަމާތޯ؟\n* ކޮންސަލްޓޭޝަން: އިޔާދަކުރަނިވި ހަކަތަ ފޯރުކޮށްދިނުމުގައި މުވައްޒަފުން އަބަދުވެސް ތިބޭނީ ތައްޔާރަށެވެ. މިގޮތުން ޚިދުމަތް ފޯރުކޮށްދިނުމާއި، މަޢުލޫމާތު އޮޅުންފިލުވައިދީ އިރުޝާދު ދިނުމުގައި ފެނަކަ ޓީމުން އެންމެ ފުންމިނަށް އެހީތެރިވާނެއެވެ.\n* ލުއި ޕޭމަންޓް ޕްލޭންް: ތިމާވެއްޓާއި ރައްޓެހި އިޢާދަކުރަނިވި ހަކަތައަށް ބަދަލު ކުރުމުގައިހުރި ބުރަތަކަށް ލުއި ގެނުވައިދިނުމަކީ ފެނަކަގެ އަމާޒެކެވެ. އަދި މި ޕްރޮގްރާމް ބައްޓަންކުރެވިފައިވަނީ ފެނަކައިގެ ހިޔާވަހިކަމުގެ ދަށުގައިވާ ކޮންމެ ގޭބިސީއަކަށް ހެޔޮ އަގުގައި ފައިސާ ދެއްކޭނެ ނިޒާމެއްގެ ދަށުން، ސާފު މުސްތަގުބަލެއް ހޯދުމަށް މަގުފަހިކޮށްދޭނެ ގޮތަކަށެވެ.\n* ޑޮކިއުމެންޓޭޝަން އަދި ލީގަލް ޕްރޮސީޖަރސް: ނެޓް މީޓަރިންގ ދަށުން ހުރިހާ ކަސްޓަމަރުންވެސް ކުރަންވީކަމަކީ އެޕްލިކޭޝަން ފޯމް ފުރުމާއި، ހޯމް ސޯލާރ އެއްބަސްވުމުގައި ދެ ފަރާތުން ސޮއިކުރުމެވެ.\n* ސާވޭ އެންޑް ކަސްޓަމް ޑިޒައިނިންގ: ސޯލާ ފޮޓޯވޮލްޓިކް ސިސްޓަމްސް (ޕީވީ) އަކީ 'ވަން-ސައިޒް-ފިޓްސް-އޯލް' ސޮލިއުޝަންއެއް ނޫނެވެ. ކަސްޓަމަރ އެޕްލިކޭޝަން ޕްރޮސެސްކޮށް ނިމުމާއިއެކު، އަޅުގަނޑުމެންގެ ޓެކްނިކަލް ޓީމް ކަސްޓަމަރުންގެ ގެއަށް ދުރުވެ، ހަކަތަ ބޭނުންކުރެވޭ މިންވަރާއި ފުރާޅުގެ ޖާގަ، އަދި މިނޫންވެސް އެތައް ކަމެއްގެ މައްޗަށް ބިނާކޮށް، އެތަނަކަށް އެންމެ އެކަށޭނަ ހޯމް ސޯލާ ސިސްޓަމެއް ޑިޒައިން ކުރުމަށް ބޭނުންވާ ހުރިހާ ސާރވޭތަކާއި އެސެސްމަންޓްތައް ތައްޔާރުކޮށްދޭނެއެވެ.\n* އިންސްޓޮލޭޝަން: ސަރވޭ އަދި އެސެސްމަންޓްތައް ނިމި، އިންސްޓޯލްކުރާނެ ކެޕޭސިޓީ ކަނޑައެޅުމުން އެ ފުރާޅަކަށް ބޭނުންވާ ސޯލާ ޕެނަލްތައް އެ ރަށަކަށް ފޮނުވިގެންދާނެއެވެ. ކަސްޓަމަރުންގެ އަތުން އިތުރު އަގެއް ނުނަންގަވާ ފެނަކަ ޓެކްނިކަލް ޓީމުން ތިޔަބޭފުޅުންގެ ފުރާޅު އިރުގެ އަލިން ހަކަތަ އުފައްދާ ޕަވަރ ޕްލާންޓަކަށް ބަދަލުކޮއްދޭނެއެވެ.\n* މެއިންޓެނަންސް އެންޑް އާފްޓަރކެއަރ: ހޯމް ސޯލާ ޕެނަލް ސިސްޓަމް އަހަރީ ގޮތުން ސަރވިސް ނުކުރިއަސް ރަނގަޅަށް މަސައްކަތް ކުރަމުންދާނެއެވެ. ނަމަވެސް ފުރާޅުގައި ސޯލާ ހަރުކުރުމާއިއެކު ފެނަކައިން ދޭ ޚިދުމަތް ނިމުނީކީ ނޫނެވެ. ފެނަކައިގެ ޓެކްނިކަލް ޓީމް ހުންނާނީ ދިމާވެދާނެ މައްސަލައެއް ހައްލު ކުރުމަށް އަބަދުވެސް ތައްޔާރުގައެވެ.\nGulhaane nombar koba


Fonadhoo Aai Forkaidhoo In Fainal In Jaaga Kashavaru Koffi - Vaguthu\nފުނަދޫ އާއި ފޯކައިދޫއިން ފައިނަލް އިން ޖާގަ ކަށަވަރުކޮއްފި\nއިއްޔެ ހަވީރު ފުނަދޫ އާއި ފޭދޫ، ފޯކައިދޫ ދަނޑުގައި ބައްދަލުކުރި މެޗްގެ ތެރެއިން- ފޮޓޯ: ފޭސްބުކް/ފޯކައިދޫ ލައިވް ސްޕޯޓްސް\nމިނިވަން ޗެމްޕިއަންޝިޕް މުބާރާތުގެ ށ އަތޮޅު ބުރުގެ ފައިނަލަށް ފުނަދޫ އާއި ފޯކައިދޫ ހިނގައްޖެއެވެ.\nފުނަދޫއިން ފައިނަލްގެ ޖާގައެއް ކަށަވަރުކުރީ އިއްޔެ ހަވީރު ފޯކައިދޫ ދަނޑުގައި ކުޅުނު މެޗް ފޭދޫ އަތުން މޮޅުވެގެންނެވެ. އަދި ފޯކައިދޫއިންވެސް ވަނީ ފޭދޫ އާއި އެކު ކުޅުނު މެޗުން ކުރިހޯދާފައެވެ. މި އަތޮޅު މުބާތާތުގައި ވާދަކުރަނީ3ޓީމެވެ. އެއީ ފޭދޫ އާއި ފޯކައިދޫ އާއި ފުނަދޫއެވެ. ފޭދޫ ކަޓާފައިވަނީ އެއްވެސް މެޗަކުން މޮޅުނުވެއެވެ.\nއިއްޔެ ކުޅުނު މެޗް0-3ގެ ނަތީޖާއަކުން ފުނަދޫ ކާމިޔާބް ކުރި އިރު ފުރަތަމަ ލަނޑު މެޗްގެ7ވަނަ މިނިޓްގައި ފުނަދޫއަށް ކާމިޔާބު ކޮއްދިނީ އަލީ ފަރީދެއެވެ. ފުރަތަމަ ހާފްގައި އިތުރު ލަނޑެއް ފެނިގެން ނުދިޔަ ނަމަވެސް މެޗްގެ 83 ވަނަ މިނިޓްގައި ފުނަދޫއަށް ދެވަނަ ލަނޑުޖަހާ ލީޑް ފުޅާކޮށްދިނީ އިބްރާހިމް އައިޝަމް އެވެ. މެޗްގެ އެންމެ ފަހު މިނިޓްގައި ފުނަދޫއަށް3ވަނަ ލަނޑު ޖަހައިދިނީ ހުސައިން އަރީފެވެ.\nމި އަތޮޅުގެ ފައިނަލް މެޗް ކުޅެން ހަމަޖެހިފައިވަނީ މިއަންނަ ހުކުރު ދުވަހުއެވެ. އެ މެޗްގައި ފޯކައިދޫ އާއި ފުނަދޫ ބައްދަލުކޮށް ޗެމްޕިއަކަށް ދާ ޓީމެއް ޒޯން ދޭއްގައި ބައްދަލު ކުރަން ޖެހޭނީ ނ.އަތޮޅުގެ ޗެމްޕިއަނުންނާ ދެކޮޅަށެވެ


Grade 10 ge dharivarunnah "Telekilaas" fashaifi | Mihaaru\nޔެސް ޗެނަލުން، ދިވެހި މާއްދާގެ ފިލާވަޅެއް ނަގައިދެނީ.--\n15 މާޗް 2020 - 11:24 14 comments\nކޮވިޑް-19 އާ ގުޅިގެން ސްކޫލުތައް ހުޅުވުން އެއް ހަފުތާއަށް ބަންދުކޮށް، ޔެސް ޗެނަލާއި ޔޫޓިއުބު މެދުވެރިކޮށް ދަރިވަރުންނަށް އަންނަނީ ފިލާވަޅުތައް ނަގައިދެމުންނެވެ. އެގޮތުން ހެނދުނު "ޓެލިކިލާސް" ގެ ނަމުގައި ފެށި ޕްރޮގްރާމުގައި އިސްލާމާއި އިނގިރޭސި އާއި ހިސާބާއި ކޮމްޕިއުޓާ ސައިންސް އަދި ދިވެހީގެ ފިލާވަޅުތައް ނަގައިދީފައި ވެ އެވެ.\nޔެސް ޓީވީގެ ފޭސްބުކް ޕޭޖުން ވެސް އެ ފިލާވަޅުތައް ދައްކަ އެވެ.\nއެ ކޮންމެ މާއްދާއަކަށް ކަނޑައަޅާފައިވަނީ 30 މިނެޓެވެ.\nއެ ކޮންމެ މާއްދާއަކުން ވެސް ވަކި މައުޟޫއަކަށް 10:30 އާ ހަމައަށް ފިލާވަޅުތައް ނަގައިދިނުމަށްފަހު 10:30-12:00 އަށް ޔެސް ޓީވިން ދައްކާނީ، އިސްލާމާއި އިނގިރޭސި އަދި ހިސާބު މާއްދާއިން މީގެ ކުރިން ނަގައިދިން ފިލާވަޅުގެ ރިޕީޓެވެ.\nބްރޭކަކަށްފަހު 1:00-2:00 އަށް އިސްލާމް މާއްދާގެ ފޯރަމެއް ކުރިއަށްދާނެ އެވެ.\nއެޑިއުކޭޝަން މިނިސްޓްރީން ކުރިން ބުނީ ޕީއެސްއެމްގެ ޗެނަލާއި ޔޫޓިއުޓްގެ އިތުރުން ޓީޗަރުންނާއި ދަރިވަރުން ގުޅިގެން ކުރިއަށް ގެންދާ ސެޝަންތަކަށް އެޑިއުޕޭޖާއި ގޫގުލް ކްލާސްރޫމާއި ޓެޑް-އެޑް ފަދަ ވަސީލަތްތައް ބޭނުން ކުރެވޭނެ ކަމަށެވެ. އެކަމަކު މިހާރު ޔެސް ޓީވިން ދައްކާ ފިލާވަޅުތައް މައިގަނޑު ގޮތެއްގައި އަމާޒުކޮށްފައިވަނީ މިއަހަރު ފައިނަލް އިމްތިހާނު ހަދާ ދަރިވަރުންނަށެވެ.\nރާއްޖެއިން ވެސް ކޮވިޑް-19 ބަލީގެ 11 މީހަކު ފެނި، އަދި ދުނިޔޭގައި ވެސް ހާލަތު ގޯސްވުމާ ގުޅިގެން އެތައް ބައެއްގެ ފިއްތުންތަކާއި ފާޑުކިޔުންތަކުގެ ތެރެއިން، ފުރަތަމަ ޓާމްގެ މިޑް-ޓާމް ބްރޭކަށް ފަހު، ސްކޫލްތައް ހުޅުވުން އެއް ހަފުތާ އަށް ފަސްކުރީ އެވެ. ކުރިން ހަމަޖައްސާފައިވާ ގޮތުން ނަމަ ހަފުތާއެއްގެ ޗުއްޓީ އަކަށް ފަހު މިއަދު ކިޔެވުން ފަށާނެ އެވެ.\nމިހާރު ހަމަޖައްސާފައިވާ ގޮތުން ސްކޫލުތައް ދެން ހުޅުވޭނީ އަންނަ ހަފުތާގެ އާދިއްތަ ދުވަހެވެ.


Loluge ishaaraathah harakaaikuraa semsang geleksee es4ah avas kalhieh\nލޮލުގެ އިޝާރާތަށް ހަރަކާތްކުރާ ސެމްސަންގ ގެލެކްސީ އެސް4އަށް އަވަސް ކަޅިއެއް\nއެޕަލް އެކޭ އެއްގޮތަށް އެކުންފުނީގެ ޕްރޮޑަކްޓެއް މާކެޓަށް އަންނަން އުޅޭކަމުގެ ވާހަކަ އިވޭއިރަށް އިންތިޒާރުގެ ގިޓާ ހިތުތެރޭގައި ޖައްސުވައިގަންނަ ކުންފުންޏަކަށް ސެމްސަންގ މިހާރު ވަނީ ވެފައެވެ. ހާއްސަކޮށް އެކުންފުނީގެ ފޯނެއް ނުކުންނަ ވާހަކަ އިވުމަކީ އާއީޖާދުތަކަށް ލޯބި ކުރާ ފަރާތަކަށް ވެސް ލިބޭ އުފާވެރި ހަބަރަކަށް ވެގެންދެ އެވެ. ސެމްސަންގ އިން އިހަށްދުވަހު ތަޢާރަފް ކުރި އެކުންފުނީގެ ގެލެކްސީ ސީރީޒްގެ ސެމްސަންގ ގެލެކްސީ އެސް4އަކީ މުޅިން އާކަންތަކާއެކު ނެރުނު ފޯނެކެވެ.\nއެސް4ގެ މޮޅު ވާހަކަ ދައްކާއިރު އެންމެ ފާހަގަ ކޮށްލަން ޖެހޭ އެއް ކަމަކީ ފޯނުގައި އަތްނުލާ ލޮލުގެ އިޝާރާތުން ސްކްރީން ކޮންޓްރޯލް ކުރެވޭ ކަމެވެ. ފޯނުގައި ހިމަނާފައިވާ “ސްމާޓް ޕޯސް” ފީޗާގެ ސަބަބުން ފޯނުން ފިލްމެއް ނުވަތަ ވީޑިއޯއެއް ބަލަމުންގޮސް އެހެން ދިމާލަކަށް ބަލާލައިގެން ވީޑިއޯ ޕޯސް ކޮށްލެވިދާނެ އެވެ.\nލޮލުގެ އިޝާރާތުން ކުރެވޭ އިތުރު ކަންތައްތަކުގެ ތެރޭގައި ދެން ހިމެނޭ ފާހަގަ ކޮށްލެވޭ ކަމަކީ “ސްމާޓް ސްކްރޯލް” އެވެ. ފޯނުން އީމެއިލް ނުވަތަ އާޓިކަލް އެއް ކިޔަމުންދާ ވަގުތު ލޮލުގެ ހަރަކާތްތައް ދެނެގަނެއެވެ. އަދި ކިޔަމުންދާ ވަރަކަށް ތިރިއަށް ސްކްރޯލް ކޮށްލެވެއެވެ.\nލޮލުގެ އިތުރުން އިތުރުން ފޯނުގައި އެކުލެވިފައިވާ “އެއަރ ޖެސްޗަރސް” އަކީ ވެސް ކަމުދާނެ ފީޗަރ އެއްކަމަށް ބެލެވެ އެވެ. ފޯނު ގައި އަތްނުލާ ސްކްރީނުގެ ކުރިމަތީގައި އަތުން ގެންނަ ހަރަކާތްތައް ވެސް މިފޯނުން ދެނެގަނެވެއެވެ. މިސާލަކަށް ފޮޓޯތަކެއް ބަލަމުންދާއިރު އަތުގެ އިޝާރާތުން އަނެއް ފޮޓޯއަށް ބަދަލު ކޮށްލެވިދާނެ އެވެ. ނުވަތަ ފޯނެއް އަންނައިރު ފޯނުގައި އަތްނުލާ އަތުގެ އިޝާރާތުން ކޯލް ނެގިދާނެއެވެ.\nފޯނުގެ ކެމެރާއަށް ބަލާއިރު މިފަހަރުގެ ފޯނުގައި ވަނީ 13 މެގަޕިކްސެލްގެ ކެމެރާއެއް ހަރުކޮށްފަ އެވެ. ނަމަވެސް ފޯނުގެ ކުރިމަތީގައި ހުންނާނީ2މެގަޕިކްސެލްގެ ކެމެރާ އެކެވެ. ކެމެރާގެ ހާއްސަކަމުގެ ވާހަކަ ދައްކާއިރު، ކެމެރާއާއެކު އާކަމެއް ވަނީ ސެމްސަންގ އިން ތައާރަފްކޮށްފައެވެ. ސެމްސަންގ އެސް4އެއް ބޭނުންކޮށްގެން އެއްފަހަރާ ފޯނުގެ ދެފަރާތުގައި ހަރުކޮށްފައިވާ ދެކެމެރާއިން ފޮޓޯ ނަގާލެވެއެވެ.\nސެމްސަންގ އެސް4ގެ ސްކްރީނުގައި ޑައިގޮނަލްކޮށް ހުންނާނީ5އިންޗި އެވެ. އަދި ބޯމިނުގައި 7.9 އެމްއެމް އެވެ. މިއީ ގެލެކްސީ އެސް3އަށް ވުރެ ތުނި ފޯނި އަދި ލުއި ފޯނެކެވެ.\nސެމްސަންގެ އެސް4ގައި ތަފާތު ފީޗާތަކެއް ހުރިކަމުގައި ވިޔަސް، އެޕަލް އިން ސްމާޓްފޯނު އިންޑަސްޓްރީއަށް ގެނައިވަރުގެ އިންގިލާބެއް އަދިވެސް ނުގެނެވޭކަމަށް އެކްސްޕެޓޭޝަންސް މަތިކޮށްގެން ތިބި މީހުން ބުނެއެވެ.\nސެމްސަންގ އިން ވަނީ އެސް3ގެ 40 މިލިޔަން ފޯނު ވިއްކާފަ އެވެ.


ޕަބްލިޝްކުރި ތާރީޚް: 28 އޮކްޓޫބަރު 2020\nޕަބްލިޝްކުރި ގަޑި: 1358\nސުންގަޑި: 05 ނޮވެންބަރު 2020 1200\nކޮނޑޭ ޕިކްނިކް އޭރިޔާ ތަރައްޤީކުރާނެ ފަރާތެއް ހޯދުމަށް\nކައުންސިލުންދޭ މަޢުލޫމާތާއި، ކުރެހުމާއި އެއްގޮތަށް ކޮނޑޭ ޕިކްނިކް އޭރިޔާ ތަރައްޤީ ކޮށްދޭނެ ފަރާތެއް ހޯދަން ބޭނުންވެއެވެ.\nވީމާ، މިބީލަމުގައި ބައިވެރިވުމަށް ޝައުޤުވެރިވެލައްވާ ފަރާތްތަކުން 2020 ނޮވެމްބަރ 05 ވަނަ ދުވަހުގެ 12:00 ގެ ކުރިން ކައުންސިލް އިދާރާއަށް ވަޑައިގެން ނުވަތަ ފޯން ، އީމެއިލްގެ ޒަރިއްޔާއިން ބީލަންވެރިންގެ ދަފްތަރުގައި ރަޖިސްޓްރީވުމަށްފަހު ތިރީގައި ބަޔާންކޮށްފައިވާ ތާރީޚަށް ބީލަން ހުށަހެޅުއްވުން އެދެމެވެ.\nބީލަންވެރިން ރަޖިސްޓްރީ ކުރުން:\n2020 އޮކްޓޯބަރ 28 އިން 2020 ނޮވެމްބަރ 05 ވަނަ ދުވަހުގެ 12:00 އަށް،\nޕްރީ ބިޑް މީޓިންގ:\n2020 ނޮވެމްބަރ 05 ވަނަދުވަހުގެ 13:00 ގައި ކޮނޑޭ ކައުންސިލް އިދާރާގައި،\nބިލާން ހުށަހެޅުމާއި، ހުޅުވުން:\n2020 ނޮވެމްބަރ 12 ވަނަދުވަހުގެ 13:00 ގައި ކޮނޑޭ ކައުންސިލް އިދާރާގައި،\nމި މަސައްކަތްތަކާއި ބެހޭ އެންމެހައި ލިޔެކިޔުންތައް 28 އޮކްޓޫބަރު 2020 އިން ފެށިގެން ސޮފްޓްކޮޕީ ފޯރމެޓުގައި މި އިދާރާގެ ވެބްސައިޓް www.kondey.gov.mv އިން ޑައުންލޯޑް ކުރެވެން ހުންނާނެއެވެ. މިބީލަމާއި ގުޅިގެން ދޫކުރެވޭ އެންމެފަހުގެ މަޢުލޫމާތުތަށް ވެބްސައިޓް މެދުވެރިކޮށް ހޯދުމަކީ ބީލަމަށް ކުރިމަތިލާ ފަރާތުގެ ޒިންމާއެކެވެ.\nމި ޕްރޮޖެކްޓްތަކާއި ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 05 ނޮވެމްބަރ 2020ވާ ބުރާސްފަތި ދުވަހުގެ 12:00 ގެ ކުރިން، ތިރީގައިވާ އީމެއިލް އެޑްރެހަށެވެ.\nބިޑް ހުޅުވުން އޮންނާނީ 2020 ނޮވެމްބަރ 12 ވަނަ ދުވަހުގެ 13:00 ކޮނޑޭ ކައުންސިލް އިދާރާގެ ޖަލްސާކުރާ މާލަމްގައެވެ. ގަޑިޖެހުމަށްފަހު ހުށަހަޅާ ބީލަންތަކާއި، ބީލަންވެރިންގެ ދަފްތަރުގައި ރަޖިސްޓްރީގައި ރަޖިސްޓްރީ ނުވާ ވިޔަފާރިތަކުގެ ބީލަން ބަލައި ނުގަނެވޭނެއެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ.\nހުވަދުއަތޮޅު އުތުރުބުރީ ކޮނޑޭ ކައުންސިލް އިދާރާ\nމުޙައްމަދު އަމީނުމަގު، ގއ.ކޮނޑޭ، ދިވެހިރާއްޖެ،\nފޯން އަދި ފެކްސް: 6820019


IOIG 2023 vana aharu Raajjeyga beyvumah hama jehijje\nޔޫތު މިނިސްޓަރު އަހުމަދް މަހުލޫފު--\nއައިއޯއައިޖީ 2023 ވަނަ އަހަރު ރާއްޖޭގައި ބޭއްވުމަށް ހަމަޖެހިއްޖެ\nއިންޑިއަން އޯޝަން އައިލެންޑް ގޭމްސް (އައިއޯއައިޖީ) 2023 ވަނަ އަހަރު ރާއްޖޭގައި ބާއްވާ ގޮތަށް ހަމަޖެހިއްޖެ އެވެ.\nރައީސުލްޖުމްހުރިއްޔާ އިބްރާހިމް މުހައްމަދު ސޯލިހު ވަނީ 11 ވަނަ އައިއޯއައިޖީ ބާއްވަން ރާއްޖެ ހޮވިފައިވާ ކަމަށް މިއަދު ކުރި ޓްވީޓެއްގައި އިއުލާނު ކުރައްވާފަ އެވެ.\nމީގެ ކުރިން ބޭއްވި 10 އައިއޯއައިޖީ ގައި ވެސް ރާއްޖެ ބައިވެރިވެފައިވާ ކަމަށާއި އެ ގައުމުތަކުން ދިވެހީންނަށް ދިން މެހެމާންދަރީ އަނބުރާ އެ ގައުމުތަކަށް ރާއްޖެއިން ފޯރުކޮށްދޭން ޖެހޭނެ ކަމަށް ވެސް ރައީސް ސޯލިހު ވަނީ ވިދާޅުވެފަ އެވެ.\nއައިއޯއައިޖީ ރާއްޖޭގައި ބޭއްވުމަށް ސަރުކާރުން ގިނަ މަސައްކަތްތަކެއް ކުރި އެވެ. އެގޮތުން ފޮރިން މިނިސްޓަރު އަބްދުﷲ ޝާހިދާއި ޔޫތު މިނިސްޓަރު އަހްމަދު މަހުލޫފު އެކި ގައުމުތަކަށް ދަތުރު ކުރެއްވި އެވެ.\nރާއްޖޭގެ އިތުރުން ކޮމޮރޮސް އާއި މަޑަގަސްކާ ވެސް ވަނީ އައިއޯއައިޖީ ބާއްވަން ބިޑް ހުށަހަޅާފަ އެވެ. މިއަހަރު މޮރިޝަސްގައި ކުރިއަށްދާ އައިއޯއައިޖީގައި ރާއްޖޭގެ އެތުލީޓުން ވަނީ ފަހުރުވެރި ކާމިޔާބީތަކެއް ހޯދާފަ އެވެ.\nކުޅިވަރު އައިލެންޑް އޯޝަން ގޭމްސް ރައީސް ޞާލިޙް\nއައިއޯއައިޖީ 2023 ގައި ބޭއްވުމުގެ ފުރުސަތު ރާއްޖެ އަށް ލިބިއްޖެ ނަމަ އެއީ އެންމެހާ ދިވެހިރައްޔިތުން ވެސް އުފާ ކުރަން ޖެހޭނެ ކަމެކޭ ތިޔާ ކަމަށް ޚަރަދު ކުރުން އެއީ މައްސަލަ އެއް ނޫނޭ އެކަމަށް ކުރާ ޚަރަދު ރިޓާންވާނެއޭ ތިޔާ މުބާރާތުގެ � މާލެ ސަރަހައްދުގައި ބޭއްވިއްޔާ ދެން ބާކީ އޮތް %5 ބާއްވާނީ ދަރާއްޖެތެރޭގައޭ އޫއްއޫއް އޫއް ހޯލްޑް މީ ލައިކް ޔުއަރ އޯން ޗައިލްޑް ކެއަރިންގް މީ ލައިކް ޔޫއާރ މައި ބްރަދާރ ލަވް މީ ލައިކް އަ މާރދަރ ވިލް ޔޫ ބީ ދެއަރ....


މަސައްކަތްތެރިކަމުގައި އަންހެނުން ބައިވެރިވާ މިންވަރު އިންޑިއާގައި ދަށްވެއްޖެ މަސައްކަތްތެރިކަމުގައި އަންހެނުން ބައިވެރިވާ މިންވަރު އިންޑިއާގައި ދަށްވެއްޖެ\nމަސައްކަތްތެރިކަމުގައި އަންހެނުން ބައިވެރިވާ މިންވަރު އިންޑިއާގައި ދަށްވެއްޖެ\nކޯވިޑްގެ ބަލިމަޑުކަމާއި ގުޅިގެން ވަޒީފާ ނުލިބުމުގެ ސަބަބުން މަސައްކަތްތެރިކަމުގައި އަންހެނުން ބައިވެރިވާ މިންވަރު އިންޑިއާގައި ދަށްވެއްޖެއެވެ. އިންޑިއާގެ ތަފާސް ހިސާބުތަކާއި ބެހޭ ވުޒާރާއިން ނެރުނު ރިޕޯޓެއްގައިވާ ގޮތުން މިދިޔަ އަހަރުގެ ސެޕްޓެމްބަރުން ޖުލައިގެ ނިއަލަށް މަސައްކަތްތެރިކަމުގައި އަންހެނުން ބައިވެރިވާ މިންވަރުވަނީ 16.1 އިންސައްތައަށް ދަށްވެފައެވެ.\nމިރިޕޯޓުގައިވާ ގޮތުން ބަލިމަޑުކަމުން ދިފާޢުވުމަށް އިންޑިޔާއިން ހަރުކަށި ފިޔަޅުތަކެއް އެޅުމުގެ ސަބަބުން މިދިޔަ އަހަރު އޭޕްރީލުން ޖޫންމަހުގެ ނިއަލަށްވެސް މަސައްކަތްތެރިންގެ ގޮތުގައި އަންހެނުން ބައިވެރިވާ މިންވަރު ވަނީ 15.5 އިންސައްތައަށް ދަށްވެފައެވެ.\nވޯރލްޑް ބޭންކުން ލަފާކުރާގޮތުގައި އިންޑިއާއަކީ ދުނިޔޭގައި މަސައްކަތްތެރިންގެ ގޮތުގައި އަންހެނުން ބައިވެރިވާ މިންވަރު އެންމެ މަދު ޤައުމެވެ. މީގެއިތުރުން 2005 ވަނަ އަހަރު މިމިންވަރު 26 އިންސައްތައިގައި ހުރުމަށްފަހު 2019 ވަނަ އަހަރު ވަނީ 20.3 އިންސައްތައަށް ވެއްޓިފައެވެ. އަވަށްޓެރި ބަންގްލަދޭޝްގައި މަސައްކަތްތެރިންގެ ގޮތުގައި އަންހެނުން ބައިވެރިވާ މިންވަރު 30.5 އިންސައްތައިގައިހުރިއިރު ސްރީލަންކާގައި މި މިންވަރު ހުރީ 33.7 އިންސައްތައިގައެވެ.\nއިންޑިއާގެ ގިނަ އަންހެނުން މަސައްކަތްކުރަނީ މާބޮޑު ހުނަރެއް ބޭނުންނުވާ މަސައްކަތްތައް ކަމަށްވާ ދަނޑުވެރިކަމާއި، ކާރުޚާނާތަކުގެ މަސައްކަތާއި، ގޭތެރޭގައި ކުރާ މަސައްކަތްތަކެވެ. އަދި މިއީ ބަލިމަޑުކަމުގައި އެންމެ ބޮޑަށް އަސަރުކުރި ސިނާޢަތްތައްވެސް މެއެވެ.\nމީގެއިތުރުން އިންޑިއާގައި ވަޒީފާނެތް އަންހެނުންގެ ނިސްބަތް ދަށްވެފައިވާއިރު ފިރިހެނުންގެ ނިސްބަތްވެސް ވަނީ 12.6 އިންސައްތައަށް ދަށްވެފައެވެ. މިއާއިއެކު ޖުލައިމަހުގެ މުޅި ޖުމްލަ ވަޒީފާނެތް މީހުންގެ ނިސްބަތް ވަނީ 6.95 އިންސައްތައަށް ވެއްޓިފައެވެ. މި ޢަދަދު ޖޫންމަހު ހުރީ 9.17 އިންސައްތައިގައި ކަމަށް ސެންޓަރ ފޯ މޮނިޓަރިންގ އިންޑިއަން އިކޮނޮމީގެ ހިސާބުތަކުން ދައްކައެވެ.\nއޭޝިއާގެ ތިންވަނައަށް އެންމެ ބޮޑު އިޤްޠިޞާދު އޮންނަ އިންޑިއާގެ އިޤްޠިޞާދު މިދިޔަ އަހަރު ނިމުނު އިރު ވަނީ 7.3 އިންސައްތައަށް ވެއްޓިފައެވެ.\nވެކްސިންދޭ މިންވަރު މަދުވުމާއި ޚަރަދުކުރާ މިންވަރު ދަށްވުމުގެ ސަބަބުން ކޯވިޑުގެ ބަލިމަޑުކަމުގެ ކުރިން ހުރިވަރަށް އިންޑިއާގެ އިޤްޠިޞާދު އަންނަ އަހަރުގެ މާރޗްގެ ކުރިން އާރާސްތު ނުވާނެކަމުގެ އިންޒާރު ކަމާބެހޭ މާހިރުން އަންނަނީ ދެމުންނެވެ.\nދަތުރުފަތުރުގެ ލުއިތަކާއެކު އިނގިރޭސިވިލާތުގެ އެއަރލައިންތައް އަލުން ހުޅުވާލެވޭނެކަމަށް ލަފާކޮށްފި\nއޭޝިއާ ޕެސިފިކް ވިޔަފާރީގެ އެއްބަސްވުމުގައި ޗައިނާއިން ބައިވެރިވަނީ\nވެލްނެވާއާއެކު ވެކްސިން ގަތުމުގެ އެއްބަސްވުން އިނގިރޭސިވިލާތުން ނިމުމަކަށް ގެނެސްފި


FIFA World Cup: gadhafadha Brazil katuvaalai Belgium semi ah\nވާރލްޑް ކަޕް: ގަދަފަދަ ބްރެޒިލް ކަޓުވާލައި ބެލްޖިއަމް ސެމީއަށް\nބްރެޒިލްއާ ދެކޮޅަށް ކުޅުނު ކުއާޓާގެ މެޗުން ބެލްޖިއަމް މޮޅުވީ 2-1 ގެ ނަތީޖާއަކުން\nކ. މާލެ7ޖުލައި 2018 | ހޮނިހިރު 06:17 3,297\nބެލްޖިއަމްގެ ކުޅުންތެރިން ސެމީގެ ޖާގައެއް ލިބުމާއެކު އުފާފާޅުކުރަނީ - އެމްއެމްޕީއާރްސީ\nފީފާ ވާރލްޑް ކަޕްގެ ކުއާޓާ ފައިނަލުގައި ގަދަފަދަ ބްރެޒިލް ބަލިކޮށް ސެމީ ފައިނަލުގެ ޖާގައެއް ބެލްޖިއަމްއިން ކަށަވަރުކޮށްފިއެވެ.\nކަޒާން އެރީނާގައި ކުޅުނު މި މެޗު ބްރެޒިލްއާ ދެކޮޅަށް ކުޅުނު ކުއާޓާގެ މެޗުން ބެލްޖިއަމް މޮޅުވީ 2-1 ގެ ނަތީޖާއަކުންނެވެ. މިއީ މި ދެ ޓީމުގެ މެދުގައި ވާރލްޑް ކަޕެއްގައި ކުޅެވުނު ދެވަނަ މެޗަށްވާއިރު 2002 ވަނަ އަހަރުގެ ވާރލްޑް ކަޕްގައި މި ދެ ޓީމު ކުޅުނު މެޗު 2-0 އިން ކާމިޔާބުކުރީ ބްރެޒިލްއެވެ. މިއީ ޖެހިޖެހިގެން ކުއާޓާ ފައިނަލުގައި ބްރެޒިލް ކުޅުނު ހަތްވަނަ ފަހަރެވެ.\nބްރެޒިލްގެ ފުރަތަމަ އެގާރައިން ތިން ބަދަލެއް ފެނިގެންދިޔައިރު އެޓީމުގެ މެދުގައި މުހިންމު ދައުރެއް އަދާކުރަމުން އަންނަ ކަސެމީރޯއަށް މި މެޗުގައި ކުޅެވިފައިނުވަނީ ސަސްޕެންޝަނުގެ ސަބަބުންނެވެ. ޖަޕާން އަތުން މޮޅުވި މެޗުގައި ކުޅުނު ބެލްޖިއަމްގެ ޓީމަށް އެޓީމުގެ ކޯޗު ރޮބާޓޯ މާޓިނޭޒް ވަނީ ދެ ބަދަލެއް ގެނެސްފައެވެ.\nފުރަތަމަ ހާފު ފެށިގެން ދެ ޓީމުގެ ފަރާތުން ވެސް ފޯރިގަދަ ކުޅުމެއް ފެނިގެންދިޔައިރު ބެލްޖިއަމްއިން ކުޅެފައިވަނީ ޑިފެންސަށް ވަރަށް ބޮޑަށް ވިސްނައިގެންނެވެ. ބްރެޒިލްގެ ކުޅުންތެރިން ހަމަލާ އުފެއްދުމަށް މަސައްކަތްކުރަމުންދިޔައިރު ބެލްޖިއަމްގެ ކުުޅުންތެރިން ވަނީ ކައުންޓާ އެޓޭކުގައި ބްރެޒިލްގެ ގޯލަށް ނުރައްކާކޮށްފައެވެ. ބެލްޖިއަމްއިން މެޗުގެ ލީޑު ފުރަތަމަ ފަހަރަށް ނެގީ މެޗުގެ 13 ވަނަ މިނެޓުގައެވެ. މި ލަނޑަކީ ބެލްޖިއަމްއިން ނެގި ކޯނަރެއް ދިފާއުކުރަން އުޅުމުގެ ތެރޭގައި ބްރެޒިލްގެ ފަނާންޑީނިއޯ އަތުން ބައިކޮޅަށް ވަން ލަނޑެކެވެ.\nމި ލަނޑާއެކު ބެލްޖިއަމްގެ ކުޅުން އިތުރަށް ވަރުގަދަ ވެގެންދިޔައިރު މެޗުގެ 30 ވަނަ މިނެޓުގައި އެޓީމުން ވަނީ ލީޑު ފުޅާކޮށްފައެވެ. ރޮމެލޫ ލުކާކޫ ތަނަވަސްކޮށްދިން ފުރުސަތެއްގައި އެޓީމަށް މި ލަނޑު ޖަހައިދިނީ ކެވިން ޑެބްރައިނާއެވެ. ބްރެޒިލްގެ ކުޅުންތެރިން ލަނޑު ޖެހުމަށް ފުރުސަތުތަކެއް ތަނަވަސް ކުރުމަށް މަސައްކަތްކުރި ނަމަވެސް އެކުޅުންތެރިންނަށް މާ އެދެވޭ ފުރުސަތުތަކެއް ތަނަވަސް ކުރެވިފައެއް ނުވެއެވެ.\nދެ ލަނޑުގެ ލީޑެއްގައި އޮވެ ބެލްޖިއަމްއިން ފުރަތަމަ ހާފު ނިންމާލިއިރު ދެވަނަ ހާފުގައި ބްރެޒިލްގެ ފަރާތުން ވަނީ އެޓޭކިން ފުޓްބޯޅައެއް ފެނިގެންގޮސްފައެވެ. ބްރެޒިލްގެ ކުޅުންތެރިން ލަނޑު ޖެހުމަށް ގިނަ ފުރުސަތުތަކެއް ތަނަވަސްކުރިއިރު މި ފުރުސަތުތަކުގެ ހުރަހަކަށް ވެގެންދިޔައީ ބެލްޖިއަމްގެ ކީޕަރު ތީބައު ކޯޓުވާއެވެ. ބްރެޒިލްއިން ހަމަލާ އުފައްދަމުންދިޔައިރު ފުރަތަމަ ހާފެކޭ އެއްގޮތަށް ބެލްޖިއަމްއިން ދިޔައީ ކައުންޓާގައި ނުރައްކާ ކުރަމުންނެވެ.\nބްރެޒިލްއަށް މެޗުގެ 76 ވަނަ މިނެޓުގައި އުއްމީދު އައުވެގެންދިޔައީ ފިލިޕޭ ކުޓީނިއޯ ނަގައިދިން ހުރަހަކުން ބަދަލު ކުޅުންތެރިޔެއްގެ ގޮތުގައި ކުޅެން އެރި ރެނާޓޯ އޮގަސްޓޯ ޖަހައިދިން ލަނޑުންނެވެ. މި ލަނޑާއެކު ބްރެޒިލްގެ އެޓޭކްތައް ފުލުފުލުގައި ފޮނުވާލަމުން ދިޔައިރު ކުޓީނިއޯ އަދި ނޭމާއަށް ވަަނީ އެއްވަރުކުރުމަށް ހުސް ގިނަ ފުރުސަތުތަކެއް ލިބިގެންގޮސްފައެވެ.\nމިއީ ބެލްޖިއަމްގެ ތާރީހުގައި ވެސް ވާރލްޑް ކަޕެއްގެ ސެމީ ފައިނަލުގައި އެޓީމު ކުޅޭނެ ދެވަނަ ސެމީ ފައިނަލެވެ. މި މެޗާއެކު އެންމެފަހުން ބްރެޒިލް ކުޅުނު ހަތަރު ވާރލްޑް ކަޕްއިން ވެސް އެޓީމު ކަޓާފައިވަނީ ޔޫރަޕަށް ނިސްބަތްވާ ޓީމުތައް އަތުންނެވެ.\nސެމީ ފައިނަލުގައި ބެލްޖިއަމް ނުކުންނާނީ 1998 ވަނަ އަހަރު މި މުބާރާތް ކާމިޔާބުކުރި ފްރާންސާއި ދެކޮޅަށެވެ.\nއެންމެ ފަހުން އަޕްޑޭޓް ކުރީ: 11 މަސް ކުރިން | ރިވިއު ކުރީ: ހުސެން ފިޔާޒް


India ge Champion kan Chennai hoadhaifi\nއިންޑިއާގެ ޗެމްޕިއަންކަން ޗެންނާއީ ހޯދައިފި!\nލީގްގެ އެންމެ ފަހު މެޗުގައި މިނޭވާ ޕަންޖާބް 3-1 ން ބަލިކޮށް، އިންޑިއާގެ ރަސްމީ ލީގް 'އައި ލީގް' ގެ ޗެމްޕިއަންކަން ޗެންނާއީ ސިޓީން ހޯދައިފި އެވެ.\nމިނޭވާ ޕަންޖާބް އެފްސީއަކީ، އިންޑިއާގެ ކުރީގެ ޗެމްޕިއަން ޓީމެވެ. މި އަހަރުގެ އޭއެފްސީ ކަޕުގައި އިންޑިއާގެ ޓީމަށް ލިބޭ ފުރަތަމަ ޖާގަ ލިބުނީ އެ ޓީމަށެވެ. ނަމަވެސް މި ސީޒަންގެ ލީގް ތާވަލުގައި އިންޑިއާގެ އެ ޓީމު ނިންމާލީ 10 ވަނައިގައި އޮވެގެންނެވެ.\nއައި ލީގް ހޯދުމުގެ ރޭހުގައި އެންމެ ފަހު މެޗަށް މަޑު ނުކޮށް ލީގް ހޯދުމުގެ ފުރުސަތު މިދިޔަ ހަފުތާގައި ޗެންނާއީ ލިބިގެން ދިޔަ އެވެ. ޗާޗިލް ބްރަދާސް އާ ދެކޮޅަށް މިމަހުގެ އެއް ވަނަ ދުވަހު ކުޅުނު މެޗުން މޮޅު ވެވުނު ނަމަ، ޗެންނާއީ އަށް ލީގް ލުބުނީހެވެ. އެހެންނަމަވެސް އެ މެޗުގައި ޗެންނާއީ ބަލިވީ 3-2 ންނެވެ.\nލީގްގެ ދެ ވަނަ ހޯދި، އީސްޓް ބެންގާލްގެ ޓީމުން ވެސް ވަނީ، ޗެންނާއީއަށް ވަރުގަދަ ފައިޓެއް ދީފަ އެވެ. އެ ޓީމުން ވަނީ ރޭ ގްކުލަމް އާ ދެކޮޅަށް ކުޅުނު މެޗު ކާމިޔާބު ކުރީ، 2-1 ންނެވެ. ޗެންނާއީ ސިޓީ ޗެމްޕިއަންކަން ހޯދީ 43 ޕޮއިންޓް ހޯދައިގެންނެވެ. އީސްޓް ބެންގާލުން 42 ޕޮއިންޓް ހޯދި އެވެ. ލީގްގައި މުޅިން އަލަށް ވާދަ ކުރާ ރިއަލް ކަޝްމީރުން ވަނީ ލީގް ތާވަލުގެ ތިން ވަނަ ހޯދާފަ އެވެ.


ރަމަޟާން މަސް އަޅުގަނޑުމެންނާ އަލްވަދާޢު ކިޔަނީއެވެ. ....! | Landhooinfo\nރަމަޟާން މަސް އަޅުގަނޑުމެންނާ އަލްވަދާޢު ކިޔަނީއެވެ. ….!\nބަރަކާތްތެރި ރަމަޟާން މަސް އަހަރެމެންނާ ވަކިވެގެން ދެއެވެ. އޭގެ އުފާވެރި ދުވަސްތައް މާޒީވެ ދެއެވެ. އޭގައިވި ބަރަކާތްތެރި ރޭތައް ތާރީޚާއި އެކުވެ ދެއެވެ. އަހަރުމެން ޤުރުއާނުގެ މި މައްސަރު ފަހަތަށް ދޫކުރަމެވެ. އެއީ ތަޤުވާއާއި ކެތްތެރިކަމާއި ޖިހާދާއި ރަޙުމަތާއި ފާފުއްސެވުމާއި ޖަހަންނަމައިން މިންޖުވުމުގެ މައްސަރު ވެސް މެއެވެ.\nއެ މައްސަރުގައި އަހަރެމެން ލިބިގަންނަން ޖެހޭ ތަޤުވާވެރިކަން އޭގެ ފުރިހަމަ ގޮތުގައި ޙާޞިލުކޮށްފީމު ހެއްޔެވެ؟ ރަމަޟާންގެ މަދަރުސާއިން، ﷲ އަށް ބިރުވެތިވުމުން ޑިޕްލޮމާ ޙާޞިލްވީ އަހަރެމެންގެ ތެރެއިން ކިތައް މީހުންނަށް ތޯއެވެ؟\nއަހަރުމެން އަހަރުމެންގެ ފުރާނަޔާ ނަފްސުގެ އެދުންތަކާއި ހަނގުރާމަކޮށް އެ އެދުންތައް ބަލި ކުރެވިއްޖެ ތޯއެވެ؟ ނުވަތަ އަހަރުމެން މަޝްޣޫލު ކުރުވާފައިވީ އަހަރުމެންގެ ބުރަ ބޮޑު މަސައްކަތް ތަކުގައްޔާއި އަހަރުމެން ކަނުކޮށް ތަބާވަމުން ދިޔަ ކަންތައްތަކުގައި ހެއްޔެވެ؟\nތެދުވެރި މުސްލިމެއްގެ ހިތަށް މިފަދަ އެތައް ސުވާލުތަކެއް ވެރިވާނެކަން ޔަޤީނެވެ. އަދި އޭނާ އެ ސުވާލުތަކަށް ތެދުވެރިކަމާއެކު ޖަވާބުދާރީ ވާނެ އެވެ.\nފާއިތުވެ ދިޔަ ބަރަކާތް ތެރި ރަމަޟާން މަހުން އަހަރުމެންނަށް ޙާޞިލު ކުރެވުނީ ކޮން އެއްޗެއް ހެއްޔެވެ.؟\nރަމަޟާން މަހަކީ އީމާންކަމުގެ މަދަރުސާއެކެވެ. އަދި ރޫޙާނިއްޔަތުގެ ބެޓަރިތައް އަލުން ޗާރޖު ކޮށްލުމަށް މަޑުކޮށްލާ މަޑުކޮށްލުމެކެވެ. އަހަރުގެ ބާކީ އޮތް ތަނަށްޓަކައި ތައްޔާރު ވުމަށެވެ.\nބަރަކާތްތެރި ރަމަޟާން މަހަކީ ޙަޤީޤަތުގައި ވެސް އަހަރެމެންގެ ޙަޔާތައް ބަދަލުތަކެއް ގެނުވާ މައްސަރެކެވެ. އަހަރުމެންގެ ޢަމަލުތައް ބަދަލުކޮށްލާ މަހެކެވެ. ﷲ ތަޢާލާގެ އަމުރުފުޅުގައިވާ ގޮތަށް އާދަތަކާއި ގޮތްތައް ބަދަލުކުރުވާ މަހެކެވެ.\nމަސްދަރު: ދީން . ޑޮޓް އިންފޯ


Bharat ge Fenilumah Varun ah Shukuru!\nވަރުން އާއި އަތުލް އަގްނިހޯތްރީ--\n8 އޮކްޓޯބަރ 20180ކޮމެންޓް\nބާރަތުގެ ފެނިލުމަށް ވަރުންއަށް ޝުކުރު!\nފިލްމު "ބާރަތު"ގެ ކޯ ޕްރޮޑިއުސަރެއް ކަމަށްވާ އަތުލް އަގްނިހޯތްރީ، ވަރުން ދަވަން އަށް ޝުކުރު އަދާކޮށްފިއެވެ.\nބާރަތުގައި ވަރުންގެ ހާއްސަ ފެނިލުމެއް ފެނިގެންދާނެ ކަމަށް ރިޕޯޓުތަކުން މީގެ ކުރިން ވަނީ ބުނެފައެވެ. ފިލްމުގެ ޝޫޓިން އޭނާ މިހާރު ނިންމާލާފައިވާއިރު އަތުލް ވަނީ އިންސްޓާގުރާމް މެދުވެރިކޮށް ފިލްމުގެ ފަރާތުން އޭނާއަށް ޝުކުރު އަދާކޮށްފައެވެ.\nރިޕޯޓުތައް ބުނާގޮތުގައި ވަރުން އެފިލްމުގައި ފެނިގެންދާނީ ވަރަށް ކުޑަ ވަގުތުކޮޅަކަށެވެ. ނަމަވެސް އެއީ ފިލްމުގެ ލަވައަކުން ނުވަތަ ފިލްމުގެ ރޯލަކުން ކަމައެއް ހާމަކޮށްފައެއް ނުވެއެވެ.\nގިނަ ބަޔަކު އެފިލްމަށް އިންތިޒާރުކުރަމުން ދާއިރު އެފިލްމުގައި ލީޑު ރޯލަކުން ފެނިގެންދަނީ ސަލަމާން ހާން އާއި ކެޓްރީނާ ކައިފެވެ. އެދެތަރިންގެ އިތުރުން ފިލްމުގައި ދިޝާ ޕަޓާނީ އާއި ތަބައްސުމް ފާތިމާ ހާޝިމީ (ތައްބޫ)، ސުނިލް ގުރޯވާ، އާސިފް، ނޯރާ އަދި ޖެކީ ޝްރޮފް ވެސް ފެނިގެންދާނެއެވެ.\nފިލްމުގެ ކާސްޓުން ވަނީ ދާދި ފަހުން އަބޫ ދާބީގައި ކުރިއަށް ގެންދިޔަ ޝޫޓިން ނިންމާލާފައެވެ. މީގެ ކުރިން އެފިލްމުގެ ޝޫޓިން ކުރިއަށް ގެންގޮސްފައިވަނީ މޮލްޓާ އަދި މުންބައިގައެވެ.\nއަލީ އައްބާސް ޒަފަރު ޑައިރެކްޓުކުރާ އެފިލްމަކީ 2014 ވަނަ އަހަރު ނެރެފައިވާ ދެކުނު ކޮރެއާގެ ފިލްމެއް ކަމަށްވާ "އޯޑް ޓު މައި ފާދާ' ގެ މައްޗަށް ހަދާ ފިލުމެކެވެ. ފިލްމު ނެރުމަށް ހަމަޖެހިފައިވަނީ އަންނަ ޖޫން މަހުގެ ތެރޭގައެވެ.\nބާރަތު ވަރުން ދަވަންް